title: চারু মজুমদার

text: পশ্চিমবঙ্গ বিধান পরিষদের নির্বাচনে (১৯৬৭) কংগ্রেসকে পরাজিত করে বামফ্রন্ট জয়ী হলে সিপিআই (এম)-এর বামফ্রন্ট সরকারে যোগদানের সিদ্ধান্তকে কেন্দ্র করে সিপিআই (এম)-এর সংগে তাঁর বিরোধ বাধলে সিপিআই (এম) ত্যাগ। বামফ্রন্ট সরকারের অভিষেক অনুষ্ঠান (জুন ১৯৬৭) শেষ হওয়ার পরপরই তাঁর ও কানু স্যান্যালের নেতৃত্বে দার্জিলিং জেলার নকশালবাড়ি এলাকায় সশস্ত্র কৃষক বিদ্রোহ সংগঠিত। কৃষকদের জমির মালিকানার দাবি আদায়ের লক্ষ্যে সমগ্র পশ্চিমবঙ্গ, অন্ধ্রপ্রদেশের উত্তরাঞ্চল, কেরালা ও পূর্ব উড়িষ্যায় এই সশস্ত্র আন্দোলনের ব্যাপকভাবে বিস্তারলাভ। ১৯৬৮-তে কানু সান্যাল, জঙ্গল সাঁওতাল, নাগি রেড্ডি প্রমুখের সহযোগিতায় তাঁর কর্তৃক কমিউনিস্ট কনসোলিডেশন গঠন। ১৯৬৯-এর ১ মে কলকাতা ময়দানে এক জনসভায় কানু সান্যাল কর্তৃক সিপিআই (এমএল) গঠনের কথা ঘোষণা। চারু মজুমদার এদলের সভাপতি নির্বাচিত। অতঃপর সারা ভারতে একজন বিপ্লবী নেতারূপে পরিচিতি লাভ। তাঁর পরিচালিত আন্দোলন নকশাল আন্দোলন নামে খ্যাত। নকশালবাড়ির সশস্ত্র কৃষক বিদ্রোহ (১৯৬৭) থেকে এ আন্দোলনের উৎপত্তি। শোষণহীন সাম্যবাদী সমাজ ব্যবস্থা কায়েমের আশায় অনেক প্রতিভাবান যুবক ও যুবতী তাঁর এই আন্দোলনে অংশগ্রহণ। ভারত সরকার কর্তৃক নকশালদের কার্যকলাপের বিরুদ্ধে কঠোর দমননীতি প্রয়োগ। ১৯৭০-এর মাঝামাঝি সময়ে সিপিআই (এমএল) এর মধ্যে অভ্যন্তরীণ কোন্দল সৃষ্টি। চারু মজুমদারের নেতৃত্বকে অস্বীকার করে অসীম চট্টোপাধ্যায় ও সন্তোষ রাণার দলত্যাগ। ভারত সরকার কর্তৃক তাঁর বিরুদ্ধে হত্যাকাণ্ড পরিচালনা ও সরকারের বিরুদ্ধে যুদ্ধ ঘোষণার অভিযোগ আনয়ন। তাঁর উপর গ্রেফতারি পরোয়ানা জারি। কয়েক বছর পলাতক জীবন যাপন। ১৯৭২-এর ১৬ জুলাই কলকাতার এন্টালী রোডের এক বাড়ি থেকে তাকে গ্রেফতার। ২৮ জুলাই হৃদরোগে তাঁর মৃত্যু হয়েছে বলে ভারত সরকার কর্তৃক ঘোষণা প্রচার।


title: লানাক গিরিবর্ত্ম

text: লানাক গিরিবর্ত্ম হিমালয় পর্বতশ্রেণীতে অবস্থিত একটি গিরিবর্ত্ম।


title: লানাক গিরিবর্ত্ম

text: কোংকা গিরিবর্ত্ম হিমালয় পর্বতশ্রেণীতে স্থানাঙ্কে সমুদ্রপৃষ্ঠ থেকে উচ্চতায় অবস্থিত।


title: লানাক গিরিবর্ত্ম

text: ভারত লানাক গিরিবর্ত্মকে চীনের সীমান্ত বলে দাবী করলেও চীন আরো পশ্চিমে স্থানাঙ্কে অবস্থিত কোংকা গিরিবর্ত্মকে সীমান্ত হিসেবে দাবী করে। ঊনবিংশ শতাব্দীর শেষ থেকে বিংশ শতাব্দীর শুরুর দিক পর্যন্ত বিভিন্ন ব্রিটিশ অভিযাত্রীদল লানাক গিরিবর্ত্মকে ভারত ও তিব্বতের মধ্যে সূমান্ত বলে উল্লেখ করেছেন। ভারতীয়রা দাবী করেন যে, লানাক গিরিবর্ত্ম অঞ্চলে ১৯৫৮ খ্রিষ্টাব্দ পর্যন্ত ভারতীয় সেনাবাহিনী টহল দিত এবং সেখানে চীনের সেনাবাহিনী ছিল না। ১৯৫৯ খ্রিষ্টাব্দের অক্টোবর মাসে কোংকা গিরিবর্ত্ম ও লানাক গিরিবর্ত্ম এলাকায় সেনা ছাউনী বানানোর উদ্দেশ্যে সেন্ট্রাল রিজার্ভ পোলিস ফোর্সের জওয়ানেরা গেলে চীনের সেনাবাহিনী তাঁদের ওপর আক্রমণ করে তাঁদের হত্যা ও বন্দী করেন।


title: মুক্তি (স্বামী বিবেকানন্দের কবিতা)

text: মুক্তি (মূল ইংরেজিতে: "টু দ্য ফোর্থ অফ জুলাই""') হল স্বামী বিবেকানন্দের লেখা একটি ইংরেজি কবিতা। ১৮৯৮ সালের ৪ জুলাই মার্কিন যুক্তরাষ্ট্রের স্বাধীনতা দিবসের স্মরণে তিনি এই কবিতাটি রচনা করেন। ব্রহ্মচারী পূর্ণচৈতন্য "মুক্তি" শিরোনামে এটি বাংলায় অনুবাদ করেন।


title: মুক্তি (স্বামী বিবেকানন্দের কবিতা)

text: এই কবিতায় বিবেকানন্দ স্বাধীনতার প্রশংসা করেছেন। কবিতার মধ্যে স্বাধীনতার প্রতি তীব্র আকাঙ্ক্ষা লক্ষিত হয়। ঘটনাচক্রে বিবেকানন্দও ১৯০২ সালের ৪ জুলাই মারা যান।


title: মুক্তি (স্বামী বিবেকানন্দের কবিতা)

text: ১৮৯৩ সালে বিবেকানন্দ বিশ্বধর্ম মহাসভায় ভারত ও হিন্দুধর্মের প্রতিনিধিত্ব করার জন্য মার্কিন যুক্তরাষ্ট্রে যান। মহাসভায় সাফল্য অর্জনের পর ১৮৯৩ থেকে ১৮৯৭ সাল পর্যন্ত তিনি যুক্তরাষ্ট্র ও ইংল্যান্ডের নানা স্থান ভ্রমণ করে ধর্ম ও বেদান্ত বিষয়ে অনেকগুলি বক্তৃতা দেন। ১৮৯৭ সালে তিনি ভারতে ফিরে আসেন। এরপর ১৮৯৭ থেকে ১৮৯৯ সাল পর্যন্ত ভারতের নানা স্থান ভ্রমণ করেন।


title: মুক্তি (স্বামী বিবেকানন্দের কবিতা)

text: ১৮৯৮ সালে তিনি কাশ্মীরে যান। সেখানে তিনি ডাল লেকের একটি হাউসবোটে ছিলেন। কাশ্মীরে কয়েকজন আমেরিকান ও ইংরেজ শিষ্যের সঙ্গে বাস করার সময় বিবেকানন্দ ৪ জুলাই এই কবিতাটি রচনা করেন। এই কবিতা রচনা ছিল মার্কিন যুক্তরাষ্ট্রের স্বাধীনতা দিবস উদযাপনের একটি অঙ্গ। সেই দিন প্রাতঃরাশের সময় তাঁকে এই কবিতাটি পড়ে শোনাতে অনুরোধ করা হয়েছিল।


title: মুক্তি (স্বামী বিবেকানন্দের কবিতা)

text: এই কবিতায় আমেরিকার স্বাধীনতার প্রশংসা করা হয়েছে। এই কবিতায় বিবেকানন্দ "ফ্রিডম" ও "লিবার্টি" শব্দদুটি ব্যবহার করেছেন ভিন্নভাবে। এই কবিতাটি বিবেকানন্দের স্বাধীনতা-আকাঙ্ক্ষার পরিচায়ক। লেখক কেয়ারব্যানু কুপারের মতে, যদিও বিবেকানন্দ ৪ জুলাইকে উদ্দেশ্য করে কবিতাটি লিখেছেন, তবুও এই কবিতায় তাঁর মুখ্য উদ্দেশ্য ছিল একটি জাতীয় উৎসব ও তার চিরায়ত ধারণার বিমূর্ত ও মূর্ত ধারণাগুলির মিশ্র প্রকাশ।


title: মুক্তি (স্বামী বিবেকানন্দের কবিতা)

text: কবিতায় বিবেকানন্দ বলেছেন, স্বাধীনতা অর্জনের দিকে কালো মেঘ সরে যায় ও নতুন দিন আসে। সেই আলোকোজ্জ্বল নতুন দিনের বিস্তারিত বর্ণনাও তিনি দিয়েছেন। শেষ পংক্তিতে তিনি পৃথিবীর প্রতিটি দেশ, নর ও নারীর স্বাধীনতা প্রার্থনা করেছেন।


title: গভীর-কণ্ঠপ্রবেশ

text: গভীর-কণ্ঠপ্রবেশ (ইংরেজি: "Deep-throating") এক ধরণের মানব যৌনাচার যাতে একজন পুরুষ তার উত্থিত লিঙ্গ কোনো নারীর মুখ গহ্বরের ভিতরে সম্পূর্ণ ঢুকিয়ে দেয় যাতে সেটা তার কণ্ঠনালীর ভেতর অনুপ্রবিষ্ট হয়ে পড়ে। এটা একধরণের মুখমৈথুন। সমকামীদের ক্ষেত্রে একজন পুরুষ উত্থিত লিঙ্গটি তার পুরষ কামসঙ্গীর মুখ গহ্বরের প্রবিষ্ট করে।


title: গভীর-কণ্ঠপ্রবেশ

text: এ অবস্থায় নারী তার মুখগহ্বরকে কার্যত যোনীর ন্যায় ব্যবহৃত হতে দেয়। উপর্যুপরি কণ্ঠপ্রবেশের মধ্য দিয়ে পুরুষ নারীর মুখাভ্যন্তরে বীর্যস্খলন করে। গভীর-কণ্ঠপ্রবেশের জন্য পুরুষের লিঙ্গ যথেষ্ট লম্বা হতে হয় যাতে তা লিঙ্গ গ্রহিতার কন্ঠনালী অবধি যেতে পারে।


title: গভীর-কণ্ঠপ্রবেশ

text:
গভীর-কণ্ঠপ্রবেশ করার সময় উভয়ের অবস্থান জরুরী। গভীর-কণ্ঠপ্রবেশ দিবে তার মুখ ও গলা একই সরল রেখায় রাখতে হবে এবং নাক দিয়ে শ্বাস-প্রশ্বাস নিতে হবে। যে গভীর-কণ্ঠপ্রবেশ করবে যাতে তার পেট থেকে কোনো ধাক্কা না আসে এবং পুরুষের লিঙ্গ প্রয়োজনমত গলা থেকে বের করে নিতে আসতে পারে।
"উপরের কিনার অবস্থানে" গভীর-কণ্ঠপ্রবেশ এটা দেওয়ার একটা প্রচলিত অবস্থান। এই অবস্থানে নারী চিত হয়ে তার মাথা বিছানার কিনারে ঝুলিয়ে শুয়ে পরে আর পুরুষ তার লিঙ্গ নারীর মুখ বরারবর রেখে সামান্য ঝুকে দাঁড়ায়।
গভীর-কণ্ঠপ্রবেশের আরেক ধরণের অবস্থান রয়েছে, যেখানে নারী, পুরুষের বুকের উপর বসে থাকে, পুরুষ তার লিঙ্গ নারীর মুখের সামনে রাখে। মুখ উপর নিচ করে।


title: জাতীয় মহাসড়ক ২১৯ (চীন)

text: জাতীয় মহাসড়ক ২১৯ চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগকারী জাতীয় সড়ক।


title: জাতীয় মহাসড়ক ২১৯ (চীন)

text: ২১৯ নং জাতীয় সড়ক চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগ করে। ২,০৮৬ কিলোমিটার দৈর্ঘ্য বিশিষ্ট এই রাস্তা বিতর্কিত আকসাই চিনের ওপর দিয়ে গেছে। এই অঞ্চল চীনের অধিকারে থাকলেও ভারত দাবী করে


title: জাতীয় মহাসড়ক ২১৯ (চীন)

text: এই জাতীয় সড়কের নির্মাণ ১৯৫১ খ্রিষ্টাব্দে শুরু হয় , ১৯৫২ খ্রিষ্টাব্দের ডিসেম্বর মাসে জিনজিয়াং থেকে আমতোগার পর্যন্ত এবং ১৯৫৩ খ্রিষ্টাব্দে রুদোগ পর্যন্ত জীপ চালানোর মতো রাস্তা তৈরী হয়। ১৯৫৬ খ্রিষ্টাব্দের জুন মাসের মধ্যে হোতিয়েন থেকে কার্নাং পর্যন্ত এবং জুলাই মাসে জিনজিয়াং থেকে গার্তোক পর্যন্ত রাস্তা তৈরী হয়ে যায়। ১৯৫৭ খ্রিষ্টাব্দের মার্চ মাসে চীন এই সড়ক নির্মাণ সম্বন্ধে ঘোষণা করে এবং ঐ বছর ৬ই অক্টোবর জিনজিয়াং থেকে গার্তোক পর্যন্ত রাস্তার আনুষ্ঠানিক উদ্বোধন হয়।


title: জাতীয় মহাসড়ক ২১৯ (চীন)

text: আকসাই চিন অঞ্চলের ওপর দিয়ে নির্মিত এই সড়কের কথা আনুষ্ঠানিক ভাবে ভারত সরকার ১৯৫৭ খ্রিষ্টাব্দ পর্যন্ত জানতে পারেনি। ১৯৫৭ খ্রিষ্টাব্দের সেপ্টেম্বর মাসে চীনে অবস্থিত ভারতীয় দূতাবাস এই সংক্রান্ত তথ্য ভারত সরকারকে জানালে ভারত সরকার দুইটি টহলদার বাহিনীকে আকসাই চীন অঞ্চলের ওপর নির্মিত রাস্তার ব্যাপারে সত্যতা অনুসন্ধানের জন্য পাঠায়। ভারতীয় সেনাবাহিনীর দলটি হট স্প্রিংস থেকে শামুল লুংপা, দেহরা কম্পাস, সিংলুং হয়ে হাজী লঙ্গরের দিকে রওনা দেয় এবং চীন তাঁদের বন্দী করে। ভারত তিব্বত সীমান্ত পুলিশের অপর একটি দল শামুল লুংপা থেকে সারিগ জিলগানাং কোল হ্রদের দিকে যাত্রা করে চীনের সেনাবাহিনীর যাতায়াতের চিহ্নের প্রমাণ পান ও চীনের সেনাবাহিনী আলোকচিত্র তুলে আকসাই চিন অঞ্চলে চীনের সেনাসমাবেশের প্রমাণ নিয়ে আসেন। ভারত সরকার এই ব্যাপারে আনুষ্ঠানিকভাবে প্রতিবাদ করে ভারতীয় সেনাবাহিনীর জওয়ানদের মুক্তির দাবী করলে চীন কারাকোরাম গিরিবর্ত্মের নিকটে তাঁদের মুক্তি দেয়, কিন্তু আকসাই চিন অঞ্চলের ওপর দিয়ে নির্মিত সড়কের ব্যাপারে ভারতের প্রতিবাদ শারিজ করে দেয়। ১৯৬২ খ্রিষ্টাব্দে ভারত-চীন যুদ্ধ শুরু হলে চীন এই সড়কের ওপর দিয়ে যুদ্ধক্ষত্রে সরাসরি সৈন্য ও সরঞ্জাম পাঠায়।


title: রিচার্ড বোল্ডার শার্প

text: রিচার্ড বোল্ডার শার্প (নভেম্বর ২২, ১৮৪৭ - ডিসেম্বর ২৫, ১৯০৯) একজন ইংরেজ প্রাণিবিজ্ঞানী ও পক্ষীবিদ।


title: রিচার্ড বোল্ডার শার্প

text: শার্প ১৮৪৭ সালে লন্ডনে জন্মগ্রহণ করেন। তিনি ব্রাইটন কলেজ, দ্যা কিংস স্কুল ও লাফবরো গ্রামার স্কুলে পড়াশোনা করেন। ১৬ বছর বয়সে লন্ডনে স্মিথ অ্যান্ড সন্স কোম্পানিতে তিনি চাকরি পান। ১৮৬৪ সালে পক্ষীবিজ্ঞান বিষয়ক তার প্রথম রচনা প্রকাশিত হয় "মনোগ্রাফ অব দ্যা কিংফিশার্স" (১৮৬৮–৭১) নামে।


title: রিচার্ড বোল্ডার শার্প

text: ১৮৬৭ সালে লন্ডনের জুলজিক্যাল সোসাইটিতে লাইব্রেরিয়ান হিসেবে শার্প কাজ করার সুযোগ পান। ১৮৭২ সালে জর্জ রবার্ট গ্রে'র মৃত্যুর পর ব্রিটিশ মিউজিয়ামে প্রাণিবিদ্যা বিভাগে তিনি সিনিয়র সহকারী হিসেবে যোগ দেন এবং পরবর্তীতে বিভাগের সকল পক্ষী-নমুনার দায়িত্ব তার উপর এসে বর্তায়। তারপর ১৮৯৫ সালে সেখানকার অ্যাসিস্টেন্ট কিপার হিসেবে তার পদোন্নতি হয় এবং নিউমোনিয়া মারা যাওয়ার আগে আমৃত্যু তিনি সে পদে অধিষ্ঠিত ছিলেন।


title: স্পাংগুর হ্রদ

text: স্পাংগুর হ্রদ () ভারত-চীন সীমান্তে হিমালয়ের এক হ্রদ ।


title: স্পাংগুর হ্রদ

text: স্পাংগুর হ্রদ ভারত-চীন সীমান্তে স্পাংগুর গিরিবর্ত্মের পূর্বে ও প্যাঙ্গং হ্রদের দক্ষিণে স্থানাঙ্কে সমুদ্রপৃষ্ঠ থেকে উচ্চতায় এলাকা জুড়ে অবস্থিত।


title: স্পাংগুর হ্রদ

text: ১৯৫৯ খ্রিষ্টাব্দে চীন এই অঞ্চলে সেনা ছাউনি বানায়। ১৯৬২ খ্রিষ্টাব্দে ভারত-চীন যুদ্ধ হলে চীনের সেনাবাহিনী নভেম্বর মাসে চারটি ভারতীয় সেনা ছাউনি দখল করে নেয়।


title: মুখমণ্ডলে বীর্যপাত

text: মুখমণ্ডলে বীর্যপাত/ মুখে বীর্যপাত/ মুখে বীর্য ফেলা/ ফেসিয়াল (ইংরেজি: "facial") একধরণের যৌনক্রিয়া যাতে পুরুষ তার সঙ্গীর মুখের উপর বীর্যপাত করে।


title: মুখমণ্ডলে বীর্যপাত

text: যৌন উত্তেজনা যখন চরমে উঠে এবং যখন বীর্য বের হওয়ার সময় হয়, তখন পুরুষ তার লিঙ্গ এমনভাবে রাখে যাতে তার বীর্য, সঙ্গীর মুখের উপর পড়ে।


title: মুখমণ্ডলে বীর্যপাত

text: বীর্যপাতের পরিমাণ অনেকগুলো বিষয়ের উপর নির্ভর করে যেমনঃ পুরুষের স্বাস্থ্য, বয়স, তার যৌন উত্তেজনার মাত্রা, শেষ কখন বীর্যপাত করা হয়েছিল।


title: মুখমণ্ডলে বীর্যপাত

text: শারীরিক রসের সংযোগ আছে এমন যেকোনো যৌনক্রিয়াতে যৌনবাহিত রোগের ঝুঁকি থাকে। তবে বীর্য স্বাভাবিকভাবে নিরাপদ যদি এটা মুখের উপর ফেলা হয় অথবা খাওয়া হয়।


title: সামির নাসরি

text: সামির বিন সাইদ নাসরি (, ; জন্ম ২৬ জুন ১৯৮৭) একজন ফরাসি ফুটবলার যিনি ইংরেজ ক্লাব ম্যানচেস্টার সিটির হয়ে প্রিমিয়ার লীগে এবং ফ্রান্স জাতীয় দলের হয়ে অ্যাটাকিং মিডফিল্ডার এবং উইঙ্গার হিসেবে খেলেন। এছাড়া তিনি সেন্ট্রাল মিডফিল্ডার হিসেবেও খেলেন। নাসরি তার প্রায়োগিক দক্ষতা, সৃজনশীলতা, গতি এবং খেলা বুঝতে পারার ক্ষমতার কারণে সুপরিচিত।


title: কারাকোরাম গিরিবর্ত্ম

text: কারাকোরাম গিরিবর্ত্ম (; ) ভারত ও চীনের মধ্যে কারাকোরাম পর্বতশ্রেণীতে অবস্থিত একটি গিরিবর্ত্ম।


title: কারাকোরাম গিরিবর্ত্ম

text: কারাকোরাম গিরিবর্ত্ম ভারতের জম্মু ও কাশ্মীর রাজ্যের লাদাখ অঞ্চলের লেহ জেলা ও চীনের জিনজিয়াং প্রদেশের মধ্যে কারাকোরাম পর্বতশ্রেণীতে স্থানাঙ্কে সমুদ্রপৃষ্ঠ থেকে উচ্চতায় অবস্থিত।


title: কারাকোরাম গিরিবর্ত্ম

text: কারাকোরাম গিরিবর্ত্ম ভারতের জম্মু ও কাশ্মীর রাজ্য ও চীনের জিনজিয়াং প্রদেশের সীমান্তের ওপর অবস্থিত হওয়ায় এই গিরিবর্ত্মের রাজনৈটিক গুরুত্ব অপরিসীম। এই গিরিবর্ত্মের ঠিক পশ্চিম দিকে অবস্থিত সিয়াচেন হিমবাহ অঞ্চলের অধিকারের ওপর ভারত ও পাকিস্তানের দ্বন্দ্ব এই গিরিবর্ত্মের গুরুত্ব অনেকাংশে বৃদ্ধি করেছে। ১৯৬৩ খ্রিষ্টাব্দে চীন ও পাকিস্তানের মধ্যে সীমান্ত চুক্তিতে কারাকোরাম গিরিবর্ত্মকে ভারত, পাকিস্তান ও চীনের সীমান্তের সংযোগবিন্দু বলে উল্লেখ করা হলেও ভারত এই চুক্তিতে অংশগ্রহণ করেনি। বর্তমানে এই সংযোগবিন্দু কারাকোরাম গিরিবর্ত্ম থেকে ১০০ কিলোমিটার পশ্চিমে সিয়াচেন মুজতাঘ পর্বতশ্রেণীর পশ্চিম ইন্দিরা টোলের নিকটে যে স্থানে প্রকৃত ভূমি অবস্থান রেখা ভারত-চীন সীমান্তের সাথে মিলিত হয়, সেই স্থানে অবস্থিত।


title: বীর্য

text: বীর্য () একপ্রকার জৈবিক তরল যা যৌনসঙ্গমের শেষ পর্যায়ে চরম সুখানুভূতি সৃষ্টির সঙ্গে পুরুষাঙ্গ হতে নি:সৃত হয়। শুক্রাণূ সমৃদ্ধ পুরুষের বীর্যে নারীর ডিম্ব নিষিক্ত হলে জরায়ুতে মানব ভ্রূণের সৃষ্টি হয়। কেবল যৌনসঙ্গম নয়, যৌনানন্দ লাভের জন্য হস্তমৈথুনের মাধ্যমেও বীর্যস্খলন করা হয়ে থাকে। এছাড়া স্বপ্নদোষ মাধ্যমে বীর্যপাত হয়ে থাকে।


title: বীর্য

text: বীর্য নানা নামে পরিচিত যার মধ্যে রয়েছে শুক্র, ধাতু বীর্যরস ইত্যাদি। বীর্য এক প্রকার অঘনীভূত, ঈষৎ ক্ষারীয়, আঠালো জেলির ন্যায় জৈব তরল যা সাধারণত স্পার্মাটোজোয়া ধারণ করার ক্ষমতা রাখে। এটি সাধারণত কোন জীব প্রজাতির পুরুষ কিংবা উভলিঙ্গ প্রাণির অন্ডকোষ থেকে উৎপন্ন হয় এবং ঐ প্রজাতির স্ত্রী লিঙ্গের প্রাণির জরাযুতে সৃষ্ট হওয়া ডিম্বাণু নিষিক্ত করার ক্ষমতা রাখে। মানুষের ক্ষেত্রে, বীর্যরসে স্পার্মাটোজোয়া ছাড়াও অন্যান্য একাধিক উপাদানের উপস্থিতি লক্ষ্য করা যায়। এসব উপাদানের মধ্যে প্রোটিওলাইটিক ও অন্যান্য এনজাইম এবং ফ্রুক্টোজের উপস্থিতি উল্লেখযোগ্য। এই উপাদানগুলো মূলত দেহের বাইরে বা দেহাভ্যন্তরে স্পার্মাটোজোয়ার টিকে থাকা নিশ্চিত করে এবং এদেরকে ‘সাঁতরানোর’ বা চলাচলের জন্য একটি নিরাপদ মাধ্যমের যোগান দেয়।


title: বীর্য

text: শ্রোণীচক্রে অবস্থিত সেমিনাল ভেসিকল নামক অঙ্গ থেকে বীর্য উৎপন্ন হয়। যে প্রক্রিয়ার মাধ্যমে বীর্য নিঃসরণ ঘটে তাকে বীর্যপাত বলে।


title: বীর্য

text: এছাড়াও বংশগতির উপাদান হিসেবে বীর্যের ব্যবহার উল্লেখযোগ্য। বিভিন্ন বিরল জীব প্রজাতি কিংবা সংকরজাত প্রজাতি সংরক্ষণের জন্য ক্রায়োকনজার্ভেশন প্রক্রিয়ায় তাদের বীর্য সংরক্ষণ করা হয়ে থাকে। এধরণের চর্চাকে জীব-জন্তুর বংশগতির সম্পদ সংরক্ষণ বলা হয়ে থাকে।


title: বীর্য

text: প্রজাতির বৈশিষ্ট্যের উপর ভিত্তি করে, স্পার্মাটোজোয়া হয়ত আভ্যন্তরীণ বা বাহ্যিকভাবে ডিম্বাণু নিষিক্ত করতে পারে। বহিঃনিষেকের ক্ষেত্রে, স্পার্মাটোজোয়া স্ত্রী প্রাণির প্রজনন অঙ্গসমূহের বাইরে সরাসরি প্রত্যক্ষভাবে ডিম্বাণু নিষিক্ত করে থাকে। উদাহরণস্বরূপ, স্ত্রী মাছেরা তাদের পোনা উৎপাদনকারী ডিমগুলো তাদের জলীয় বাসস্থানের পরিবেশে ছড়িয়ে দেয়। যেখানে সেগুলো পুরুষ মাছেদের দ্বারা নিষিক্ত হয়।


title: বীর্য

text: অপরদিকে অন্তঃনিষেকের সময়, নিষেক ঘটে স্ত্রী প্রাণির প্রজনন অঙ্গসমূহের অভ্যন্তরে। অন্তঃনিষেক তখনই ঘটে যখন, নির্দিষ্ট প্রজাতির কোন স্ত্রী প্রাণির সাথে ঐ একই প্রজাতির কোন পুরুষ প্রাণির সঙ্গম ঘটে এবং সঙ্গমের মাধ্যমে স্ত্রী প্রাণির প্রজনন অঙ্গসমূহের অভ্যন্তরে বীর্য প্রবেশ করে। উভচর, সরীসৃপ, মনোট্রিম ও পাখিসহ অধিকাংশ মেরুদন্ডী প্রাণিদের ক্ষেত্রেই, স্ত্রী ও পুরুষ উভয় প্রাণির ক্লোকার দৈহিক মিলনের মাধ্যমে সঙ্গম সম্পন্ন হয়ে থাকে।


title: বীর্য

text: বীর্যস্খলন সংঘটিত হওয়ার সময়, ইজেকুলেটরি ডাক্টস বা বীর্যস্খলনের নালীদ্বয়ের ভেতর দিয়ে শুক্রাণু প্রবাহিত হয় এবং সেমিনাল ভেসিকল দ্বয়, প্রোস্টেট গ্রন্থি এবং বাল্বোইউরেথ্রাল গ্রন্থিদ্বয়ের তরলের সঙ্গে বীর্য তৈরি করার জন্য মিশ্রিত হয়। সেমিনাল ভেসিকলদ্বয় ফ্রুক্টোজ ও অন্যান্য উপাদান সমৃদ্ধ একটি হালকা হলুদ বর্ণের চটচটে তরল উৎপন্ন করে যা মানববীর্যের উপাদানসমূহের মোট পরিমাণের শতকরা প্রায় ৭০ ভাগ। প্রোস্টেট থেকে যে তরল নিঃসরণের প্রক্রিয়াটি ঘটে, তা ডাইহাইড্রোটেস্টোস্টেরনের প্রভাবে ঘটে থাকে। প্রোস্টেট নিঃসৃত এ তরলটি একটি সাদাটে বা কখনোবা স্বচ্ছ হালকা তরল পদার্থ হয়ে থাকে, যা বিভিন্ন প্রকারের প্রোটিওলাইটিক এনজাইম, সাইট্রিক এসিড, এসিড ফসফেটেজ এবং নানান প্রকারের লিপিড দ্বারা সমৃদ্ধ থাকে। বাল্বোইউরেথ্রাল গ্ল্যান্ডদ্বয় মূত্রনালীর লুমেনের ভিতর দিয়ে যথাযথভাবে একটি তরল নিঃসৃত করে যেন তা সঠিকভাবে পিচ্ছিল হয়।


title: বীর্য

text: "সেরেটলি কোষসমূহ", যারা শুক্রাণু উৎপাদনে সাহায্য করে এবং তাদের পুষ্টি সরবরাহ করে, সেগুলো সেমিনিফেরাস নালীসমূহের মধ্যে একটি তরল পদার্থ নিঃসরণ করে যা শুক্রানুকে শিশ্ননালীর ভেতর দিয়ে চালনা করতে সাহায্য করে। ডাক্টালি ইফারেন্টাস নালীদ্বয় মাইক্রোভিলাস ও লাইসমাল গ্র্যানিউল যুক্ত ঘন আকৃতির কোষ দ্বারা গঠিত থাকে যা ডাক্টাল ফ্লয়িড বা নালীস্থ তরলকে অন্যান্য তরল উপাদান শোষণ করানোর মাধ্যমে এতে আরও এক ধাপ পরিবর্তন আনে। বীর্য যখনই ডাক্টাস এপিডিডাইমিস নালীত্বকে প্রবেশ করে, ঠিক তখনই তরল পুণঃশোষণকারী পিনোসাইটোটিক ভেসেল সমৃদ্ধ প্রধান কোষসমূহ গ্লিসারোফসফোকোলিন নামক একটি পদার্থ নিঃসরণ করে যেটি দ্রুত বীর্যপতন রোধ করে বলে বেশিরভাগ ক্ষেত্রে ধারণা করা হয়। সহকারী শিশ্ন নালিকাদ্বয়, সেমিনাল ভেসিকল, প্রোস্টেট গ্রন্থিদ্বয় এবংবাল্বোইউরেথ্রাল গ্রন্থিদ্বয়ই অধিকাংশ পরিমাণ বীর্যতরল প্রস্তুত করে।


title: বীর্য

text: মানব বীর্যে বিদ্যমান বিভিন্ন উপাদানের পরিমাণ ও গঠন নিম্নরূপঃ


title: বীর্য

text: বীর্য সাধারণত দেখতে মেঘলা সাদা অথবা কিছুটা ধুসর তরল। বীর্যপাতের সাথে সাথে এটি দেখতে গাঢ় এবং জেলীর মত ঈষৎ শক্ত। তবে পরবর্তী ১৫-৩০ মিনিটের মধ্যে বীর্য তরল এবং জলের মত পাতলা হয়ে যায়। জমে যাওয়ার কারণে বীর্য যোনিতে লেগে থাকে আর তরলীকরণ প্রক্রিয়া বীর্যকে ডিম্বাণু পর্যন্ত ভ্রমণের জন্য মুক্ত করে দেয়।


title: বীর্য

text: বীর্যপাতে উৎপাদিত বীর্যের পরিমাণ ভিন্ন ভিন্ন হয়। ৩০ টি গবেষণায় থেকে দেখা গেছে তা গড়ে ৩.৪ মিলিলিটার এবং সর্বোচ্চ ৪.৯৯ মিলি থেকে সর্বোনিম্ন ২.৩ মিলি হয়।


title: বীর্য

text:
কিছু সম্পূরক খাবার বীর্যের পরিমাণ বাড়ায় বলে দাবি করা হয়েছে। তথাকথিত হারবাল ভায়াগ্রাসহ অন্যান্য সম্পূরক খাবারকে ওষুধ পরিচালনা বিভাগ অনুমতি দেয়নি এবং এসবের কোনোটাই বৈজ্ঞানিক ভাবে স্বীকৃত নয়।
তবে বীর্যপাতের ফলে আমাদের শরীরের যে সাময়িক ভাবে বিদ্ধস্ত হয়ে যায় তার ক্ষতিপূরণ এর জন্য প্রোটিন যুক্ত খাবার খাওয়া উচিত


title: বীর্য

text: প্রজনন এর কেন্দ্রীয় ভূমিকা ছাড়াও, কিছু সমীক্ষায় বীর্য মানব স্বাস্থ্যের বিশেষ উপকারী প্রভাব থাকতে পারে দাবী করা হয়েছে :অন্যান্য গবেষণায় বিরূপ প্রভাব দাবি:সাম্প্রতিক একটি গবেষণা সুপারিশ করেছে যে, বীর্য মহিলাদের বিষণ্নতারোধী হিসাবে কাজ করে, তাই শারীরিকভাবে বীর্য গ্রহণ নারীদের বিষণ্নতা ভোগার সম্ভাবনা কমে যায়। আগে ধারণা করা হতো এটা ঘটে কারণ বীর্যের জটিল রাসায়নিক গঠন যাতে মেজাজ-পরিবর্তনকারী হরমোন (টেসটোসটেরন, ইস্ট্রজেন, গুটিকা-উত্তেজক হরমোন, লুটিনাইজিং হরমোন, প্রলাক্টিন এবং বিভিন্ন প্রস্টাগ্লান্ডিন)।


title: বীর্য

text: মানুষের বীর্য খাওয়ার কিছু কারণ হচ্ছে প্রেমমূলক পরিতৃপ্তি, শারীরিক সুবিধা এবং আধ্যাত্মিক।


title: বীর্য

text: একজন সুস্থ পুরুষের বীর্য খাওয়ায় নারীদের কোন ঝুঁকি নেই। মুখমৈথুনের মাধ্যমে আসা ঝুঁকি ছাড়া বীর্য খাওয়ায় অন্যকোনো ঝুঁকি নেই। মুখমৈথুন কিছু যৌনবাহিত সংক্রমণ যেমনঃ এইচপিভি অথবা হার্পিসের ঝুঁকি বহন করে বিশেষত মুখমৈথুনকারীর মাড়ির রক্তপাত, মুখে খোলা ক্ষত জনিত রোগ থাকলে।


title: বীর্য

text: গড় বীর্যপাত (৩.৪ মিলি) অনেক পুষ্টি উপাদান যেমন দস্তা, ক্যালসিয়াম এবং পটাসিয়াম সেই সাথে ভিটামিন বি১২ রয়েছে। সীমিত গবেষণায় দেখা গেছে বীর্য খাওয়ার স্বাস্থ্য উপকারিতা ইতিবাচক।


title: বীর্য

text: কিছু মহিলার দেহে অ্যান্টিবডির কারণে বন্ধ্যাত্ব, খিচুনি এবং মৃত সন্তান হয়। ওরাল সেক্স এবং বীর্য খাওয়ার মাধ্যমে মহিলারা তার সঙ্গীর এন্টিজেন খেয়ে নেয় যা অধিকতর নিরাপদ ও সফল গর্ভধারণে সাহায্য করে।


title: বীর্য

text: বীর্য খাওয়ায় মহিলাদের হতাশা দূর হয় এমন কোনো প্রভাব আছে কিনা তা নিয়ে কোন বৈজ্ঞানিক গবেষণা চালানো হয়নি। কিন্তু বীর্যে মহিলাদের মনচাংগা করার বেশ কিছু যৌগ যেমনঃ এন্ডোফ্রিন, এস্ট্রন, প্রলাক্টিন, অক্সিটসিন, থাইরোট্রপিন-রিলিজিং হরমোন এবং সেরোটোনিন আছে। তবে মহিলাদের যোনির মাধ্যমে বীর্য গ্রহণে এই হরমোনগুলোর প্রভাব শুধুমাত্র লক্ষনীয় তা নিয়ে যথেষ্ট গবেষণা হয়েছে।


title: বীর্য

text: === সাংস্কৃতিক


title: বীর্য নিক্ষেপ

text: বীর্য নিক্ষেপ বা কামশট হল একধরণের কর্ম যা কোনো বস্তু অথবা ব্যক্তির উপর মানব বীর্যপাত করাকে বোজায়। মুখমণ্ডলে বীর্যপাত বর্তমানে নিয়মিত পর্নগ্রাফিক চলচ্চিত্রে বা ভিডিওচিত্রে অভিনিত হয় এবং প্রায়শই তা দৃশ্য ইতি টানার জন্য করা হয়।


title: জো, জেট এবং জোকো

text: জো, জেট এবং জোকো বেলজীয় শিল্পী এর্জে (১৯০৭–১৯৮৩) রচিত একটি কমিক স্ট্রিপ সিরিজ। এই সিরিজে মোট পাঁচটি বই রয়েছে।


title: দ্য ফ্লাইং ডাচম্যান

text: ফ্লাইং ডাচম্যান হলো একটি কিংবদন্তী ভূতুরে জাহাজ যা কোনদিন কোথাও নোঙ্গর করেনি এবং সমুদ্রযাত্রায় চিরতরে হারিয়ে গিয়েছে। ভুতূড়ে জাহাজ নিয়ে যত লোককাহিনী প্রচলিত আছে, তার মধ্যে সবচেয়ে বিখ্যাত ফ্লাইং ডাচম্যান। এই লোককাহিনীটির উৎপত্তি মূলত ১৭-শতকের সামুদ্রিক লোকাঁচারবিদ্যা থেকে। প্রাচীন নথিপত্রে এই জাহাজটিকে ১৮-শতকের শেষের দিকের জাহাজ বলে উল্লেখ করা হয়েছে। প্রচলিত রয়েছে, ১৯ ও বিংশ-শতকের দিকে সমুদ্রের মাঝে জাহাজটিতে ভূতুরে আলো দেখা যেত। ফ্লাইং ডাচম্যান যখন কোন জাহাজকে অতিক্রম করত তখন এর ক্রুরা বহুদূরের প্রেতাত্মা বা অশুভ শক্তিকে বার্তা পাঠাত। সামুদ্রিক কিংবদন্তি অনুসারে, অভিশপ্ত জাহাজটি ঝড়ের কবলে পরে সমুদ্রে হারিয়ে গিয়েছিল।


title: দ্য ফ্লাইং ডাচম্যান

text: শতাব্দীর পর শতাব্দী ধরে সাড়া বিশ্বে নাবিকদের মাঝে এই অভিশপ্ত ও ভৌতিক জাহাজটির কাহিনী প্রচলিত রয়েছে। অনেক নাবিক মনে করেন, জাহাজটি ও তার ক্রুরা সকলেই অভিশপ্ত এবং ঈশ্বরের অভিশাপের কারণেই তারা কোনদিন নোঙ্গর করতে পারেন নি। কাহিনী অনুসারে, ফ্লাইং ডাচম্যান সমুদ্রে উদ্দেশ্যহীনভাবে ঘরে বেড়ায় এবং এটি যেমন সমুদ্রে হঠাৎ করেই অবির্ভাব হয় তেমনি হঠাৎ করেই উধাও হয়ে যায়। অনেক নাবিকরা তাদের জীবন বাজি রেখে ফ্লাইং ডাচম্যানকে তাদের জাহাজের পাশ দিয়ে যেতে দেখেছেন বলে বর্ননা করেছেন।


title: দ্য ফ্লাইং ডাচম্যান

text: লিখিত সংস্করণে ফ্লাইং ডাচম্যান সম্পর্কে প্রথম জানা যায় জর্জ বেরিংটন (১৭৫৫-১৮০৪) সংকলিত অ্য ভয়েজ টু বোটানি বে (১৭৯৫) (অ্য ভয়েজ টু নিউ সাউথ ওয়াল্‌স নামেও পরিচিত)-এর ষষ্ঠ অধ্যায়ে:


title: দ্য ফ্লাইং ডাচম্যান

text: জাহাজটি নিয়ে যেসব কাহিনী প্রচলিত রয়েছে তার মধ্যে সবচেয়ে জনপ্রিয় হলে, ১৭২৯ সালে একজন ফ্লাইং ডাচম্যান ১ নামে একটি ওলন্দাজ জাহাজ যার ক্যাপ্টেন ছিলেন হেনড্রিক ভ্যান্ডারডেকেন। জাহাজটি কেপ টাউনের দিকে যাচ্ছিল কিন্তু যাত্রা পথে ঝড়ের কবলে পরে কিন্তু জাহাজে ক্রুরা ভয় পাওয়া স্বত্বেও ক্যাপ্টেন হেনড্রিক জাহাজটি কেপ টাউনে নিয়ে যাওয়ার জন্য সংকল্পবদ্ধ ছিলেন। এক পর্যায়ে নাবিকদের কিছু অংশ বিদ্রোহ কের কিন্তু ক্যাপ্টেন বিদ্রোহীদের ক্যাপ্টেনকে গুলি করে হত্যা করেন ও লাশ সাগরে ভাসিয়ে দেন। এরপর থেকে জাহাজটি সমুদ্রে চিরতরে হারিয়ে যায়।


title: দ্য ফ্লাইং ডাচম্যান

text: জাহাজটাকে নিয়ে সবচেয়ে আলোচিত ঘটনা ঘটে ১৯৩৯ সালের মার্চে। দক্ষিণ আফ্রিকার গ্গ্নেনকেইন বিচে জড়ো হওয়া কিছু মানুষ অবাক হয়ে দেখে, সপ্তদশ শতাব্দীর একটা পালতোলা জাহাজ ধীরে ধীরে তাদের দিকেই এগিয়ে আসছে। আর কিছুক্ষণের মধ্যেই সমুদ্রতীরে আঘাত হানবে ওটা। সমুদ্রে একটু বাতাস না থাকলেও পাল ফুলিয়ে তরতর করে এগিয়ে আসছিল জাহাজটি। তীরে দাঁড়ানো মানুষ আগ্রহ নিয়ে তাকিয়ে থাকল কী ঘটতে যাচ্ছে, তা দেখার জন্য। কিন্তু সবাইকে অবাক করে দিল পরের ঘটনাটি। যেভাবে হঠাৎ করে উদয় হয়েছিল ফ্লাইং ডাচম্যান নামের ভুতুড়ে জাহাজ, একইভাবে হঠাৎ অদৃশ্য হয়ে যায়।


title: দ্য ফ্লাইং ডাচম্যান

text: অপর কাহিনীমতে (রিচার্ড ওয়্যাগনার এর নাটক অবলম্বনে) ১৭২৯ সালে (১৬৮০ এর পরিবর্তে) ফ্লাইং ডাচম্যান এর ক্যাপ্টেনকে কোন কারণে অসন্তুষ্ট হয়ে শয়তান অভিসম্পাত করে যে এই জাহাজ নিয়ে ক্যাপ্টেন অনন্তকাল সমুদ্রে ভাসবে। তাঁর মুক্তির একমাত্র উপায় হচ্ছে কোন বিশ্বস্ত নারীর সত্যিকার ভালবাসা। তাই ধারণা করা হয় যে ফ্লাইং ডাচম্যান তার ক্যাপ্টেন সহ মাঝে মাঝে আবির্ভুত হয় সেই বিশ্বস্ত নারীর খোঁজে, মুক্তির আশায়। লোকমুখে শোনা যায় যে দ্য ফ্লাইং ডাচম্যানকে নাকি পরবর্তীতে ভূত-জাহাজ হিসেবে বেশ কয়েক বার সমুদ্রে দেখা যায়, বিশেষ করে ঝড়ের মধ্যে। ফ্লাইং ডাচম্যানকে স্বচক্ষে দেখেছেন বলে কেউ কেউ দাবিও করেছেন।


title: দ্য ফ্লাইং ডাচম্যান

text:
পদটীকা
উৎস
গ্রন্থপঞ্জি


title: স্বামী বিবেকানন্দের শিক্ষা ও দর্শন

text: স্বামী বিবেকানন্দের শিক্ষা ও দর্শন ভারতের ধর্ম, শিক্ষা, চরিত্র গঠন এবং বিভিন্ন সামাজিক বিষয়ের সঙ্গে সম্পর্কযুক্ত। বিবেকানন্দ ছিলেন একজন ভারতীয় হিন্দু সন্ন্যাসী। তিনি পাশ্চাত্যে বেদান্ত দর্শন প্রচারে একটি গুরুত্বপূর্ণ ভূমিকা নিয়েছিলেন। সেই সঙ্গে ভারতেও ধর্মসংস্কারে তাঁর বিশেষ অবদান রয়েছে। রবীন্দ্রনাথ ঠাকুর স্বামী বিবেকানন্দের শিক্ষা সম্পর্কে বলেছেন, "যদি ভারতকে জানতে চাও, তবে বিবেকানন্দের রচনাবলি পড়ো। তাঁর মধ্যে যা কিছু আছে সবই ইতিবাচক; নেতিবাচক কিছুই নেই।" বিবেকানন্দ অনুভব করেছিলেন, দেশের ভবিষ্যৎ জনগণের উপর নির্ভর করে। তাই তিনি মানুষের উপর বেষি জোর দিয়েছিলেন। বলেছিলেন, "আমার উদ্দেশ্য হল মানুষের চরিত্র গঠন"। এইভাবেই তিনি নিজের শিক্ষা বর্ণনা করেন। বিবেকানন্দ তাঁর আদর্শ বর্ণনা করতে গিয়ে বলেছিলেন, "(তাঁর উদ্দেশ্য) মানবজাতিকে তার অন্তর্নিহিত দেবত্ব শিক্ষা দেওয়া এবং জীবনের প্রতিটি পদক্ষেপে তা কিভাবে কাজে লাগাতে হয় তা শেখানো।"


title: স্বামী বিবেকানন্দের শিক্ষা ও দর্শন

text:
স্বামী বিবেকানন্দ মনে করতেন, শিক্ষা পরিপূর্ণতার এক প্রকাশ। তা মানুষের মধ্যেই থাকে। তিনি মনে করতেন, সমসাময়িক শিক্ষা ব্যবস্থা যে মানুষকে নিজের পায়ে দাঁড়াতে সাহায্য করে না, বা মানুষের মধ্যে আত্মনির্ভরতা ও আত্মমর্যাদাবোধ জাগিয়ে তুলতে সাহায্য করে তা, তা খুব বেদনার বিষয়। বিবেকানন্দ শিক্ষাকে তথ্যের সমষ্টি মনে করতেন না। তাঁর কাছে শিক্ষা ছিল আরও বেশি কিছু। তিনি শিক্ষাকে মানুষ তৈরি করার, জীবন দানের ও চরিত্র গঠনের মাধ্যম মনে করতেন। তিনি শিক্ষাকে মহান চিন্তার সমষ্টি মনে করতেন।
স্বামী বিবেকানন্দ মানুষকে শুধু ইতিবাচক শিক্ষা দেওয়ার পক্ষপাতী ছিলেন। কারণ তিনি মনে করতেন, নেতিবাচক চিন্তাগুলি মানুষকে দুর্বল করে দেয়। তিনি বলেছিলেন, যদি ছোটো ছোটো ছেলেমেয়েদের সবসময় দোষারোপ না করে উৎসাহিত করা হয়, তবে তারা এক সময় উন্নতি করবেই। নিউ ইয়র্কে বিবেকানন্দ দেখেছিলেন, আইরিশ উপনিবেশ-স্থাপকরা খুবই খারাপ অবস্থায় খুব সামান্য জিনিসপত্র নিয়ে ভয়ে ভয়ে সেখানে এসেছিল, কিন্তু মাত্র ছয় মাসের মধ্যেই তাদের পোষাকপরিচ্ছদ আচারব্যাবহার সব পালটে যায়। তখন তাদের মধ্যে সেই ভয়ভীতির ভাব সম্পূর্ণ তিরোহিত হয়েছিল। এর কারণ খুঁজতে গিয়ে বিবেকানন্দ দেখেন যে, যদি বেদান্তের দৃষ্টিকোণ থেকে এটাকে ব্যাখ্যা করতে হয়, তাহলে বলতে হবে সেই আইরিশেরা স্বজাতীয়দের দেয়ারা পরিবেষ্টিত ছিল এবং সবাই তাকে বলছিল, "প্যাট, তোমার কোনো আশা নেই, তুমি ক্রীতদাস হয়ে জন্মেছো এবং তাই থাকবে।" এই কারণে তার মনে হীনমন্যতা এসেছিল। কিন্তু আমেরিকায় আসার পর থেকে সবাই তাকে বলতে শুরু করল, "প্যাট, তুমিও মানুষ আমাদের মতো। মানুষই সব করে। তোমার আমার মতো মানুষেরাই করে। তাই সাহসী হও!" সেই জন্যই সে মাথা তুলে আত্মমর্যাদায় ভর করে চলছে।
তাই বিবেকানন্দ বলেছেন, আমাদের শিক্ষাব্যবস্থাও ছেলেমেয়েদের নেতিবাচক শিক্ষা দেয়। এই শিক্ষা থেকে তারা আত্মনির্ভরতা ও আত্মমর্যাদার শিক্ষা পায় না। বিবেকানন্দের মতে, একমাত্র ইতিবাচক শিক্ষাই তাদের দেওয়া উচিত।


title: স্বামী বিবেকানন্দের শিক্ষা ও দর্শন

text:
স্বামী বিবেকানন্দ ছিলেন বেদান্ত দর্শনের অনুগামী। তিনি বলেছেন, ধর্ম শুধুমাত্র বক্তৃতা বা দর্শনতত্ত্বে সীমাবদ্ধ নয়। তিনি ধর্মকে আত্ম-উপলব্ধি বলেছেন। তাঁর ভাষায়, "এটি হওয়া বা হতে থাকা। তবে শোনা বা জানা নয়। সমগ্র আত্মার রূপান্তরে বিশ্বাসে রূপান্তরিত হওয়াকেই ধর্ম বলে।"
তাঁর মতে সব পূজা যদি পবিত্র হয় ও অপরের হিতের জন্য করা হয়, তবে তার সমষ্টিকেই ধর্ম বলা চলে। বিবেকানন্দ বলেছেন, ধর্ম হল মানুষকে পশু থেকে মানুষে এবং তারপর মানুষ থেকে দেবতায় রূপান্তরিত করা। He firmly said, despondency can not be religion. বিবেকানন্দ রামকৃষ্ণ পরমহংসের থেকে একটি গুরুত্বপূর্ণ তত্ত্ব শিখেছিলেন, "জীবই শিব"। তাই তিনি "শিবজ্ঞানে জীবসেবা"র উপর বেশি গুরুত্ব দেন। বিবেকানন্দ বলেছেন, মানুষের মধ্যেই ঈশ্বর থাকেন। তাই মানুষের সেবা করাই ঈশ্বরের সেবা।


title: স্বামী বিবেকানন্দের শিক্ষা ও দর্শন

text: স্বামী বিবেকানন্দের মতে, জগতের সবচেয়ে বড়ো দুর্ভাগ্য হল একটি ধর্মের মানুষের অপর ধর্মের প্রতি সহিষ্ণুতার অভাব। ১৮৯৩ সালের ১৫ সেপ্টেম্বর বিশ্বধর্ম মহাসভায় দেওয়া ভাষণে তিনি একটি ব্যাঙের গল্প বলেন। ব্যাঙটি কুয়োর মধ্যে থাকত এবং ভাবত সেই কুয়োর চেয়ে বড়ো জগতে আর কিছু নেই। গল্পের শেষে বিবেকানন্দ বলেন-


title: স্বামী বিবেকানন্দের শিক্ষা ও দর্শন

text: বিবেকানন্দ বলেছেন, আমাদের শুধু সহিষ্ণুই হতে হবে না, বরং অন্য মতকেও গ্রহণ করতে হবে। কারণ সব ধর্মের সার কথাটিই হল সত্য।


title: স্বামী বিবেকানন্দের শিক্ষা ও দর্শন

text: স্বামী বিবেকানন্দ বিশ্বাস করতেন, পৃথিবীতে যদি কোনো দেশকে পুণ্যভূমি বলতে হয়, যদি কোনো দেশে মানবিকতা, পবিত্রতা, শান্তি সর্বোচ্চ স্থান নেয় এবং সর্বোপরি কোনো দেশ যদি আধ্যাত্মিক ধারণায় পূর্ণ থাকে, তবে সেই দেশটি হল ভারত। তাঁর মতে, ভারতীয়রা প্রচুর অর্থ উপার্জন করলেও অর্থকেই জীবনের লক্ষ্য মনে করে না।


title: স্বামী বিবেকানন্দের শিক্ষা ও দর্শন

text: বিবেকানন্দের মতে, ইচ্ছা ও তার সংহতিই হল শক্তি। তিনি বলেন, ইংরেজরা ভারতীয়দের থেকে সংখ্যায় অনেক কম হয়েও ভারত শাসন করছে। এর মনস্তাত্ত্বিক ব্যাখ্যা করতে গিয়ে বলেছেন, ইংরেজদের সম্মিলিত ইচ্ছাশক্তিকেই এর কারণ বলেছেন। তাই বিবেকানন্দ বলেছেন, ভারতের ভবিষ্যৎ উজ্জ্বল করতে হলে, সংগঠন, শক্তিসঞ্চয় ও ইচ্ছাশক্তির সমন্বয়ের উপর জোর দিতে হবে।


title: স্বামী বিবেকানন্দের শিক্ষা ও দর্শন

text: স্বামী বিবেকানন্দ মানুষের মনকে একটি সর্বদা অশান্ত ও নিজের প্রকৃতির বশে চঞ্চল বানরের সঙ্গে তুলনা করেছেন। তিনি দেখেছিলেন, মানুষের মন সাধারণত বাইরের দিকে বেরোতে চায়। আর তার জন্য সে ইন্দ্রিয়গুলিকে অবলম্বন করে। তাই তিনি আত্মসংযমের উপর জোর দিয়েছিলেন। কারণ তিনি বলেছেন, সংযত মনের চেয়ে শক্তিশালী আর কিছুই হয় না। আর যতই মনকে সংযত করা হয়, তার শক্তি তত বাড়ে। তাই তিনি এমন কিছু করতে বারণ করেছেন, যা মনকে অশান্ত করে বা মনের অসুবিধা সৃষ্টি করে।


title: স্বামী বিবেকানন্দের শিক্ষা ও দর্শন

text:
স্বামী বিবেকানন্দ লিঙ্গ বৈষম্যের সম্পূর্ণ বিরোধিতা করেছেন। তাঁর মতে আত্মায় লিঙ্গ বা বর্ণভেদ করা অশাস্ত্রীয়। এমনকি যোগ্যতার নিরিখ বিচার করাও অন্যায়। তাই তিনি পুরুষ-নারী চিন্তা না করে মানুষ চিন্তা করতে বলেছেন।
স্বামী বিবেকানন্দের মতে, জাতির উন্নতির মাপকাঠিই হল সেই জাতিতে নারীর মর্যাদার স্থান। আর তাই ভারতে নারীর অবস্থা ভাল না হলে ভারতের অতীত মর্যাদা ও গৌরব উদ্ধার করা সম্ভব নয় বলেই তিনি মত প্রকাশ করেছেন। বিবেকানন্দ পুরুষ ও নারীকে পাখির দুই ডানার সঙ্গে তুলনা করেছেন। পাখি যেমন এক ডানায় ভর করে উড়তে পারে না, তেমনি নারী জাতির অবস্থা উন্নত না হলে জগতের উন্নতি সম্ভব নয় বলেই তিনি মত প্রকাশ করেছেন।


title: স্বামী বিবেকানন্দের শিক্ষা ও দর্শন

text: স্বামী বিবেকানন্দ লক্ষ্য করেছিলেন সব জায়গাতেই নারী জাতিকে খেলনা মনে করা হয়। আধুনিক যুগে আমেরিকার মতো দেশে নারীর স্বাধীনতা আছে। তবুও বিবেকানন্দ সেখানে দেখেছিলেন, পুরুষ জাতি মেয়েদের সৌন্দর্যের নিরিখে তাদের বিচার করে। বিবেকানন্দ বলেছিলেন, এটা অনৈতিক। আর নারী জাতিরও এটা মেনে নেওয়া উচিত না। বিবেকানন্দের মতে, এতে মানবতার মহান দিকটি নষ্ট হয়ে যায়।


title: স্বামী বিবেকানন্দের শিক্ষা ও দর্শন

text: বিবেকানন্দের মতে, ভারতে নারী জাতির আদর্শ হল মাতৃত্ব। অসামান্য, নিঃস্বার্থ, সর্বংসহা, ক্ষমাশীলা মায়ের আদর্শটিকে বিবেকানন্দ উচ্চ স্থান দিয়েছেন। ভারতীয় জাতির যে দুটি অভ্যাসকে তিনি সবচেয়ে অকল্যাণকর বলে চিহ্নিত করেন, সেদুটি হল নারী জাতির অবমাননা ও জাতিভেদ প্রথা।


title: স্বামী বিবেকানন্দের শিক্ষা ও দর্শন

text:
বিবেকানন্দ সীতাকে ভারতের প্রতীক। তাঁর মতে, অতীতের বিশ্বসাহিত্যে বা ভবিষ্যতের বিশ্বসাহিত্যেও সীতার মতো চরিত্র সৃষ্টি করা সম্ভব হবে না। কারণ, সীতা অনন্য এক চরিত্র। তাঁর মতে, রাম চরিত্রটির অনেক তুলনা থাকতে পারে। কিন্তু সীতা চরিত্রের কোনো তুলনা নেই।
তিনি লিখেছেন:


title: স্বামী বিবেকানন্দের শিক্ষা ও দর্শন

text: সীতা কখনও প্রত্যাঘাত করেননি। তাই তাঁকেই বিবেকানন্দ যথার্থ ভারতীয় বলেছেন।


title: স্বামী বিবেকানন্দের শিক্ষা ও দর্শন

text:
প্রতিটি মানুষ ও প্রতিটি জাতির উন্নতির জন্য যে আবশ্যিক প্রয়োজনের কথা বিবেকানন্দ বলেছেন, তা হল:
বিবেকানন্দ ঈর্ষা ও অহংকার বাদ দিয়ে একত্রে সবাইকে কাজ করার পরামর্শ দিয়েছেন। তিনি বলেছেন, পবিত্রতা, ধৈর্য ও মানসিক দৃঢ়তা সব বাধা দূর করে দেয়। তাই তিনি সাহসের সঙ্গে কাজ করতে বলেছেন। যে কাজ ধৈর্যের সঙ্গে সঠিক ভাবে করা হয়, বিবেকানন্দের মতে, সেই কাজই সফল হয়।


title: স্বামী বিবেকানন্দের শিক্ষা ও দর্শন

text: বিবেকানন্দের মতে, মহত্বের গোপন রহস্যটি হল – আত্মবিশ্বাসই ঈশ্বরবিশ্বাস। বিবেকানন্দ বলেছেন, বিশ্বের ইতিহাস হল কয়েকটি আত্মবিশ্বাসসম্পন্ন মানুষের ইতিহাস। নিজের উপর বিশ্বাস থাকলেই অন্তরের দেবত্ব জাগরিত হয়। তাই তিনি বলেছেন, তেত্রিশ কোটি হিন্দু দেবদেবী ও বিদেশি দেবদেবীতে বিশ্বাস থাকলেও, কারো যদি আত্মবিশ্বাস না থাকে, তবে সে মুক্তি পাবে না।


লাইফ অ্যান্ড ফিলোজফি অফ স্বামী বিবেকানন্দ (১৯৮৯) হল ইংরেজি ভাষায় জি. এস. বনহাট্টির লেখা একটি বই। এটি স্বামী বিবেকানন্দের একটি জীবনী। বইটি প্রকাশিত হয় নতুন দিল্লির অ্যাটলান্টিক পাবলিশার্স অ্যান্ড ডিস্ট্রিবিউটর্স থেকে।


title: লাইফ অ্যান্ড ফিলোজফি অফ স্বামী বিবেকানন্দ

text: এই বইটি স্বামী বিবেকানন্দের একটি জীবনী। বইটি অনেকগুলি অধ্যায়ে বিভক্ত। প্রতিটি অধ্যায়ে বিবেকানন্দের জীবনের নানা অংশ বর্ণিত হয়েছে। প্রথম অধ্যায়ে বিবেকানন্দের জন্ম, শৈশব ও প্রথম দিকের বিদ্যালয় জীবন বর্ণিত হয়েছে। দ্বিতীয় অধ্যায়টির নাম "স্পিরিচুয়াল অ্যাপ্রেনটিসশিপ"। এই অধ্যায়ে ১৮৮১ থেকে বিবেকানদের গয়া যাত্রা পর্যন্ত ঘটনা বর্ণিত হয়েছে। শেষ দুই অধ্যায়ে বিবেকানন্দের কবিতা ও গদ্য রচনার আলোচনা রয়েছে।


title: স্বামী শুদ্ধানন্দ

text: স্বামী শুদ্ধানন্দ হলেন রামকৃষ্ণ মিশনের প্রাক্তন সংঘাধ্যক্ষ (প্রেসিডেন্ট)।


title: স্বামী শুদ্ধানন্দ

text: ১৮৭২ সালে কলকাতায় তাঁর জন্ম। বাবার নাম আশুতোষ চক্রবর্তী। তাঁর পিতৃদত্ত নাম সুধীরচন্দ্র চক্রবর্তী। তিনি কলকাতা বিশ্ববিদ্যালয়ের অন্তর্গত সিটি কলেজে পড়াশোনা করেন। ১৮৯৭ সালে তিনি আলমবাজার মঠে যোগ দেন। ওই বছরই স্বামী বিবেকানন্দ তাঁকে সন্ন্যাসদীক্ষা দেন। ১৯০৩ সালে তাঁকে রামকৃষ্ণ মিশনের ট্রাস্টি নিযুক্ত করা হয়। ১৯২৬ সালে মিশনের প্রথম সন্ন্যাসী সম্মেলন আয়োজনে তিনি গুরুত্বপূর্ণ ভূমিকা নেন। স্বামী সারদানন্দকে "শ্রীশ্রীমায়ের কথা" বইটি সম্পাদনায় তিনি বিশেষ সাহায্য করেন। ১৯২৭ সালে স্বামী সারদানন্দের মৃত্যুর পর তিনি মিশনের জেনারেল সেক্রেটারি হন। ১৯৩৭ সালে স্বামী বিজ্ঞানানন্দের মৃত্যুর পর তিনি রামকৃষ্ণ মিশনের সংঘাধ্যক্ষ হন।


title: স্বামী শুদ্ধানন্দ

text: স্বামী বিবেকানন্দের অধিকাংশ লেখা তিনিই বাংলায় অনুবাদ করেছিলেন। তাঁর অনুবাদগুলিই স্বামী বিবেকানন্দের আদর্শ বাংলায় ছড়িয়ে দিতে সাহায্য করেছিল।


title: স্বামী শুদ্ধানন্দ

text: ১৯৩৮ সালের ২৩ অক্টোবর তাঁর মৃত্যু হয়।


title: রিলিজিয়ন অ্যান্ড ধর্ম

text: রিলিজিয়ন অ্যান্ড ধর্ম (১৯১৫) হল ভগিনী নিবেদিতার লেখা একটি বই। এই বইতে নিবেদিতা ধর্মের বিধান অনুসারে ব্যক্তিগত ও সামাজিক উন্নয়নের কথা বলেছেন।


title: রিলিজিয়ন অ্যান্ড ধর্ম

text: ১৮৯৮ সালে নিবেদিতা ভারতে আসেন। তিনি ভারতের (বিশেষত বাংলার) ছাত্রসমাজের সঙ্গে গভীরভাবে মেলামেশা করেন। ভারতীয় ভাষায় "ধর্ম" কথাটিকেই ইংরেজি অনুবাদে বলে "রিলিজিয়ন"। কিন্তু এই বইতে দেখানো হয়েছে, কেন "ধর্ম" শব্দের একটি বৃহত্তর ও আরও প্রসারিত অর্থ আছে। বইটি একটি প্রবন্ধ সংকলন। এই বইতে লেখক হিন্দু রীতিনীতি, মুক্তির ধারণা, হিন্দুধর্ম ও সংগঠন, সম্প্রদায়, সন্ন্যাস, ধর্ম ও জাতীয় সাফল্যের মতো হিন্দুধর্মের নানা বিষয় নিয়ে আলোচনা করেছেন।


title: কাজ ২

text: কাজ ২ (ভৌতিক ইয়ট খেতাবপ্রাপ্ত) হলো একটি ৯.৮-মিটার কাঠের ভেলা বা ইয়ট যা ১৮ই এপ্রিল ২০০৭ সালে অস্ট্রেলিয়ার উপকূল থেকে ১৬৩ কিমি. (৮৮ ন্যাটিকাল মাইল) দূরে পাওয়া গিয়েছিল। ইয়টটিতে তিনজন যাত্রী ছিল কিন্তু ইয়টটি উদ্ধারের সময় তাদের কাউকেই খোঁজে পাওয়া যায় নি। এই রহস্যময় ঘটনাটিকে মেরি চেলেস্টার সাথে তুলনা করা হয়।


title: কাজ ২

text: অস্ট্রেলিয়ান মেরিটাইম সেফটি অথরিটির মতে, "কাজ ২" ১৫ই এপ্রিল ২০০৭ সালে এয়ারলাই সৈকত থেকে যাত্রা শুরু করে এবং টাউন্সভিল যাচ্ছিল। ইয়টটিতে যাত্রী ছিল তিন জন; তাদের মধ্যে মালিক ডেরেক বাটেন এবং তার প্রতিবেশী দুই ভাই পিটার ও জেমস টান্সটিড।


title: কাজ ২

text: ১৮ই এপ্রিল প্রথম জানা গিয়েছিল কোন সমস্যা হয়েছে, যখন এটিকে একটি হেলিকাপ্টার আবিষ্কার করে, তখন ইয়টটি গ্রেট বেরিয়ার রিফ উপস্থ এলাকার দিকে নিয়ে যাওয়া হচ্ছিল এবং এর ক্রুরা অবশাদগ্রস্থ ছিল। ২০শে এপ্রিল মেরিটাইম কর্তৃপক্ষ ইয়টি ধরতে সক্ষম হয় এবং একটি নৌকার সাহায্যে ইয়টটিতে আরোহন করে। তারা সেখানে ঢুকে সবকিছু ঠিকই দেখতে পায় কিন্তু শুধু যাত্রী তিনজন অনুপস্থিত। এই অবস্থাকে তারা অদ্ভুত বলে মন্তব্য করেছিল।


title: কাজ ২

text: যেদিন কর্তৃপক্ষের লোকজন ইয়টটিতে আরোহন করে সেদিনই কুইন্সল্যান্ড এর জরুরি ম্যানেজমেন্ট অফিস থেকে সরকারি কর্মকর্তারা একটি মন্তব্য দেন। তারা বলেন, ইয়র্টটিতে গিয়ে দেখা যায় ইঞ্জিন তখনো চলছে, একটি ল্যাপটপ তখনো অন হয়ে আছে , রেডিও ও জিপিএস ঠিক আছে এবং তিনজনের খাবার সাজানো টেবিলে। সরকারি কর্মকর্তারা আরো নিশ্চিত করেন নৌযানটির জরুড়ি অবস্থার জন্য সকল যন্ত্রপাতিই ঠিক রয়েছে। লাইফ জ্যাকেটও ছিল। সংবাদ মাধ্যমের সূত্রে জানা যায়, ইয়টে একটি ছোট নৌকাও ছিল যা বিপদের মুহূর্তে ব্যবহার করা যেত। সাধারণভাবে সেখানে একটি মাত্র সূত্র ছিল যে, ইয়টের একটি পাল কিছুটা ছিদ্র ছিল। (যদিও এটি অজানা)। পরবর্তীতে তদন্ত কর্মকর্তারা একটি ভিডিও টেপ আবিষ্কার করেন যেটি ইয়টটি উদ্ধারের কিছুক্ষণ পূর্বে ধারণ করা। ভিডিওটিতেও তিনজনের মধ্যে বিপদের কোন আশঙ্কার ছাপ চেহারাতে ছিল না। অনুসন্ধান দল গঠন করে তাদের খোঁজ করা হলেও আর কোনদিনই তিনজনকে জীবিত বা মৃত উদ্ধার করা যায়নি।


title: গ্নাম-রি-স্রোং-ব্ত্সন

text: গ্নাম-রি-স্রোং-ব্ত্সন (), বা গ্নাম-রি-স্লোন-ম্ত্শান () (?৫৭০- ?৬১৮/৬২৯) তিব্বত সাম্রাজ্যের প্রতিষ্ঠাতা ও প্রথম সম্রাট।


title: গ্নাম-রি-স্রোং-ব্ত্সন

text: লাসার দক্ষিণপূর্বে অবস্থিত ইয়ার্লুং উপত্যকার বিভিন্ন গোষ্ঠীপতিদের মধ্যে একজন গ্নাম-রি-স্রোং-ব্ত্সন আনুমানিক ৬০০ খ্রিষ্টাব্দে ঐ উপত্যকা এবং তার পার্শ্ববর্তী অঞ্চলের সমস্ত গোষ্ঠীদের একের পর এক যুদ্ধে পরাজিত করেন। এইভাবে তাঁর রাজ্য লাসা সহ মধ্য তিব্বত পর্যন্ত ছড়িয়ে পড়ে। বহু যুদ্ধে জয়ী তাঁর রণ অভিজ্ঞ সৈন্যবাহিনীর সমর্থনে তিনি এক শক্তিশালী কেন্দ্রীয় শাসনব্যবস্থা গঠন করতে সক্ষম হন, যার ফলে তিব্বত মালভূমির বিভিন্ন গোষ্ঠী একত্রিত হয়।


title: গ্নাম-রি-স্রোং-ব্ত্সন

text: গ্নাম-রি-স্রোং-ব্ত্সনকে ৬১৮ অথবা ৬২৯ খ্রিষ্টাব্দে বিদ্রোহীদের দ্বারা বিষক্রিয়ার মাধ্যমে হত্যা করা হয়। কিন্তু তাঁর পুত্র স্রোং-ব্ত্সন-স্গাম-পো এই বিদ্রোহ দমন করে পরবর্তী সম্রাট হন।


title: স্টাডিজ ফ্রম অ্যান ইস্টার্ন হোম

text: স্টাডিজ ফ্রম অ্যান ইস্টার্ন হোম (১৯১৩) হল ভগিনী নিবেদিতার একটি আত্মজীবনীমূলক বই।


title: স্টাডিজ ফ্রম অ্যান ইস্টার্ন হোম

text: ১৮৯৫ সালে লন্ডনে নিবেদিতার সঙ্গে স্বামী বিবেকানন্দের প্রথম দেখা হয়। সাক্ষাতের প্রথম দিন থেকেই নিবেদিতা বিবেকানন্দকে একজন ঈশ্বরপ্রেরিত দার্শনিক মনে করতেন। বিবেকানন্দ তাঁকে ভারতে এসে ভারতবাসীর সেবা করতে বলেন। বিবেকানন্দের নির্দেশে ১৮৯৮ সালে তিনি ভারতে আসেন এবং অবশিষ্ট জীবন ভারতেই সমাজসেবা করেন। এই বইতে নিবেদিতা তাঁর ভারতবাসের স্মৃতিকথার সঙ্গে সঙ্গে দুর্গাপূজা, দোলযাত্রা, রাসযাত্রা। জন্মাষ্টমী প্রভৃতি উৎসব এবং কলকাতায় প্লেগ মহামারীর অভিজ্ঞতা, উত্তর ভারত ভ্রমণের অভিজ্ঞতার কথা লিখে যান।


title: স্রোং-ব্ত্সন-স্গাম-পো

text: স্রোং-ব্ত্সন-স্গাম-পো () বা সুং-ত্সান-কান-পু (; ) বা কি-ত্সুং-ল্সুন-ত্সান (; ) তিব্বত সাম্রাজ্যের প্রতিষ্ঠাতা ও দ্বিতীয় সম্রাট।


title: স্রোং-ব্ত্সন-স্গাম-পো

text: স্রোং-ব্ত্সন-স্গাম-পোর জন্মের সময় সম্বন্ধে নিশ্চিত জানা যায় না। তিব্বতীদের মতে তাঁর জন্ম ষাঁড়ের নামে চিহ্নিত বছরে লাসার উত্তরপূর্বে মালদ্রো অঞ্চলের গ্যামাতে জন্মগ্রহণ করেন। সেই অনুযায়ী তাঁর জন্ম ৫৫৭, ৫৬৯, ৫৮১, ৫৮৩, ৬০৫ বা ৬১৭ এর মধ্যে যে কোন একটি খ্রিষ্টাব্দে হয়েছে বলে মনে হয়। তাঁর পিতা গ্নাম-রি-স্রোং-ব্ত্সন তিব্বতের প্রথম সম্রাট।


title: স্রোং-ব্ত্সন-স্গাম-পো

text: ৬১৮ খ্রিষ্টাব্দে (?) গ্নাম-রি-স্রোং-ব্ত্সনকে বিষপ্রয়োগের মাধ্যমে হত্যা করা হলে স্রোং-ব্ত্সন-স্গাম-পো নাবালক অবস্থায় সিংহাসনে আরোহণ করেন। জিউ ট্যাংশু () গ্রন্থেও তাঁর নাবালক অবস্থায় সিংহাসনে আরোহণের উল্লেখ আছে। ঐতিহাসিকদের মতে তখন তাঁর বয়স তেরো বছর। সেই অনুযায়ী তাঁর জন্ম ষাঁড়ের নামে চিহ্নিত ৬০৫ খ্রিষ্টাব্দে হয়েছিল।


title: স্রোং-ব্ত্সন-স্গাম-পো

text: ৬২৭ খ্রিষ্টাব্দে পুরাতন তিব্বতী বর্ষানুক্রমিক ইতিবৃত্ত অনুসারে স্রোং-ব্ত্সন-স্গাম-পোর মন্ত্রী ম্যাং-মাং-পো-র্জে ঝাংঝুং রাজ্যের সাহায্যে উত্তর পূর্ব তিব্বতে বসবাসকারী সুমপা জাতিকে পরাজিত করেন। ছয় বছর পরে ম্যাং-মাং-পো-র্জেকে বিশ্বাসঘাতকতার অভিযোগে মৃত্যুদন্ড দেওয়া হয় এবং তাঁর স্থানে ম্গর-স্রোং-র্ত্সনকে মন্ত্রী করা হয়।


title: স্রোং-ব্ত্সন-স্গাম-পো

text: তিব্বত সম্রাট স্রোং-ব্ত্সন-স্গাম-পো বা খ্রি-স্রোং-ল্দে-ব্ত্সান এর মধ্যে কে ঝাংঝুং আক্রমণ করেছিলেন, সে নিয়ে সন্দেহ রয়েছে। যদিও রল্ফ আলফ্রেড স্টেইনের মতে এই আক্রমণ ৬৪৫ খ্রিষ্টাব্দে হয়েছিল কিন্তু জিউ ট্যাংশু গ্রন্থে বলা হয়েছে যে ৬৩৪ খ্রিষ্টাব্দে ইয়াংটং বা ঝাংঝুং ও অন্যান্য চিয়াং জাতি তিব্বতের অধীনস্থ হয়। এরপর সম্রাট ঝাংঝুং রাজ্য ও নিজের রাজ্যকে মিলিত করে তুয়ুহুন রাজ্যকে পরাজিত করেন।


title: স্রোং-ব্ত্সন-স্গাম-পো

text: ঝাংঝুং আক্রমণের ইতিহাস সম্বন্ধে পুরাতন তিব্বতী গ্রন্থে বলা হয় যে, রাজনৈতিক সন্ধির উদ্দেশ্যে তিব্বত সম্রাট স্রোং-ব্ত্সন-স্গাম-পো এবং ইয়াংটংয়ের রাজা লিগ-ম্যি-র্হ্যা পরস্পরের বোনকে বিবাহ করেন। কিন্তু লিগ-ম্যি-র্হ্যার তিব্বতী স্ত্রী ও স্রোং-ব্ত্সন-স্গাম-পোর বোন সদ-মর-কর তাঁর সঙ্গে খারাপ ব্যবহারের অভিযোগ করলে দুই রাজ্যের মধ্যে যুদ্ধ বাঁধে এবং রাজা লিগ-ম্যি-র্হ্যা নিহত হন। এরফলে এই দুই সাম্রাজ্যকে মিলিত করে "বোদ র্গ্যাল-খব" নাম রাখা হয়।


title: স্রোং-ব্ত্সন-স্গাম-পো

text: ৬৩৪ খ্রিষ্টাব্দে স্রোং-ব্ত্সন-স্গাম-পো ট্যাং সম্রাটের নিকট দূত মারফৎ সোনা ও রেশম পাঠিয়ে চীনের যে কোন একজন রাজকুমারীকে বিবাহ করার প্রার্থনা করেন। কিন্তু এতে ট্যাং সম্রাট ট্যাং তাইজং আপত্তি করলে তিনি তুয়ুহুন রাজ্য ও সোংঝৌ নামক ট্যাং সাম্রাজ্যের সীমান্ত প্রদেশ আক্রমণ করেন। ট্যাংদের লেখা রচনাতে বলা হয়েছে, এই যুদ্ধে স্রোং-ব্ত্সন-স্গাম-পো পরাজিত হয়ে ক্ষমা প্রার্থনা করলে ট্যাং সম্রাট ট্যাং তাইজং তাঁর বিবাহের প্রার্থনা স্বীকার করেন। কিন্তু তিব্বত থেকে প্রাপ্ত রচনা থেকে যায় যে তিব্বতী সেনা চীনাদের পরাজিত করলে ট্যাং তাইজং তাঁর ভ্রাতুষ্পুত্রী ওয়েংচেন গোংঝুকে তাঁর হাতে দিতে বাধ্য হন।


title: স্রোং-ব্ত্সন-স্গাম-পো

text: জিউ ট্যাংশু গ্রন্থ অনুযায়ী 泥婆羅 (নিপোলুয়ো) বা নেপালে লিচ্ছবি রাজকুমার নরেন্দ্রদেবের পিতার মৃত্যু হলে নরেন্দ্রদেবের জৈষ্ঠ্যতাত বিষ্ণুগুপ্ত সিংহাসন দখল করে নেন। নরেন্দ্রদেবকে তিব্বত সম্রাট আশ্রয় দেন ও ৬৪১ খ্রিষ্টাব্দে তকে নেপালে নিজের রাজ্য দখলে সহায়তা করেন। স্রোং-ব্ত্সন-স্গাম-পোর সঙ্গে ভৃকুটী দেবী নামে এক লিচ্ছবি রাজকুমারীর বিবাহ হয়।


title: স্রোং-ব্ত্সন-স্গাম-পো

text: স্রোং-ব্ত্সন-স্গাম-পোর কনিষ্ঠ ভ্রাতা ব্ত্জন-স্রোং এবং ভগিনী সদ-মর-করের মধ্যে বিবাদ উপস্থিত হলে শাস্তিস্বরূপ ব্ত্জন-স্রোংকে ইয়ার্লুং উপত্যকার দক্ষিণ পশ্চিমে ৫,০৯০ মিটার উচ্চ ইয়ার্তো গিরিবর্ত্ম পেরিয়ে গ্ন্যাল প্রদেশে পাঠিয়ে দেওয়া হয়। আবার কোন কন ঐতিহাসিকদের মতে তাঁকে ম্খাস স্রেগ্স নামে এক মন্ত্রী ৬৩৯ খ্রিষ্টাব্দে সম্রাটের নির্দেশে পুড়িয়ে মারেন। স্রোং-ব্ত্সন-স্গাম-পোর ভগিনী সাদ-মার-কারের সঙ্গে ঝাংঝুংয়ের রাজা লিগ-ম্যি-র্হ্যার বিবাহ হয়।


title: স্রোং-ব্ত্সন-স্গাম-পো

text: স্রোং-ব্ত্সন-স্গাম-পোর প্রধান দুই রাণী ছিলেন রাজকুমারী ওয়েংচেন গোংঝু এবং লিচ্ছবি রাজকুমারী ভৃকুটী দেবী। এছাড়াও তিনি ইয়াংটংয়ের রাজা লিগ-ম্যি-র্হ্যার ভগিনী এবং লাসার পশ্চিমে অবস্থিত স্তোদ-লুং উপত্যকার মাং গোষ্ঠীর রাজকুমারী মাং-ব্জা খ্রি-মো-ম্ন্যেন-ল্দোং-স্তেংকে বিবাহ করেন। মাং-ব্জা খ্রি-মো-ম্ন্যেন-ল্দোং-স্তেংয়ের পুত্র গুং-স্রোং-গুং-ব্ত্সন ছিলেন তিব্বত সাম্রাজ্যের উত্তরাধিকারী। গুং-স্রোং-গুং-ব্ত্সন তেরো বছর বয়সে আঝা মাং-মো-র্জেকে বিবাহ করেন এবং তাদের খ্রি-মাং-স্লোন-র্ত্সান নামে এক পুত্র সন্তানের জন্ম হয়।


title: স্রোং-ব্ত্সন-স্গাম-পো

text: স্রোং-ব্ত্সন-স্গাম-পোর রাজত্বে তিব্বতে প্রথম বৌদ্ধ ধর্ম প্রবেশ করে। তিনি লাসা শহরে জোখাং সহ বহু বৌদ্ধ মন্দির স্থাপন করেন। লাসা শহরকে তিনি সুসজ্জিত করে রাজধানীর মর্যাদা দেন। এছাড়াও নেদংয়ের খ্রা-ব্রুগ বৌদ্ধবিহার তিনি নির্মাণ করান। তাঁর আমলে প্রথম বৌদ্ধ ধর্মগ্রন্থগুলি সংস্কৃত থেকে তিব্বতী ভাষায় অনুবাদ করা শুরু হয়।


title: স্রোং-ব্ত্সন-স্গাম-পো

text: স্রোং-ব্ত্সন-স্গাম-পো তাঁর মন্ত্রী স্লোপ-ত্পোন-থু-মি-সম-ভো-তাকে ভারতে পাঠান যাতে তিনি তিব্বতী ভাষার জন্য লিপি প্রস্তুত করতে পারেন। তাঁর তৈরী লিপিতে তিব্বতে প্রথম অনুবাদকর্ম ও সংবিধান রচনা শুরু হয়। জিউ ট্যাংশু গ্রন্থে বলা হয়েছে যে ৬৪৮ খ্রিষ্টাব্দে ট্যাং সম্রাট ট্যাং তাইজং স্রোং-ব্ত্সন-স্গাম-পোকে "বিংওয়াং" উপাধি ও ৩০০০ রেশমের কাপড় প্রদান করেন এবং কাগজ, কালি ও মদ প্রস্তুত করার কৌশল প্রদানে সম্মত হন।


title: স্রোং-ব্ত্সন-স্গাম-পো

text: তিনি তিব্বতে চীন থেকে হস্তশিল্প ও জ্যোতিষবিদ্যা, ভারত থেকে ধর্ম ও লিপি, নেপাল থেকে ঐশ্বর্য এবং উইঘুরদের থেকে আইন ও প্রশাসন এনে এক শক্তিশালী সাম্রাজ্য গঠনে ব্রতী হন।


title: স্রোং-ব্ত্সন-স্গাম-পো

text: গুং-স্রোং-গুং-ব্ত্সনের তেরো বছর বয়স হলে স্রোং-ব্ত্সন-স্গাম-পো তাকে সিংহাসন ছেড়ে দেন। গুং-স্রোং-গুং-ব্ত্সন পাচ বছর রাজত্ব করেন ও আঠারো বছর বয়সে তাঁর মৃত্যু হলে স্রোং-ব্ত্সন-স্গাম-পো আবার রাজ্যভারের দায়িত্ব গ্রহণ করেন। কিন্তু এই ঘটনার সময়কাল সম্বন্ধে জানা যায়নি। ৬৪৯ খ্রিষ্টাব্দে স্রোং-ব্ত্সন-স্গাম-পোর মৃত্যু হলে গুং-স্রোং-গুং-ব্ত্সনের পুত্র খ্রি-মাং-স্লোন-র্ত্সান পরবর্তী সম্রাট হন।


title: ফুটফলস অফ ইন্ডিয়ান হিস্ট্রি

text: ফুটফলস অফ ইন্ডিয়ান হিস্ট্রি (১৯১৫) হল ভগিনী নিবেদিতার লেখা একটি বই। নিবেদিতা ভারতে সমাজসেবার কাজে নিজের জীবন উৎসর্গ করেছিলেন। এই বইতে লেখক ভারতের ইতিহাস, তার গৌরব ও সীমাবদ্ধতাগুলি আলোচনা ক্করেছেন। ভারতের ধর্ম, দর্শন, সংস্কৃতি, স্থাপত্যের মতো গুরুত্বপূর্ণ বিষয়গুলি এই বইতে আলোচিত হয়েছে। লেখক শুধু ভারতের সমস্যাগুলিই আলোচনা করেননি, বরং এই সমস্যার সমাধানে কিছু পথের কথাও বলেছেন।


title: সিলেক্ট এসেজ অফ সিস্টার নিবেদিতা

text: সিলেক্ট এসেজ অফ সিস্টার নিবেদিতা (১৯১১) হল ভগিনী নিবেদিতার লেখা একটি ইংরেজি বই। এ. জে. এফ. ব্লেয়ার বইটির ভূমিকা লিখে দেন।


title: সিলেক্ট এসেজ অফ সিস্টার নিবেদিতা

text: এই বইতে নিবেদিতা ভারত, ভারতীয় সংস্কৃতি, ধর্ম, সমাজ, ইতিহাস, রাজনীতি ইত্যাদি নিয়ে কয়েকটি প্রবন্ধ লিখেছেন। সেই সময় ভারতীয় নারীর অবস্থা, স্বদেশী আন্দোলন ইত্যাদি নিয়েও তিনি তাঁর মত প্রকাশ করেছেন। ভারত ও হিন্দুধর্ম সেই সময় যে সমস্যাগুলির সম্মুখীন হয়েছিল, সেগুলি আলোচনা করে নিবেদিতা তার সমাধানের কিছু পথ প্রস্তাব করেছেন। বইয়ের পরিশিষ্টভাগে নিবেদিতার প্রতি কয়েকটি শ্রদ্ধালেখ সংযোজিত হয়েছে।


title: ভিক্টোরিয়া আজারেঙ্কা

text: ভিক্টোরিয়া ফিওদোরোভনা আজারেঙ্কা ( , ; জন্ম: ৩১ জুলাই, ১৯৮৯) বেলারুশ সমাজতান্ত্রিক প্রজাতন্ত্রের বিখ্যাত পেশাদার প্রমিলা টেনিস খেলোয়াড়। বিশ্বের সাবেক ১নং খেলোয়াড় আজারেঙ্কার অবস্থান ৩০ সেপ্টেম্বর, ২০১৩ তারিখ মোতাবেক ২য়। লন্ডনে অনুষ্ঠিত ২০১২ সালের গ্রীষ্মকালীন অলিম্পিকের টেনিস এককে ব্রোঞ্জপদক লাভ করলেও ম্যাক্স মির্নিকে সাথে করে মিশ্র দ্বৈতে সোনার পদক লাভ করেছিলেন তিনি।


title: ভিক্টোরিয়া আজারেঙ্কা

text: বেলারুশ প্রজাতন্ত্রের মিনস্কে জন্মগ্রহণকারী আজারেঙ্কা ১৫ বছর বয়সে ট্রেনে চড়ে মার্কিন যুক্তরাষ্ট্রের আরিজোনা অঙ্গরাজ্যের স্কটসড্যালে চলে যান। আজারেঙ্কা’র মায়ের বন্ধু এবং জাতীয় হকি লীগের গোলি নিকোলাই খাবিবুলিন ও তার স্ত্রী তাকে সহায়তা করেন। ২০১২ সালে তিনি মোনাকো’র মন্টে কার্লোতে স্থানান্তরিত হন ও আগস্ট, ২০১৩ সালে ক্যালিফোর্নিয়ার লস অ্যাঞ্জেলেসে একটি নতুন বাড়ি কেনেন আজারেঙ্কা।


title: ভিক্টোরিয়া আজারেঙ্কা

text: বেলারুশীয়, রুশ ও ইংরেজী ভাষায় কথা বলতে অভ্যস্ত আজারেঙ্কা ফরাসী ও ইউক্রেনীয় ভাষায়ও কথা বলতে পারেন। ২০১১ সালে পড়াশোনায় মনোনিবেশের লক্ষ্যে সংক্ষিপ্তকালের জন্য টেনিস ক্রীড়া থেকে দূরে চলে যান। কিন্তু দাদীর সাথে কথা বলে খেলা চালিয়ে যাওয়ার সিদ্ধান্ত নেন তিনি। দাদীর কাছ থেকে এ উদ্দীপনা পেয়ে ক্রীড়ায় ধারাবাহিক উন্নয়ন ঘটেছে বলে বিশ্বাস করেন আজারেঙ্কা।


title: ভিক্টোরিয়া আজারেঙ্কা

text: নভেম্বর, ২০০৩ সালে ইসরায়েলে অনুষ্ঠিত আইটিএফ জুনিয়র ট্যুরে অংশ নেয়ার মাধ্যমে আন্তর্জাতিক অঙ্গনে অভিষেক ঘটে আজারেঙ্কার। স্বদেশী ওলগা গোভোর্তসোভা’কে সাথে নিয়ে দ্বৈতে শিরোপা জেতেন তিনি। উইম্বলেডনে বালিকা বিভাগের প্রতিযোগিতায় সেমি-ফাইনালে পৌঁছলেও আনা ইভানোভিচের কাছে পরাজিত হয়ে বিদায় নেন। ২০০৪ সালেও আইটিএফ প্রতিযোগিতাসমূহে অংশ নেন। মৌসুম শেষে ডব্লিউটিএ’র এককে তার র‌্যাঙ্ক দাঁড়ায় ৫০৮।


title: ভিক্টোরিয়া আজারেঙ্কা

text: ২০০৫ সালে তার সফলতম বর্ষ অতিবাহিত হয়। জুনিয়রদের অস্ট্রেলিয়ান ও ইউএস চ্যাম্পিয়নশীপে বিজয়ী হন। বছর শেষে জুনিয়র বিভাগে বিশ্বের ১নং খেলোয়াড়সহ আইটিএফ কর্তৃক বিশ্ব চ্যাম্পিয়ন নির্বাচিত হন। এরফলে তিনি প্রথম বেলারুশীয় হিসেবে এ সম্মাননা অর্জন করেন।


title: ভিক্টোরিয়া আজারেঙ্কা

text: জুনিয়র স্ল্যামের ফলাফল:


title: ভিক্টোরিয়া আজারেঙ্কা

text: ম্যাক্স মির্নিকে সাথে নিয়ে ২০০৭ সালের ইউএস ওপেনের মিশ্র দ্বৈতে শিরোপা লাভ করেন। পরের বছর বব ব্রায়ানকে সঙ্গী করে ২০০৮ সালের ফ্রেঞ্চ ওপেনের মিশ্র দ্বৈতেও সফলতা লাভ করেন। তিনি দুইবার - ২০১২ ও ২০১৩ সালের অস্ট্রেলিয়ান ওপেনের এককে বিজয়ী হন তিনি। এরফলে তিনি প্রথম বেলারুশীয় খেলোয়াড় হিসেবে গ্র্যান্ড স্ল্যাম এককে বিজয়ী হয়েছেন।


title: স্যাভয় হোটেল

text: স্যাভয় হলো একটি ঐতিহাসিক হোটেল যা ভারতের উত্তরাখণ্ড রাজ্যের হিল স্টেশন মুসৌরিতে অবস্থিত। বর্তমানে এটির মালিক হোটেল কন্ট্রোল প্রাইভেট লিমিটেড আইটিসি ওয়েলকামগ্রুপ হোটেলস। হোটেলটি ১৯০২ সালে প্রতিষ্ঠিত হয় এবং এটি ইংরেজ গোথিক আর্কিটেকচার নকশায় অধিকাংশ অংশই কাঠের তৈরি। এটি ১১ একর জায়গার উপর অবস্থিত, বর্তমানে ৫০টি কামড়া রয়েছে এবং ডন উপত্যকার খুব কাছেই অবস্থিত। ১৯০০ সালে এখানে রেললাইন স্থাপিত হলে মুসৌরি অত্যন্ত জনপ্রিয় জায়গাতে পরিনত হয় এবং ইউরোপীয়রা ব্রিটিশ শাসণের সময় এখানে গ্রীষ্মকালীন ছুটি কাটাতে আসত। হোটেলটির বার যা "রাইটার’স বার" নামে পরিচিত ছিল; বারটি ১৯৪৭ সালে ভারতের স্বাধীনতার পরবর্তী কয়েক দশক পর্যন্তও বিখ্যাত ছিল।


title: স্যাভয় হোটেল

text: বর্তমান সময়ের একজন পর্যবেক্ষকের মতে সেসময় স্যাভয় হোটেলের মূল্য কতখানি ছিল তা বর্ননা করতে গিয়ে বলেন, “ব্রিটিশ আমলে মুসৌরি স্থানটি বিনোদনের অন্যতম প্রানকেন্দ্র ছিল, এবং স্যাভয় হোটেলই ছিল একমাত্র রাত্রিযাপনের স্থান (যদি সামর্থ থাকে) বা দর্শনীয় স্থান (যদি না থাকে)।”


title: স্যাভয় হোটেল

text: যদিও ১৯৬০-এর দশক থেকে হোটেলটির দৈন্যদশা ও গ্রহকের সংখ্যা হ্রাস পেতে থাকে কারণ, এসময়ের মধ্যে অনুরুপ সুবিধা নিয়ে অনেক নতুন নতুন হোটেল প্রতিষ্ঠিত হয়। ২০০০ সালের পর থেকে হোটেলটি পুনরূজ্জীবিত হওয়া শুরু করে। ২০০৯ সালে আইটিসি ওয়েলকামগ্রুপ এটি কিনে নেয়।


title: ক্লিনটন সড়ক

text: ক্লিনটন সড়ক নিউ জার্সির পাজায়িক কাউন্টির ওয়েস্ট মিলফোর্ডে অবস্থিত। এ সড়কের গতিপথ সাধারনত উত্তর থেকে দক্ষিণ দিকে। নিউফাউন্ডল্যান্ডের কাছাকাছি রোট ২৩ থেকে শুরু হয়ে উত্তর দিকে গ্রিনউড লেক হয়ে টানা দশ মাইল (১৬ কিমি.) সড়কটি চলমান।


title: ক্লিনটন সড়ক

text: ক্লিনটন সড়ক ও এর আশেপাশের জায়গাগুলো বছরের পর বছর ধরে বিভিন্ন কিংবদন্তির জন্য কুখ্যাতি অর্জন করেছে। উদাহরণস্বরুপ, এ সড়কটিতে অনেকেই ভূত , অদ্ভুত জীব-জন্তু দেখা এবং স্থানটি ডাকিনী, স্যাটানিক ও ক্যু ক্লাক্স ক্লানদের অভয়ারন্য বলে অভিযোগ করেছেন। এছাড়াও গুজব রয়েছে পেশাদার খুনী ও সিরিয়াল কিলাররা মানুষ হত্যা করে সড়কের পাশের জঙ্গলে লুকিয়ে রাখে; এরকম গুজব ছড়িয়েছিল এরকম একটি ঘটনায় এই সড়কের পাশ থেকে একটি মৃতদেহ উদ্ধারকে কেন্দ্র করে। ওইয়ার্ড এনজি ম্যাগাজিনের নিয়মিত আলোচনার বিষয় হচ্ছে এ সড়কের অস্বাভাবিক ঘটনাসমূহ। স্থানীয় পুলিস প্রধানের ভাষ্যমতে, “সড়কটি অত্যন্ত লম্বা এব জনশূন্য; আর এ কারনেই মানুষের কাল্পনিক কাহিনীগুলো আরো বেশি ছড়িয়েছে ও বিশ্বাসযোগ্য করে তুলেছে।”


title: ক্লিনটন সড়ক

text: সড়কের আশেপাশে অল্পকয়েক সংখ্যক বাড়ি রয়েছে যদিও সেগুলো একটি অপরটি থেকে বেশ দূরে দূরে অবস্থিত এবং সড়কের পাশের জায়গাগুলো এখনো অনুন্নত রয়ে গেছে। এগুলোর মালিক হয় কোন কম্পানি বা সরকার। সড়কটিও চাপা দুই-লেন বিশিষ্ঠ হাইওয়ে ও নিয়ন্ত্রন ব্যবস্থা নেই বললেই চলে। এছাড়া সড়কটি নিউ জার্সি কাউন্টি হাইওয়ে সিস্টেমের অওতাধীনও নয়; তারপরও এখানে কিছ কাজ করা হয়েছিল। এ সড়কে সবচেয়ে ব্যস্ততম দিনেও যানজট দেখা যায় না বললেই চলে।


title: বেলচেন টানেল

text: বেলচ্যান টানেল হলো সুইজারল্যান্ডের একটি মটরওয়ে টানেল এবং টানেলটি "এ২ মটরওয়ের" একটি অংশ যা বাজেল থেকে চিয়াসোর দিয়ে চলে গিয়েছে। টানেলটি ৩.২ কিমি. দীর্ঘ এবং সুইজারল্যান্ডের উত্তর অংশে (সামান্য পশ্চিম) অবস্থিত। টানেলটি ইপটিনজেনকে বাজেলের সাথে সংযোগ স্থাপন করেছে। টানেলটি ১৯৬০-এর দশকের মাঝামাঝি সময়ে তৈরি করা হয়েছিল এবং ২০০৩ সালে পুন:সংস্কার করা হয়েছিল।


title: বেলচেন টানেল

text: ১৯৮১ সালের জানুয়ারিতে গুজব ছড়িয়ে পরে, সাদা একজন মহিলা সম্পূর্ণ সাদা কাপড়ে আবৃত হয়ে হঠাৎ করেই বোলচ্যান টানেলে চালকের পাশে হাজির হত এবং সে মাঝে মাঝে চালকের সাথে কথাও বলত। প্রথম দেখা বেলচ্যানের ভূতকে পুরুষ হিচহাইকার বলে প্রকৃতপক্ষে উল্লেখ করা হয়েছে। এ সম্পর্কিত প্রথম লিখিত প্রতিবেদনে (জুন ১৯৮০) উল্লেখ করা হয়েছিল, একজন পুরুষ হিচহাইকার যিনি চালকের উচ্চগতি থাকা স্বত্তেও গাড়িতে উঠে বসত এবং কিছুক্ষণ পর সে ব্যক্তিকে আর গাড়ির ভেতর দেখা যেত না।


title: বেলচেন টানেল

text: ১৯৮০ সালের শেষের দিকে মূলত চালকরা অভিযোগ করতে লাগল তারা একজন মহিলাকে দেখেছে। ৬ই জানুয়ারি ১৯৮১ সালে ট্যাবলয়েড ব্লিক প্রথম এই অদ্ভুত মহিলা দর্শন নিয়ে প্রতিবেদন প্রকাশ করে ও পরবর্তীকালে অন্যান্য মিডিয়াও প্রতিবেদনটি প্রকাশ হতে শুরু করে। বাজেল পুলিস বিভিন্ন সময় অসংখ্য ফোনকল পেতে শুরু করে যাদের কিছু কিছু নথিভুক্ত করা ছিল।


title: বেলচেন টানেল

text: বেলচ্যান ভূত বিষয়টি ১৯৮১-এর স্রোভ টুয়েসডে কার্নিভালে জনপ্রিয় একটি বিষয়ে পরিণত হয়। এছাড়াও সঙ্গীতজ্ঞরাও এই কিংবদন্তি সম্পর্কে গল্প বলা শুরু করে। এছাড়াও সাদা মহিলা দর্শন নিয়ে আরো একটি অদ্ভুত প্রচলিত কাহিনী হলো, দুজন মহিলা আইনজীবী ইপটেনজেন থেকে একজন কদাকার, ফ্যাকাশে, আধবয়সী মহিলাকে নিয়ে যাচ্ছিলেন। যখন মহিলাকে তারা জিজ্ঞেস করলেন তিনি কেমন বোধ করছেন, তখন মহিলাটি উত্তর দিয়েছিল, “আমি মোটেও ভালো বোধ করছি না এবং কিছুক্ষণের মধ্যেই একটি ভয়াল কাণ্ড ঘটতে যাচ্ছে”। পরবর্তীতে যখন আইনজীবী দুজন ফিরে তাকালেন তারা মহিলাটিকে আর দেখতে পেলেন না।


title: বসুদেব

text: হিন্দু পুরাণ অনুসারে বসুদেব (দেবনাগরী : वसुदेव) হলেন যদুবংশীয় শূরসেনের পুত্র এবং কৃষ্ণের পিতা। বসুদেবের ভগিনী কুন্তী হলেন পাণ্ডুর স্ত্রী, যিনি মহাভারতে এক গুরুত্বপূর্ণ ভূমিকা রাখেন। পুরাণ অনুসারে বসুদেব হলেন ঋষি কশ্যপের আংশিক অবতার। পিতার নামানুসারেই কৃষ্ণের এক নাম হল বাসুদেব। হরিবংশ পুরাণ অনুসারে বসুদেব ও নন্দ (কৃষ্ণের পালক পিতা) ছিলেন দুই ভাই।


title: ইমোটিকনের তালিকা

text: এই পাতাটিতে কিছু জনপ্রিয় ইমোটিকনসের তালিকা দেওয়া হয়েছে। সাধারণ কোন কিছু লেখার সময় লেখকের চেহারার অভিব্যক্তি ফুটিয়ে তুলতে ইমোটিকন ব্যবহার করা হয়ে থাকে। পশ্চিমা বিশ্বে ও পূর্ব বিশ্বে ইমোটিকনস ব্যবহারে কিছুটা পার্থক্য রয়েছে। এখানে দুটি ধারাই উল্লেখ করা হয়েছে।


title: ইমোটিকনের তালিকা

text: ইস্টার্ন ইমোটিকনস সাধারণত আবর্তিত হয় না এবং অতিরিক্ত জটিলতার জন্য ব্যবহার হয় না বললেই চলে। এছাড়াও অ-লাতিন অক্ষর ব্যবহার করা হয়েছে।


title: ইমোটিকনের তালিকা

text: কিছু কিছু ইমোটিকনস স্ট্যান্ডার্ড ইউনিকোন ধারণ করেছে— তার মধ্যে তিনটি বিবিধ প্রতীক ব্লকে এবং ৬০টিরও বেশি ইমোটিকনস ব্লকে রয়েছে।


title: আবদুল খালেক (বীর বিক্রম)

text: আবদুল খালেক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: আবদুল খালেক (বীর বিক্রম)

text: আবদুল খালেকের পৈতৃক বাড়ি রাজশাহীর গোদাগাড়ী উপজেলার চাঁপাল গ্রামে। তাঁর বাবার নাম কামির উদ্দীন মণ্ডল এবং মায়ের নাম গোলজান বিবি। তাঁর স্ত্রীর মাসুরা খাতুন। তাঁদের দুই ছেলে ও দুই মেয়ে।


title: আবদুল খালেক (বীর বিক্রম)

text: আবদুল খালেক ১৯৬৩ সালে পাকিস্তান নৌবাহিনীতে যোগ দিয়েছিলেন সিম্যান হিসেবে। ১৯৬৯ সালে বাবার ইচ্ছায় স্বেচ্ছা অবসর নেন এবং পরবর্তীতে মুক্তিযুদ্ধ শুরু হলে ঝাঁপিয়ে পড়েন যুদ্ধে।


title: আবদুল খালেক (বীর বিক্রম)

text: আবদুল খালেক বিদিরপুর সেতু, হরিপুর সেতু, অভয়া সেতু অপারেশনসহ আরও কয়েকটি উল্লেখযোগ্য অপারেশন করেন। ১৯৭১ সালের আগস্ট মাসের শেষে গিয়াসউদ্দিন আহমদ চৌধুরী (বীর বিক্রম) আবদুল খালেককে ডেকে বললেন, তোমাকে একটি অপারেশনে যেতে হবে। তাঁর কথামতো আবদুল খালেক নিয়মিত বাহিনী এমএফের সদস্য দিলদার, হাকিম, রাজ্জাক, রেন্টু এবং এফএফের (গণবাহিনী) নূর হামিম রিজভী (বীর প্রতীক), দাউদ, নজরুলসহ আরো কয়েকজনকে সঙ্গে নিয়ে ৩ সেপ্টেম্বর লালগোলা থেকে আখরিগঞ্জ যান। সেখানে এ দলের সঙ্গে আরও কয়েকজন যোগ দেন। বাংলাদেশের ভেতরে এসে আদিবাসী পল্লির এক বাড়িতে আশ্রয় নেয় এ মুক্তিযোদ্ধারা। রেকির তথ্য পাওয়ার পর ৫ সেপ্টেম্বর অপারেশন করার জন্য বের হন। যাওয়া ও ফেরত আসার একমাত্র পথের এক স্থানে সিরাজুল চেয়ারম্যানের বাড়ি ছিল রাজাকার ক্যাম্প। রাজাকাররা যাতে পাল্টা আক্রমণ করতে না পারে, সে জন্য ওই বাড়ির অদূরে ছয়জন মুক্তিযোদ্ধাকে পাহারায় রেখে যাওয়া হয়। সে রাতেই বৃষ্টি হয়। বৃষ্ঠি শেষে চাঁদের আলোয় রাজাকাররা সেখানে থাকা মুক্তিযোদ্ধাদের দেখে ফেলে এবং গুলি শুরু করে। এর মধ্যে অবশ্য মুক্তিযোদ্ধারা প্রেমতলি হাসপাতাল পার হয়ে সেতুর কাছে পৌঁছে যায়। রাজাকাররা গুলি শুরুর পর পাকিস্তান সেনাবাহিনীর প্রেমতলি ক্যাম্প থেকে দুটি গাড়ির একটি কলেজের সামনে, অপরটি ইব্রাহিম শাহর বাড়ির কাছ অবস্থান নিয়ে গোলাগুলি শুরু করে। পাকিস্তানিদের কাছাকাছি আরও দুটি অবস্থান থেকেও গুলি শুরু হয়। চারদিক থেকে ফায়ার শুরু হওয়ার পর আবদুল খালেক সহযোদ্ধাদের নিয়ে সেখানেই অ্যাম্বুশ করেন; যদি পাকিস্তানি গাড়ি আসে, এ আশায়। কারণ, আবদুল খালেক বিল ও নদী পার হতে পারেননি। পার না হয়ে সরাসরি আক্রমণ করাও সম্ভব ছিল না। প্রায় তিন ঘণ্টা অপেক্ষা করার পরও পাকিস্তানিরা আসেনি। এরপর আবদুল খালেকসহ অন্য মুক্তিযোদ্ধারা পেছনে রওনা দেন। এ দলের কাছে যোগাযোগ-যন্ত্র (ওয়্যারলেস) ছিল না। ফলে পেছনে রাজাকার ক্যাম্পের কাছে থাকা সহযোদ্ধারা কী অবস্থায় আছেন, তা জানতে জানা যেমন সম্ভব হয়নি তেমনি তাঁরাও এ দলের অবস্থা জানতে পারেননি। গোলাগুলি শুরু হওয়ার পর তাঁদের আরও পেছনে নিরাপদ স্থানে যাওয়ার খবর জানতেন না আবদুল খালেক এবং তাঁর সহযোদ্ধারা। চেয়ারম্যান বাড়ির দক্ষিণে পুকুরপাড়ে যাওয়া মাত্র রাজাকাররা এ দলটিকে দেখে ফেলে এবং গুলি শুরু করে। সহযোদ্ধাদের পাল্টা আক্রমণ চালানোর নির্দেশ দেন আবদুল খালেক। তবে পাল্টা আক্রমণ চালিয়ে আমরা সুবিধা হচ্ছিল না। কারণ, এলিভেট করলে গুলি ওপর দিকে যাচ্ছিল, আবার ডিপ্রেস করলে দেয়ালে লাগছিল। এমন অবস্থায় আবদুল খালেক নিজেই ছাদে গ্রেনেড চার্জ করার কথা ভাবেন। কিন্তু কেউ তা করতে রাজি না হওয়ায় তিনি নিজেই তা করার সিদ্ধান্ত নেন। জয়নাল নামে একজন সহযোদ্ধাকে নিয়ে তিনি রওনা দেন। একপর্যায়ে হঠাৎ চিৎকার করে ওঠেন জয়নাল। আবদুল খালেক ভেবেছিলেন তাঁর গুলি লেগেছে। তখন তিনি তাঁর কাছে যাই। দেখেন তাঁর কিছু হয়নি। এ সময় আরও কিছু ঘটনা ঘটে এবং জয়নাল হঠাৎ তাঁর এসএলআর দিয়ে গুলি করেন। তখন রাজাকাররা পাল্টা গুলি চালায়। একটি গুলি আবদুল খালেকের বুকে লাগে।’


title: কিশোর কণ্ঠ

text: নতুন কিশোর কণ্ঠ বাংলাদেশ থেকে বাংলা ভাষায় প্রকাশিত একটি কিশোর পত্রিকা। এটি শুধুমাত্র প্রকাশনা ছাড়াও কিশোরদের জন্য নানা রকম আয়োজন করে থাকে |


title: কিশোর কণ্ঠ

text: কিশোর কণ্ঠ ১৪ই ফেব্রুয়ারি ১৯৮৪ সালে প্রথম প্রকাশিত হয়। ২০০২ সালে কিশোরকণ্ঠ ফাউন্ডেশন সরকারি নিবন্ধন লাভ করে। ২০০৪ সালে কিশোর কণ্ঠ মাসিক ম্যাগাজিন হিসাবে নিবন্ধন লাভ করে।


title: কিশোর কণ্ঠ

text: কিশোর কণ্ঠে বিভিন্ন বিভাগে নিয়মিত লেখা প্রকাশিত হয় । এখানে কিশোরকন্ঠের কবি সাহিত্যিকরা ছাড়াও পাঠকদের পাঠানো লেখাও প্রকাশিত হয় |


title: কিশোর কণ্ঠ

text: নিয়মিত বিভাগগুলো হলো :


title: কিশোর কণ্ঠ

text: খেলাধুলা, সাধারণ জ্ঞান প্রতিযোগিতা


title: গুং-স্রোং-গুং-ব্ত্সন

text: গুং-স্রোং-গুং-ব্ত্সন () তিব্বতের দ্বিতীয় সম্রাট স্রোং-ব্ত্সন-স্গাম-পোর একমাত্র পুত্র যার সম্বন্ধে ঐতিহাসিক তথ্য পাওয়া গেছে।


title: গুং-স্রোং-গুং-ব্ত্সন

text: তিব্বতের সম্রাট স্রোং-ব্ত্সন-স্গাম-পো লাসার পশ্চিমে অবস্থিত স্তোদ-লুং উপত্যকার মাং গোষ্ঠীর রাজকুমারী মাং-ব্জা খ্রি-মো-ম্ন্যেন-ল্দোং-স্তেংকে বিবাহ করেন। স্রোং-ব্ত্সন-স্গাম-পোর অপর এক রাণী ভ্রিকুটী দেবী দ্বারা নির্মিত এক নয়তল বিশিষ্ট প্রাসাদে মাং-ব্জা খ্রি-মো-ম্ন্যেন-ল্দোং-স্তেংয়ের গর্ভে গুং-স্রোং-গুং-ব্ত্সন জন্মগ্রহণ করেন।


title: গুং-স্রোং-গুং-ব্ত্সন

text: গুং-স্রোং-গুং-ব্ত্সন তেরো বছর বয়সে আঝা মাং-মো-র্জেকে বিবাহ করেন এবং তাদের খ্রি-মাং-স্লোন-র্ত্সান নামে এক পুত্র সন্তানের জন্ম হয়। পরবর্তীকালে স্রোং-ব্ত্সন-স্গাম-পোর মৃত্যু হলে খ্রি-মাং-স্লোন-র্ত্সান তিব্বত সাম্রাজ্যের সম্রাট হন।


title: গুং-স্রোং-গুং-ব্ত্সন

text: গুং-স্রোং-গুং-ব্ত্সনের তেরো বছর বয়স হলে স্রোং-ব্ত্সন-স্গাম-পো তাকে সিংহাসন ছেড়ে দেন। গুং-স্রোং-গুং-ব্ত্সন পাচ বছর রাজত্ব করেন ও আঠারো বছর বয়সে তাঁর মৃত্যু হলে স্রোং-ব্ত্সন-স্গাম-পো আবার রাজ্যভারের দায়িত্ব গ্রহণ করেন। কিন্তু এই ঘটনার সময়কাল সম্বন্ধে জানা যায়নি। গুং-স্রোং-গুং-ব্ত্সনের মৃত্যুর পর তাঁর পিতামহ গ্নাম-রি-স্রোং-ব্ত্সনের সমাধির বামদিকে তাঁকে সমাহিত করা হয়।


title: খ্রা-ব্রুগ বৌদ্ধবিহার

text: খ্রা-ব্রুগ বৌদ্ধবিহার () তিব্বতের ইয়ার্লুং উপত্যকার প্রাচীন বৌদ্ধবিহারগুলির মধ্যে একটি।


title: খ্রা-ব্রুগ বৌদ্ধবিহার

text: খ্রা-ব্রুগ বৌদ্ধবিহার চীনের তিব্বতের ল্হোকা বিভাগের নেদং প্রদেশে র্ত্সে-থাং শহর থেকে সাত কিলোমিটার দক্ষিণে স্থানাঙ্কে অবস্থিত।


title: খ্রা-ব্রুগ বৌদ্ধবিহার

text: খ্রা-ব্রুগ বৌদ্ধবিহার তিব্বত সাম্রাজ্যের দ্বিতীয় সম্রাট স্রোং-ব্ত্সন-স্গাম-পো স্থাপন করেন। তিব্বত সম্রাট খ্রি-স্রোং-ল্দে-ব্ত্সান ও মু-নে-ব্ত্সান-পো র রাজত্বকালে এই মন্দিরটি তিব্বতের প্রধান তিনটি রাজকীয় বৌদ্ধবিহারের মধ্যে একটি ছিল। বৌদ্ধ ধর্ম বিরোধী তিব্বত সম্রাট গ্লাং-দার-মা এই বিহারের ব্যাপক ক্ষতি করেন। ১৩৫১ খ্রিষ্টাব্দে মন্দিরটির সংস্কার করা হয়। পঞ্চম দলাই লামা এই বিহারের সোনালী ছাদের নির্মাণ করান। সপ্তম দলাই লামার আমলে এই মন্দিরকে প্রসারিত করা হয়। চীনে সাংস্কৃতিক বিপ্লব শুরু হলে এই মন্দিরের বহু অট্টালিকা ভেঙ্গে দেওয়া হয়। ১৯৮০ এর দশকে মন্দিরটির সংস্কার সাধন করা হয়, এবং বর্তমানে এই মন্দিরকে রাষ্ট্রীয় সুরক্ষার দ্বারা সংরক্ষিত করা হয়।


title: খ্রা-ব্রুগ বৌদ্ধবিহার

text: এই বৌদ্ধবিহারের নির্মাণ সম্বন্ধে বেশ কিছু কিংবদন্তী কল্পকাহিনী প্রচলিত আছে। একটি কল্পকাহিনী অনুসারে, তিব্বতের তলায় শুয়ে থাকা এক বিশাল "স্রিন-মো" (སྲིན་མོ) বা রাক্ষসীকে ধরে রাখতে বারোখানা দৈবিক মন্দিরের একটি খ্রা-ব্রুগ বৌদ্ধবিহারকে তাঁর বাম কাঁধে স্থাপন করা হয়। অপর একটি কিংবদন্তী অনুসারে, বৌদ্ধবিহারটির নির্মাণের পূর্বে ঐ স্থানে একটি হ্রদ ছিল যেখানে একটি পাঁচ মাথাওয়ালা ড্রাগনের বসবাস ছিল। স্রোং-ব্ত্সন-স্গাম-পো ধ্যানবলে এক বিরাট বাজপাখির আহ্বান করেন যা ঐ ড্রাগনকে পরাজিত করে হ্রদের সমস্ত জল খেয়ে মন্দির নির্মাণের স্থান করে দিয়েছিল।


title: খ্রা-ব্রুগ বৌদ্ধবিহার

text: মন্দিরের কেন্দ্রটি স্রোং-ব্ত্সন-স্গাম-পোর দ্বারা নির্মিত বলে ধরা হয়। এই অংশে বুদ্ধ ও তারার মূর্তি ছিল। বর্তমানে এই মূর্তিগুলির অংশ হিসেবে শুধুমাত্র মাটির ছাঁচ রয়ে গেছে। এই মন্দিরের বারান্দায় তিব্বত সম্রাট খ্রি-স্রোং-ল্দে-ব্ত্সানের নামাঙ্কিত বিখ্যাত একটি ঘন্টা ছিল।


title: খ্রা-ব্রুগ বৌদ্ধবিহার

text: এই বৌদ্ধবিহারে হাজারখানেক মুক্তা দিয়ে সজ্জিত একটি থাংকা আছে। এই থাংকাটি স্রোং-ব্ত্সন-স্গাম-পোর চীনা পত্নী ওয়েংচেন গোংঝু নিজে তৈরী করেছিলেন বলে মনে করা হয়। থাংকাটিতে ওয়েংচেন গোংঝুকে সাদা তারা হিসেবে ফুটিয়ে তোলা হয়েছে। এছাড়াও এই মন্দিরে আট বছর বয়সী পদ্মসম্ভবের ভাষণরত মূর্তি রয়েছে।


title: মিথস অফ হিন্দুজ অ্যান্ড বুদ্ধিস্টস

text: মিথস অফ হিন্দুজ অ্যান্ড বুদ্ধিস্টস (১৯১৩) হল ভগিনী নিবেদিতা ও আনন্দ কে. কুমারস্বামীর লেখা একটি বই।


title: মিথস অফ হিন্দুজ অ্যান্ড বুদ্ধিস্টস

text: স্বামী বিবেকানন্দের ডাকে সাড়া দিয়ে ভগিনী নিবেদিতা ১৮৯৮ সালে ভারতে আসেন। বিবেকানন্দের বন্ধু ও ভক্ত জোসেফিন ম্যাকলাউড বিবেকানন্দকে জিজ্ঞাসা করেন, নিবেদিতা কিভাবে তাঁকে সাহায্য করতে পারেন। বিবেকানন্দ উত্তর দেন, "ভারতকে ভালবেসে"। এই সময় নিবেদিতা ভারতীয়দের ইতিহাস, সংস্কৃতি, বৈদিক ধর্ম, হিন্দুধর্ম ও বৌদ্ধধর্ম সম্পর্কে বেশ কিছু বই লেখেন।


title: মিথস অফ হিন্দুজ অ্যান্ড বুদ্ধিস্টস

text: এই বইতে লেখক হিন্দু ও বৌদ্ধ সাহিত্য থেকে কিছু পুরাণ ও গল্প বর্ণনা করেছেন। অবনীন্দ্রনাথ ঠাকুরের তত্ত্বাবধানে আঁকা বেশ কিছু জলরং ছবি এই বইতে অন্তর্ভুক্ত হয়। অবনীন্দ্রনাথ নিজেও এই বইয়ের কয়েকটি ছবি এঁকে দেন।


title: মিথস অফ হিন্দুজ অ্যান্ড বুদ্ধিস্টস

text: এই বইতে যে পুরাণ ও গল্পগুলি রয়েছে, সেগুলি হল –


title: পাতি চড়ুই

text: পাতি চড়ুই (বৈজ্ঞানিক নাম: "Passer domesticus") বা চড়াই Passeridae (প্যাসারিডি) গোত্র বা পরিবারের অন্তর্গত "Passer" (প্যাসার) গণের অন্তর্ভুক্ত ২৫টি প্রজাতির একটি। অ্যান্টার্কটিকা বাদে সব মহাদেশেই এ পাখিটি কমবেশি দেখা যায়। পাতি চড়ুইয়ের বৈজ্ঞানিক নামের অর্থ "গৃহবাসী চড়ুই" (লাতিন: "passer" = চড়ুই, "domesticus" = গৃহপালিত)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩ কোটি ৪৮ লক্ষ বর্গ কিলোমিটার এলাকা জুড়ে এদের আবাস। বেশ বিস্তৃত ও সংখ্যায় অগণিত হলেও বিগত কয়েক দশক ধরে বেশ কিছু জায়গায় এর সংখ্যা কমে আসছে। তবে এখনও আশঙ্কাজনক পর্যায়ে যেয়ে পৌঁছেনি বলে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি।


title: পাতি চড়ুই

text: পাতি চড়ুই ছোটখাটো পাখি। সাধারণত দৈর্ঘ্যে মাত্র ও ওজনে হয়। অপ্রাপ্তবয়স্ক ও স্ত্রী চড়ুইের দেহ মন্দা বাদামি ও ধূসরে মেশানো। পুরুষ পাখির দেহ উজ্জ্বল কালো, বাদামি ও ধূসর চিহ্নযুক্ত। পাতি চড়ুইয়ের আদি আবাস ইউরোপ, ভূমধ্যসাগরীয় অঞ্চল ও এশিয়ায় হলেও বেশ কিছু অঞ্চলে দুর্ঘটনাবশত অথবা ইচ্ছাকৃতভাবে প্রজাতিটি ছড়িয়ে পড়েছে। আমেরিকা, অস্ট্রেলিয়া ও আফ্রিকায় এভাবেই এ পাখিটির আগমণ ঘটেছে। ফলে পৃথিবীতে বন্য পাখিদের মধ্যে পাতি চড়ুইই সবচেয়ে বেশি এলাকা জুড়ে বিস্তৃত।


title: পাতি চড়ুই

text: মানববসতির আশেপাশে সহসাই পাতি চড়ুইয়ের দেখা মেলে। শহরে বা গ্রামে, মানববসতির কাছাকাছি যেকোন পরিবেশে এরা নিজেদের স্বচ্ছন্দে মানিয়ে নিতে পারে। প্রতিকূল পরিবেশে খাপখাইয়ে নেওয়ার অসাধারণ ক্ষমতা থাকলেও সাধারণত জনহীন বনভূমি, তৃণভূমি ও মরুভূমিতে এরা বসবাস করে না। শস্যদানা ও আগাছার বীজ এর প্রধান খাদ্য হলেও সুযোগ পেলে পোকামাকড়, উচ্ছিষ্ট ও নানান রকমের খাবার পেলে ছাড়ে না। বিড়াল, বাজ, প্যাঁচাসহ বিভিন্ন প্রজাতির শিকারী পাখি এবং স্তন্যপায়ী এর প্রধান শত্রু।


title: পাতি চড়ুই

text: চড়ুইয়ের প্রাচুর্য ও মানব-সহচার্যের কারণে বিভিন্ন লেখালেখি ও অন্যান্য মাধ্যমে এর উপস্থিতি প্রকট। কোথাও কোথাও এটি ক্ষেতখামারের বালাই হিসেবে চিহ্নিত। তবে এদের সফলভাবে নির্মূল করা বেশ কষ্টসাধ্য। খাদ্য ও পোষা পাখি হিসেবে এর মোটামুটি কদর রয়েছে। পাতি চড়ুই কামনা, যৌনক্ষমতা, যৌনবিকৃতি ও অতি-সাধারণতার প্রতীক।


title: পাতি চড়ুই

text: পাতি চড়ুই সাধারণত দৈর্ঘ্যে মাত্র হয়। সর্বনিম্ন ও সর্বোচ্চ পর্যন্ত হতে পারে। এটি আকৃতিতে বেশ পরিণত এবং মাথা গোলাকার। ঠোঁট মজবুত ও কোণকাকৃতির। ঠোঁটের দৈর্ঘ্য এবং বীজ ও শস্যদানা খাওয়ার উপযোগী। লেজ খাটো, দৈর্ঘ্যে । ডানার দৈর্ঘ্য ও পা ।


title: পাতি চড়ুই

text: পাতি চড়ুইয়ের ওজন কমবেশি । স্ত্রী চড়ুই পুরুষ চড়ুইয়ের তুলনায় একটু খাটো। ইউরোপে স্ত্রী-পুরুষ দু'জনের গড় ওজন প্রায় , এবং দক্ষিণাঞ্চলীয় উপপ্রজাতির ক্ষেত্রে গড় ওজন প্রায় । অপ্রাপ্তবয়স্ক পাখিরা আকারে ছোট, পুরুষ চড়ুই শীতকালে বড় ও স্ত্রী চড়ুই প্রজনন মৌসুমে পুরুষ চড়ুইয়ের তুলনায় বেশ বড়সড় হয়ে ওঠে। সম্পূর্ণ প্রজাতি, এমনকি কোন কোন উপপ্রজাতির বেলায় অধিক উচ্চতার ও অধিক শীতপ্রধান দেশের চড়ুইরা বার্গমানের নীতি অনুসারে আকারে ছোটখাটো হয়।


title: পাতি চড়ুই

text: পাতি চড়ুইয়ের দেহে প্রধানত ধূসর ও বাদামি রঙের বিচিত্র সব প্রকরণ লক্ষ্য করা যায়। স্ত্রী ও পুরুষ পাখিতে উল্লেখযোগ্য যৌন দ্বিরূপতা দেখা যায়: স্ত্রী পাখির দেহতল ও উপরিভাগ মূলত মেটেরঙা এবং পুরুষ পাখির মাথার কাছে গাঢ় দাগ থাকে, দেহের উপরিতল লালচে ও দেহতল ধূসর। পুরুষ চড়ুইয়ের ঠোঁটের গোড়া থেকে শুরু করে মাথার চাঁদি পর্যন্ত ধূসর। অধিকাংশ উপপ্রজাতিতে চাঁদির দুই পাশে বাদামি ছোপ দেখা যায়। ঠোঁটের চারপাশ, থুতনি, চোখের চারপাশের কিয়দংশ, চোখের কোণ এবং ঠোঁট ও চোখের মাঝখানের অংশ কালো। ভুরু ও চাঁদির মাঝখানে একটি সাদা সরু দাগ থাকে এবং ঠিক চোখের পেছনে একটি ছোট সাদা ছোপ দেখা যায়। দেহতল হালকা ধূসর বা সাদাটে। গাল, কান-ঢাকনি ও ঘাড়ের গোড়াও একই রঙের। পিঠের উপরের দিকটা বাদামি, তাতে মোটা মোটা কালো দাগ থাকে। পিঠের নিচ, কোমর ও লেজের গোড়া ধূসরাভ-বাদামি।


title: সাত ভাই চম্পা

text: সাত ভাই চম্পা বা সাত ভাই চাম্পা হলো বাংলাদেশের একটি জনপ্রিয় রূপকথার গল্প। গল্পটি অনুষ্ঠানিকভাবে প্রথম প্রকাশ হয়েছিল ১৯০৭ সালে দক্ষিণারঞ্জন মিত্র মজুমদারের ঠাকুরমার ঝুলি নামক রূপকথার বইয়ে। সাহিত্যে নোবেল বিজয়ী রবীন্দ্রনাথ ঠাকুর এই বইয়ের ভূমিকা লিখেছিলেন। ১৯৪৪ সালে বিষ্ণু দে কর্তৃক গল্পটি পুনরায় বিস্তারিতভাবে "সাত ভাই চাম্পা" নামে প্রকাশিত হয়েছিল। সাত ভাই চম্পার গল্প অবলম্বনে বেশ কয়েকটি বাংলা চলচ্চিত্র নির্মীত হয়েছিল। ১৯৬৮ সালে মুক্তিপ্রাপ্ত সাত ভাই চম্পা চলচ্চিত্রটিকে "ব্রিটিশ ফিল্ম ইনস্টিটিউট" সর্বকালের সেরা দশটি বাংলা চলচ্চিত্রের মধ্যে স্থান দিয়েছে।


title: সাত ভাই চম্পা

text: এক দেশে থাকে এক রাজা ছিল ও তাঁর ছিল ৬ বউ। রাজা পরপর ৬টি বিয়ে করেছেন কিন্তু কোনো বিবির ঘরেই কোনো সন্তান হয় নি। এই নিয়ে রাজার মনে অনেক দুঃখ। শুধু রাজাই নয়, রাজ্যের সকল প্রজাদের মাঝেও অসন্তোষ। একদিন রাজা স্বপ্নে জানতে পারলেন, আরো একটি বিয়ে করলে সপ্তম বিবির ঘরে আসবে সন্তান।


title: সাত ভাই চম্পা

text: সন্তানের আশায় তিনি বিয়ে করলেন আবার। নতুন বিবি ঘরে এনেছে দেখে আগের ছয় বিবির গায়ে জ্বালা উঠে যায়। আগের রানীদের ছয় জনই খুব অহংকারী, দেমাগী। ছোট রানী খুব শান্ত ও নম্র। এ জন্য রাজা ছোট রানীকে বেশি ভালোবাসতেন। ফলে ছয় রানীর চোখের বিষ হয়ে যায় ছোট রানী। একদিন খবর আসে ছোট রানী সন্তানসম্ভবা। এই খুশিতে প্রজাদের জন্য রাজকোষ এবং রাজভাণ্ডার খুলে দেন রাজা। সেখান থেকে প্রয়োজন মতো অর্থ ও সম্পদ নিতে পারবে প্রজারা। দেখতে দেখতে জন্মের সময় চলে এলো। আতুর ঘরে রইলেন ছয় রানী এবং একজন গৃহপরিচারিকা। বাইরে সন্তানের মুখ দেখার জন্য অপেক্ষা করতে লাগলেন রাজা।


title: সাত ভাই চম্পা

text: অজ্ঞান অবস্থায় ছোট রানী সাতটি ছেলে এবং একটি কন্যা সন্তানের জন্ম দেন। হিংসুটে ছয় রানী চক্রান্ত করে জন্মের পরপরই ছেলেগুলোকে সরিয়ে ফেলে। কাঁচা মাটির পাত্রে ভরে তাদেরকে পুতে দেয় প্রাসাদের পেছনের বাগানে এবং জানায় রাণীর গর্ভে সাতটি ব্যাঙ ও একটি ইঁদুর জন্মগ্রহন করেছে। রাজা খবর শুনে রেগে গিয়ে ছোট রাণীকে রাজপ্রাসাদ থেকে বের করে দেন।


title: সাত ভাই চম্পা

text: এভাবে চলতে থাকে, দিন দিন খাঁ খাঁ করতে থাকে রাজবাড়ি। একদিন রাজ বাগানের মালী এসে জানায় পূজা দেবার জন্য বাগানে যথেষ্ট ফুল নেই। একটি গাছে শুধু সাতটি চম্পা আর একটি পারুল ফুল আছে। রাজা বললেন, এগুলোকেই নিয়ে আসো। মালী ফুল আনতে গেলে তারা হাতের নাগালের বাইরে উপরে উঠে যায়। মালী আবারো ধরতে গেলে বলে, রাজা না আসলে এই ফুল ছিঁড়তে দেবে না। এমন অদ্ভুত ঘটনা শুনে রাজা সাথে সাথে চলে আসলেন। আসার পর তারা আবার জানায়, বড় রানী না আসলে ফুল দেবে না। বড় রানী আসার পর জানায়, মেজ রানী না আসলে দেবে না। মেজ রানী আসলে আবার জানায় সেজ রানীর দাবী। এভাবে সকল রানী আসার পর সাতটি চম্পা ফুল বলে বনবাসে যাওয়া দুঃখী ছোট রানী না আসলে কাউকে ফুল ছিঁড়তে দেয়া হবে না। ঘোড়সওয়ার পাঠিয়ে বন থেকে খুঁজে বের করে আনা হলো ছোট রানীকে।


title: সাত ভাই চম্পা

text: ছোট রানীর গায়ের কাপড় ছেড়া। এই বেশেই ফুল তোলার জন্য হাত বাড়ালেন, আর অমনিই কোলে নেমে আসে সাতটি রাজপুত্র আর একটি রাজকন্যা। মানবরূপ ধারণ করার সাথে সাথেই তারা মা মা বলে ডাকা শুরু করলো ছোট রানীকে। পুতে দেবার ফলে তারা মরে যায়নি, বাগানের ফুল হয়ে বেঁচে ছিল এতদিন। এরপর তারা ছয় রানীর অপকর্মের কথা বললেন রাজাকে। এমন অমানবিক কাজের কথা শুনে ছয় রানীকে কাটা দিয়ে পুতে ফেলার আদেশ দিলেন রাজা। এরপর রাজা সুখে শান্তিতে দিন কাটাতে লাগলেন এবং রাজ্যেও অপয়া কেটে গিয়ে বিরাজ করতে লাগলো সুখ।


title: সাত ভাই চম্পা

text: ১৯৬৮ সালে পূর্ব পাকিস্তান আমলে চলচ্চিত্রটি তৈরি করা হয়েছিল। চলচ্চিত্রটি পরিচালনা করেছেন দীলিপ সোম এবং প্রধান চরিত্রে অভিনয় করেছেন, কবরী ও খান আতাউর রহমান। চলচ্চিত্রটিকে "ব্রিটিশ ফিল্ম ইনস্টিটিউট" সর্বকালের সেরা দশটি বাংলা চলচ্চিত্রের মধ্যে স্থান দিয়েছে।


title: সাত ভাই চম্পা

text: ১৯৭৮ সালের চলচ্চিত্রটি পশ্চিমবঙ্গ, ভারতে তৈরি হয়েছিল। চলচ্চিত্রটি পরিচালনা করেছেন চিত্রস্বারথী এবং সঙ্গীত পরিচালক ছিলেন রগুনাথ দাস। চলচ্চিত্রটিতে অভিনয় করেছেন, বিশ্বজিত, সন্ধ্যা রায়, গীতা কর্মকার, মৃনাল মুখপাধ্যায়, বিশ্বনাথ চট্টপাধ্যায় ও চন্দা চট্টপাধ্যায়।


title: সাত ভাই চম্পা

text:
চলচ্চিত্রটি বাংলাদেশে তৈরি করা হয়েছিল এবং এটি ছিল ১৯৬৮ সালে নির্মীত চলচ্চিত্রের পুনর্নির্মাণ।
২০১৭ সালের নভেম্বর থেকে জি বাংলায় ধারাবাহিকটির সম্প্রচার শুরু হয়।
সেখান থেকে তারা এই প্রচারটা শুরু করে*


title: সাত ভাই চম্পা

text:
২০১৮ সালের ২৮শে ফেব্রুয়ারি থেকে চ্যানেল আইতে ধারাবাহিকটির সম্প্রচার শুরু হয়।
এটি ৩০০ পর্ব বিশিষ্ট।


title: সাত ভাই চম্পা

text: গগনেন্দ্রনাথ ঠাকুর দ্বারা অঙ্কিত সাত ভাই চাম্পা চিত্রকর্মটি সমসাময়িক ভারতীয় চিত্রকলার একটি মাষ্টারপিস বলে মনে করা হয়। বর্তমানে এটি কলকাতার অ্যাকাডেমি অফ ফাইন আর্টসে রয়েছে।


title: মায়া লিন

text: মায়া ইয়াং লিন একজন মার্কিন স্থাপত্যবিষয়ক নকশাবিদ যিনি ভাস্কর্য ও প্রাকৃতিক চিত্রাবলি জন্য পরিচিত। তিনি বেশি পরিচিত ভিয়েতনাম যুদ্ধে নিহত যুক্তরাষ্ট্রের সেনাবাহিনীর সদস্যদের স্মরণে ওয়াশিংটন ডিসিতে স্থাপিত ভিয়েতনাম ভেটেরানস মেমোরিয়াল নামক স্থাপত্যের জন্য।


title: মায়া লিন

text: মায়া লিনের জন্ম ওহাইও এর এথেন্সে। যুক্তরাষ্ট্রে ১৯৫৯ সালে জন্ম নেওয়া মায়া লিনের বাবা হেনরি হুয়ান লিন ছিলেন ওহাইও স্টেট ইউনিভার্সিটির চারুকলা বিভাগের শিক্ষক।


title: মায়া লিন

text: ইয়েল বিশ্ববিদ্যালয় থেকে ১৯৮১ সালে ব্যাচেলর অফ আর্টস ও ১৯৮৬ সালে মাস্টার্স অফ আর্কিটেকচার সম্পন্ন করেন। ইয়েল বিশ্ববিদ্যালয়, হার্ভার্ড বিশ্ববিদ্যালয়, উইলিয়ামস কলেজ এবং স্মিথ কলেজ থেকে বিশেষ সম্মানসূচক ডিগ্রি লাভ করেন। এ ছাড়া তিনি ইয়েল ইউনিভার্সিটি থেকে চারুকলা বিষয়ে সবচেয়ে কম বয়সী সম্মানসূচক পিএইচডি ডিগ্রি অর্জন করেছেন।


title: মায়া লিন

text:
১৯৮১ সালে ২১ বছর বয়সে ১৪৪১ জন প্রতিযোগিকে হারিয়ে লিন ভিয়েতনাম ভেটেরানস মেমোরিয়ালের ডিজাইনের জন্য পুরস্কার জিতেন।
মায়া লিন নিউ ইয়র্কে নিজের স্টুডিওতে যে কাজগুলো করেছেন তার মধ্যে আছে যুক্তরাষ্ট্রের সিভিল রাইটস মেমোরিয়াল মনটগমারি, আলাবামা এবং মিশিগান বিশ্ববিদ্যালয়ের ওয়েভ ফিল্ড।


title: বাংলা সংস্কৃতিতে ভূত

text: বাংলা সংস্কৃতিতে ভূত বাংলা লোকসাহিত্যে ভূত একটি গুরুত্বপূর্ণ অংশ। পুরাতন এবং নতুন উভয় বাংলা রূপকথায় প্রায়ই ভূতের ধারণা ব্যবহার করা হয়। আধুনিক বাংলা সাহিত্যেও প্রায়ই ভূতের উদাহরণ পাওয়া যায়। বিশ্বাস করা হয়, ভূত হল সেই সব অশরীরি আত্মা যারা মৃত্যুর পরবর্তী জীবনে শান্তি খুঁজে পায়নি (যাদের অতৃপ্ত আত্মাও বলা হয়ে থাকে) বা পৃথিবীতে অস্বাভাবিকভাবে মৃত্যুবরণ করেছে (যেমন খুন, আত্মহত্যা বা দূর্ঘটনা)। এছাড়াও বিশ্বাস করা হয়, অন্যান্য জীবজন্তু বা প্রাণীও তাদের মৃত্যুর পরে ভূতে পরিণত হতে পারে। বাংলায় ভূতকে মাঝে মাঝে প্রেতাত্মা (সংস্কৃত) হিসেবেও উল্লেখ করা হয়। প্রেতাত্মার নারীবাচক শব্দকে পেত্নী হিসেবে এবং পুরুষবাচক শব্দকে প্রেত বলা হয়ে থাকে।


title: বাংলা সংস্কৃতিতে ভূত

text: বাংলা সংস্কৃতিতে অনেক ধরনের ভূতের বিশ্বাস রয়েছে; তাদের মধ্যে উল্লেখযোগ্য কিছু হলো,


title: মাতৃরূপা কালী

text: মাতৃরূপা কালী (মূল ইংরেজিতে: কালী দ্য মাদার) (১৯০০) হল ভগিনী নিবেদিতার লেখা একটি ইংরেজি বই। স্বামী অমলেশানন্দ বইটির বঙ্গানুবাদ করেন। হিন্দুদের বিশ্বাস অনুযায়ী, দেবী কালী তাঁর পূজকদের সবরকম ভয় ও বিপদ থেকে মুক্তি দেন। এই বইতে নিবেদিতা দেবী কালীর কথা আলোচনা করেছেন।


title: ওয়েংচেন গোংঝু

text: ওয়েংচেন গোংঝু (চীনা: 文成公主, পিনয়িন: "Wénchéng Gōngzhǔ") (জন্ম ? - মৃত্যু ৬৮০ খ্রিষ্টাব্দ) চীনের ট্যাং সম্রাট ট্যাং তাইজংয়ের ভ্রাতুষ্পুত্রী ও তিব্বত সম্রাট স্রোং-ব্ত্সন-স্গাম-পোর পত্নী ছিলেন।


title: ওয়েংচেন গোংঝু

text: ৬৩৪ খ্রিষ্টাব্দে স্রোং-ব্ত্সন-স্গাম-পো ট্যাং সম্রাটের নিকট দূত মারফৎ সোনা ও রেশম পাঠিয়ে চীনের যে কোন একজন রাজকুমারীকে বিবাহ করার প্রার্থনা করেন। কিন্তু এতে ট্যাং সম্রাট ট্যাং তাইজং আপত্তি করলে তিনি তুয়ুহুন রাজ্য ও সোংঝৌ নামক ট্যাং সাম্রাজ্যের সীমান্ত প্রদেশ আক্রমণ করেন। ট্যাংদের লেখা রচনাতে বলা হয়েছে, এই যুদ্ধে স্রোং-ব্ত্সন-স্গাম-পো পরাজিত হয়ে ক্ষমা প্রার্থনা করলে ট্যাং সম্রাট ট্যাং তাইজং তাঁর বিবাহের প্রার্থনা স্বীকার করেন। কিন্তু তিব্বত থেকে প্রাপ্র রচনা থেকে যায় যে তিব্বতী সেনা চীনাদের পরাজিত করলে ট্যাং তাইজং তাঁর ভ্রাতুষ্পুত্রী ওয়েংচেন গোংঝুকে তাঁর হাতে দিতে বাধ্য হন। ওয়েংচেন গোংঝু ৬৪১ খ্রিষ্টাব্দে তিব্বতে পৌছলে তাঁর বিবাহ হয়।


title: ওয়েংচেন গোংঝু

text: এই বিবাহের ফলে দুই নবগঠিত সাম্রাজ্যের মধ্যে শান্তি স্থাপিত হয়। বৌদ্ধ ধর্মাবলম্বী ওয়েংচেন গোংঝুর আগমণের ফলে তিব্বতে বৌদ্ধ ধর্ম প্রবেশ করে। ওয়েংচেন গোংঝু বিবাহের চুক্তি হিসেবে প্রচুর সোনা, গয়না, রেশম, পোর্সেলিন, ধর্মগ্রন্থ ও চিকিৎসাবিদ্যার বই তিব্বতে নিয়ে আসেন। এছাড়াও তাঁর আগমণের ফলে চীনের কৃষি কৌশল, কৃষি যন্ত্রপাতি, ধাতুবিদ্যা, কাগজ ও কালি প্রস্তুতির কৌশল, বয়নশিল্প তিব্বতে প্রবেশ করে।


title: ওয়েংচেন গোংঝু

text: ওয়েংচেন গোংঝু চীন থেকে বহু বুদ্ধমূর্তি সঙ্গে আনলে সেগুলিকে স্থান দেওয়ার জন্য স্রোং-ব্ত্সন-স্গাম-পো তাঁর জন্য লাসা শহরে জোখাং নির্মাণ করেন। তিব্বতে ওয়েংচেন গোংঝুকে "দ্রোলমা" বা তারার অবতার "সাদা তারা" বা "দোল-কার" হিসেবে পূজা করা হয়ে থাকে। প্রতি তিব্বতি বছরের চতুর্থ মাসের ও দশম মাসের পঞ্চদশ দিনে ওয়েংচেন গোংঝুর সম্মানে তিব্বতে উৎসব হয়।


title: শহিদ ক্ষুদিরাম মেট্রো স্টেশন

text: শহিদ ক্ষুদিরাম মেট্রো স্টেশন হল কলকাতা মেট্রোর একটি স্টেশন। এটি দক্ষিণ কলকাতার গড়িয়া অঞ্চলে অবস্থিত। স্টেশনটি বাঙালি স্বাধীনতা সংগ্রামী ক্ষুদিরাম বসুর নামে নামাঙ্কিত। ইস্টার্ন মেট্রোপলিটান বাইপাসের পশ্চিমে প্রণবানন্দ রোড ও গড়িয়া স্টেশন রোডের মাঝে উড়াল পথে এই স্টেশনটি অবস্থিত।


title: কবি নজরুল মেট্রো স্টেশন

text: কবি নজরুল মেট্রো স্টেশন হল কলকাতা মেট্রোর একটি স্টেশন। এই স্টেশনটির আগে নাম ছিল গড়িয়াবাজার মেট্রো স্টেশন। স্টেশনটি কবি কাজী নজরুল ইসলামের নামে নামাঙ্কিত। এটি দক্ষিণ কলকাতার গড়িয়া অঞ্চলে অবস্থিত।


title: কবি নজরুল মেট্রো স্টেশন

text: ati adi gangar upar dia er path tairy hoeche


title: গীতাঞ্জলি মেট্রো স্টেশন

text: গীতাঞ্জলি মেট্রো স্টেশন হল কলকাতা মেট্রোর একটি স্টেশন। এটি দক্ষিণ কলকাতার নাকতলা অঞ্চলে অবস্থিত। স্টেশনটির আগেকার নাম ছিল নাকতলা মেট্রো স্টেশন। স্টেশনটি রবীন্দ্রনাথ ঠাকুরের "গীতাঞ্জলি" কাব্যগ্রন্থের নামে নামাঙ্কিত। উল্লেখ্য, এই কাব্যগ্রন্থের ইংরেজি অনুবাদের জন্য রবীন্দ্রনাথ নোবেল পুরস্কার পেয়েছিলেন।


title: মাস্টারদা সূর্য সেন মেট্রো স্টেশন

text: মাস্টারদা সূর্য সেন মেট্রো স্টেশন হল কলকাতা মেট্রোর একটি স্টেশন। স্টেশনটির আগেকার নাম ছিল বাঁশদ্রোণী মেট্রো স্টেশন। এটি দক্ষিণ কলকাতার বাঁশদ্রোণী অঞ্চলে অবস্থিত। স্টেশনটি স্বাধীনতা সংগ্রামী মাস্টারদা সূর্য সেনের নামে নামাঙ্কিত।


title: নেতাজি মেট্রো স্টেশন

text: নেতাজি মেট্রো স্টেশন হল কলকাতা মেট্রোর একটি স্টেশন। এটি দক্ষিণ কলকাতার কুঁদঘাট অঞ্চলের বাস স্টপের অপরদিকে অবস্থিত। স্টেশনটি স্বাধীনতা সংগ্রামী নেতাজি সুভাষচন্দ্র বসুর নামে নামাঙ্কিত।


title: মহানায়ক উত্তমকুমার মেট্রো স্টেশন

text: মহানায়ক উত্তমকুমার মেট্রো স্টেশন হল কলকাতা মেট্রোর একটি স্টেশন। স্টেশনটির আগেকার নাম টালিগঞ্জ মেট্রো স্টেশন। স্টেশনটি বাংলা চলচ্চিত্রের জনপ্রিয় অভিনেতা উত্তমকুমারের নামে নামাঙ্কিত। স্টেশনটি আগে কলকাতা মেট্রোর দক্ষিণ টার্মিনাল ছিল। এই স্টেশনের পাশে মেট্রোর একটি কারশেড আছে। স্টেশনের পশ্চিমে টালিগঞ্জ গল্‌ফ ক্লাব, পূর্বে রয়্যাল ক্যালকাটা গল্‌ফ ক্লাব এবং দক্ষিণে দেশপ্রাণ শাসমল রোড ও নেতাজি সুভাষচন্দ্র বসু রোডের সংযোগস্থলের কাছে অবস্থিত আইটিসি সংগীত রিসার্চ অ্যাকাডেমি।


title: রবীন্দ্র সরোবর মেট্রো স্টেশন

text: রবীন্দ্র সরোবর মেট্রো স্টেশন হল কলকাতা মেট্রোর একটি স্টেশন। স্টেশনটি শ্যামাপ্রাসাদ মুখোপাধ্যায় রোড ও চারুচন্দ্র অ্যাভিনিউ-এর সংযোগস্থলে টালিগঞ্জ রেল স্টেশনের পাশে অবস্থিত। স্টেশনটি দক্ষিণ কলকাতায় অবস্থিত জাতীয় হ্রদ রবীন্দ্র সরোবরের কাছে অবস্থিত।


title: ডেভিড সিলভা

text: ডেভিড হোসুই হিমিনেজ সিলভা (, ; জন্ম ৮ জানুয়ারি ১৯৮৬) একজন স্পেনীয় ফুটবলার যিনি ম্যানচেস্টার সিটি এবং স্পেন জাতীয় দলের হয়ে খেলেন। সিলভা প্রধানত অ্যাটাকিং মিডফিল্ডার হিসেবে খেলে থাকেন, তবে তিনি কখনও কখনও উইঙ্গার বা সেকেন্ড স্ট্রাইকার হিসেবেও খেলেন।


title: ডেভিড সিলভা

text: ২০ বছর বয়স থেকেই তিনি স্পেন জাতীয় দলের সদস্য। তিনি সেই দলের সদস্য ছিলেন যা টানা তিনটি আন্তর্জাতিক প্রতিযোগিতায় শিরোপা জিতে: উয়েফা ইউরো ২০০৮, ২০১০ ফিফা বিশ্বকাপ এবং উয়েফা ইউরো ২০১২।


title: ডেভিড সিলভা

text: সিলভা তার পেশাদার কর্মজীবনের ছয় বছরই কাটিয়েছেন ভ্যালেন্সিয়ায়। এই দলের হয়ে তিনি ১৫০টিরও বেশি খেলায় মাঠে নামেন এবং ২০০৮ সালে একটি কোপা দেল রে শিরোপা জিতেন। ২০১০ সালে তিনি প্রিমিয়ার লীগের ক্লাব ম্যানচেস্টার সিটিতে যোগ দেন। পাসিং দক্ষতা এবং বল দখলে রাখার ক্ষমতার কারণে তার সতীর্থরা তাকে “মার্লিন” (Merlin) নামে ডেকে থাকেন। সিটিতে যোগ দেওয়ার পর থেকে তিন মোসুমে ১০০টিরও বেশি খেলায় মাঠে নামেন সিলভা। দলের হয়ে তিনি ২০১১ সালে এফএ কাপ এবং ২০১১–১২ মৌসুমে প্রিমিয়ার লীগ শিরোপা জিতেন।


title: ভৃকুটী দেবী

text: ভৃকুটী দেবী (নেপালী: भृकुटी) বা খ্রি-ব্ত্সুন (ওয়াইলি: Khri-btsun) বা ভেলসা ত্রিত্সুন বা বেসা লিচ্ছবি রাজ্যের রাজকন্যা ও তিব্বত সম্রাট স্রোং-ব্ত্সন-স্গাম-পোর প্রথম পত্নী ছিলেন।


title: ভৃকুটী দেবী

text: বিভিন্ন তিব্বতী সূত্রতে ভৃকুটীকে লিচ্ছবি রাজা প্রথম শিবদেবের উত্তরাধিকারী অংশুবর্মার কন্যা হিসেবে বর্ণনা করা হয়েছে। সেই অনুযায়ী তিব্বত সম্রাট স্রোং-ব্ত্সন-স্গাম-পোর সঙ্গে তাঁর বিবাহ ৬২৪ খ্রিষ্টাব্দের পূর্বে হয়েছে বলে মনে করা হয়। একাদশ কির-তি রিন-পো-ছে ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শোর () মতে এই বিবাহ ৬৩২ খ্রিষ্টাব্দে হয়েছিল।


title: ভৃকুটী দেবী

text: কিছু তিব্বতি কিংবদন্তী অনুসারে, গো-চা নামক নেপালের রাজার ব্রি-ব্তুম্ন বা ভৃকুটী নামক কন্যা ছিল। সিলভান লেভির মতে গো-চা বলতে উদয়বর্মন বোঝানো হয়েছে। সম্ভবত উদয়বর্মন এবং লিচ্ছবি রাজা প্রথম শিবদেবের পুত্র, অংশুবর্মার উত্তরাধিকারী ও নরেন্দ্রদেবের পিতা উদয়দেব একই ব্যক্তি। সেই অনুযায়ী ভৃকুটী নরেন্দ্রদেবের ভগিনী ছিলেন।


title: ভৃকুটী দেবী

text: জিউ ট্যাংসু গ্রন্থ অনুযায়ী 泥婆羅 (নিপোলুয়ো) বা নেপালে লিচ্ছবি রাজকুমার নরেন্দ্রদেবের পিতার মৃত্যু হলে নরেন্দ্রদেবের জৈষ্ঠ্যতাত বিষ্ণুগুপ্ত সিংহাসন দখল করে নেন। নরেন্দ্রদেবকে তিব্বত সম্রাট স্রোং-ব্ত্সন-স্গাম-পো আশ্রয় দেন ও ৬৪১ খ্রিষ্টাব্দে তকে নেপালে নিজের রাজ্য দখলে সহায়তা করেন।


title: ভৃকুটী দেবী

text: বিবাহের যৌতুক হিসেবে বৌদ্ধ ধর্মাবলম্বী ভৃকুটী নেপাল থেকে বুদ্ধমূর্তি, চিত্রকলা ও হস্তশিল্পী নেওয়ারীদের তিব্বতে নিয়ে যান। ভৃকুটী দেবীর আদেশে নেপালি কারিগরেরা লাসার মার্পো-রি বা লাল পাহাড়ে মার-পো-রি ফো-দ্রাং বা লাল রাসাদ নির্মাণ করেন। ভৃকুটী সম-য়ে বৌদ্ধবিহার তুব-ওয়াং ও অন্যান্য মূর্তি নির্মাণ করান। তাঁর আদেশে বিখ্যাত নেপালি শিল্পী "থ্রো-উও" রামোচে বৌদ্ধবিহারে অবলোকিতেশ্বরের "থুংজি-চেন-পো-রাং-জুং-ঙ্গা-ল্দান" মূর্তি বা মনুবজ্রের জোওয়ো মিক্যো দোরজের মূর্তিটি নির্মাণ করেন। স্রোং-ব্ত্সন-স্গাম-পো ও ভৃকুটী নেপাল থেকে আনা বুদ্ধের চিত্রগুলি ও অপর রাণী ওয়েংচেন গোংঝুর চীন থেকে আনা বুদ্ধমূর্তিগুলিকে কে রাখার জন্য গ্ত্সুগ-লাগ-খাং (জ্ঞানের প্রাসাদ) নির্মাণ করেন, যা পরবর্তীকালে জোখাং নামে বিখ্যাত হয়।


title: ভৃকুটী দেবী

text: তিব্বতে ভৃকুটী দেবিকে "দ্রোলমা" বা তারার অবতার "সবুজ তারা" বা "দোল-জাং" হিসেবে পূজা করা হয়ে থাকে।


রামকৃষ্ণ সারদা মিশন ভগিনী নিবেদিতা বালিকা বিদ্যালয় বা ভগিনী নিবেদিতা বালিকা বিদ্যালয় হল কলকাতার একটি বালিকা বিদ্যালয়। এটি উত্তর কলকাতার বাগবাজার অঞ্চলে ৫, নিবেদিতা লেনে অবস্থিত। স্বামী বিবেকানন্দের শিষ্যা তথা স্কটিশ-আইরিশ বংশোদ্ভূত সমাজকর্মি ভগিনী নিবেদিতা ১৮৯৮ সালের নভেম্বর মাসে এই বিদ্যালয় প্রতিষ্ঠা করেন।


title: রামকৃষ্ণ সারদা মিশন ভগিনী নিবেদিতা বালিকা বিদ্যালয়

text: স্বামী বিবেকানন্দ ভগিনী নিবেদিতাকে ভারতে আসতে অনুরোধ করেছিলেন। তাঁর ডাকে সাড়া দিয়ে, নিবেদিতা (সেই সময় তাঁর নাম ছিল মার্গারেট এলিজাবেথ নোবেল) ১৮৯৮ সালের জানুয়ারি মাসে ভারতে আসেন। বিবেকানন্দ নিবেদিতাকে ভারতে এনে তাঁর মাধ্যমে প্রধানত স্ত্রীশিক্ষা বিস্তারের কাজটি করাতে চেয়েছিলেন। সেই জন্য নিবেদিতা ভারতে বিদ্যালয় স্থাপনের পরিকল্পনার কথাজানালে বিবেকানন্দ উৎসাহী হন। তিনি বলরাম বসুর বাড়িতে এই ব্যাপারে একটি সভা ডাকেন। মহেন্দ্রনাথ গুপ্ত, সুরেশ দত্ত, হরমোহন প্রমুখ রামকৃষ্ণ পরমহংসের গৃহস্থ শিষ্যেরা এই সভায় উপস্থিত ছিলেন। এই সভাতেই নিবেদিতা বিদ্যালয় স্থাপনের প্রস্তাব দেন এবং সবাইকে বিদ্যালয়ে ছাত্রী পাঠানোর জন্য অনুরোধ করেন। সভা চলাকালীন বিবেকানন্দ সভায় প্রবেশ করে সবার পিছনে আসন গ্রহণ করেন। নিবেদিতা তা লক্ষ্য করেননি। নিবেদিতা ছাত্রী পাঠানোর অনুরোধ করার পরই বিবেকানন্দ উঠে দাঁড়িয়ে সবাইকে বলতে থাকেন, “ওঠো, ওঠো, শুধু মেয়ের বাবা হলেই চলবে না। মেয়েদের শিক্ষাবিস্তারের জন্য সবাইকে সাহায্য করতে হবে। এটা জাতীয় আদর্শ।” তখন সবাই মেয়েদের বিদ্যালয়ে পাঠাতে রাজি হন। কিন্তু কেউই নিবেদিতাকে সাহায্য করতে রাজি হননি। তখন বিবেকানন্দ হরমোহনকে জোর করে রাজি করান এবং হরমোহনের হয়ে বিবেকানন্দই মেয়েদের বিদ্যালয় পাঠানোর প্রতিশ্রুতি দেন।


text: ১৮৯৮ সালের ১৩ নভেম্বর কালীপূজার দিন কলকাতার বাগবাজার এলাকার ১৬, বোসপাড়া লেনে বিদ্যালয় স্থাপিত হয়। স্বামী বিবেকানন্দ ও রামকৃষ্ণ পরমহংসের অন্যান্য অনুগামীদের উপস্থিতিতে বিদ্যালয়ের উদ্বোধন করেন সারদা দেবী। সারদা দেবী বিদ্যালয়ের সাফল্য কামনা করে বলেন, “আমি এই বিদ্যালয়ের ছাত্রীদের উপর দিব্যজননীর আশীর্বাদ প্রার্থনা করি। এই বিদ্যালয়ের ছাত্রীরা যেন শিক্ষাপ্রাপ্ত হয়ে আদর্শ নারী হয়ে উঠতে পারে।”


text: ১৯০২ সালে বিদ্যালয়টি নিয়মিত বিদ্যালয়ে পরিণত হয়। ১৯০৩ সালে বিবেকানন্দের আমেরিকান শিষ্যা ভগিনী ক্রিস্টিন নিবেদিতাকে সাহায্য করতে বিদ্যালয়ে যোগ দেন। ১৯১১ সালের অক্টোবর মাসে নিবেদিতার মৃত্যুর পর থেকে বিদ্যালয়টি নানা সমস্যার সম্মুখীন হতে থাকে। ১৯১৪ সালে ভগিনী সুধীরা এসে বিদ্যালয়ের কার্যভার নিজের হাতে তুলে নেন। সেই থেকে বিদ্যালয়ের পরিচালনভার রামকৃষ্ণ মিশন-অনুগামী শিক্ষিতা মহিলাদের হাতে চলে যায়।


text: ১৯১৮ সাল থেকে বিদ্যালয়টি ছিল রামকৃষ্ণ মিশনের একটি শাখাকেন্দ্র। ১৯৬৩ সালের ৯ অগস্ট রামকৃষ্ণ মিশন বিদ্যালয়টিকে রামকৃষ্ণ সারদা মিশনের হাতে সমর্পণ করেন। সেই থেকে এখন বিদ্যালয়ের নাম রামকৃষ্ণ সারদা মিশন ভগিনী নিবেদিতা বালিকা বিদ্যালয়।


text: বিদ্যালয়ের পুরনো ভবনটি ৫, নিবেদিতা লেনে অবস্থিত। শিল্পভবনটি অবস্থিত কাছেই ৬৮এ, রামকান্ত বসু স্ট্রিটে। পুরনো ভবনে ৩৫টি ঘর ও প্রার্থনা কক্ষ আছে।


text: এই বিদ্যালয়ে তিনটি বিভাগ আছে। যথা, (১) প্রাথমিক বিভাগ, (২) মাধ্যমিক বিভাগ ও (৩) শিল্প বিভাগ।


text: প্রাথমিক বিভাগে প্রথম থেকে চতুর্থ শ্রেণি ও মাধ্যমিক বিভাগে পঞ্চম থেকে দ্বাদশ শ্রেণি অবধি ক্লাস হয়। শিক্ষা দফতরের বিশেষ অধ্যাদেশ অনুসারে গঠিত একটি বিশেষ কমিটি এই বিভাগ দেখাশোনা করে।


text: পশ্চিমবঙ্গ মধ্যশিক্ষা পর্ষদ এই বিভাগ অনুমোদন করেছে। এটিও পশ্চিমবঙ্গ সরকারের শিক্ষা দফতরের দ্বারা গঠিত বিশেষ কর্তৃপক্ষ দেখাশোনা করে।


text: ১৯০৩ সালে ভগিনী নিবেদিতা ও ভগিনী ক্রিস্টিন এই বিভাগটি চালু করেছিলেন। সেই সময় এই বিভাগের নাম ছিল “পুরস্ত্রী বিভাগ”। এখানে বিনামূল্যে শিক্ষা দেওয়া হয়। সেলাই, খেলনা তৈরি ইত্যাদি হাতের কাজও শেখানো হয়। এই বিভাগের ছাত্রীরা প্রতি বছর একটি প্রদর্শনী আয়োজন করে। ১৯৪৯ সালে পশ্চিমবঙ্গ সরকারের ক্ষুদ্র ও কুটির শিল্প দফতর এই বিভাগটি অনুমোদন করে। ওই দফতর থেকে এই বিভাগটিকে অনুদানও দেওয়া হয়।


text: ১৯৮৮ সাল থেকে এই বিদ্যালয় স্থানীয় বাসিন্দাদের ছেলেয়েমেদের জন্য বিনামূল্যে কোচিং ক্যাম্পের আয়োজন করছে। কোচিং ক্লাসগুলি হয় সপ্তাহে চার দিন সকাল ৭টা থেকে ৯টায় ক্রিস্টিন ভবনে। এই দিনগুলিতে তাদের বিনামূল্যে খাবারও দেওয়া হয়। বই আর নতুন জামাকাপড়ও দেওয়া হয়। সেই সঙ্গে দেশভ্রমণের ব্যবস্থাও করা হয়।


text: ২০০০ সালের মার্চ মাস থেকে বিদ্যালয়ের ছাত্রীদের জন্য নিয়মিত মাসিক মেডিক্যাল ক্যাম্পের আয়োজন করা হচ্ছে। সাতবেরিয়া গ্রাম জনকল্যাণ মিশনের সহযোগিতায় প্রতি মাসের রবিবারে এই ক্যাম্প হয়।


text: বিদ্যালয়ের কম্পিউটার শিক্ষা কেন্দ্রে মাল্টিমিডিয়া সহ ৬টি কম্পিউটার আছে। পঞ্চম থেকে দশম শ্রেণির ছাত্রীরা এই কম্পিউটার ব্যবহারের সুযোগ পায়। বিদ্যালয় প্রাথমিক বিভাগেও কম্পিউটার চালু করেছে। সেই বিভাগে ৭টি কম্পিউটার আছে। প্রথম থেকে পঞ্চম শ্রেণির ছাত্রীরা এগুলি ব্যবহারের সুযোগ পায়।


text: ২০০৬ সালের এপ্রিল মাস থেকে প্রথম থেকে চতুর্থ শ্রেণির ছাত্রীদের জন্য স্পোকেন ইংলিশ ক্লাশ শুরু হয়। শ্রীসারদা মঠ থেকে ৫ জন শিক্ষিকা নিযুক্ত করা হয় এই ক্লাসের জন্য।


text: বিদ্যালয় পত্রিকা "নিবেদিতা বালিকা বিদ্যালয় পত্রিকা" ২০০৫ ও ২০০৮ সালে প্রকাশিত হয়। তারপর থেকে নিয়মিত প্রকাশিত হচ্ছে। ছাত্রীদের গল্প, কবিতা, প্রবন্ধ ও শিল্পকর্ম ছাড়া ছাত্রীদের দেশভ্রমণ, প্রতিযোগিতায় যোগদানের সংবাদ ও সাংস্কৃতিক অনুষ্ঠানের সংবাদ ইত্যাদিও ছাপা হয়।


text: বিদ্যালয়ে জন্মাষ্টমী, বুদ্ধপূর্ণিমা, রামকৃষ্ণ, সারদা দেবী, স্বামী বিবেকানন্দ, ভগিনী নিবেদিতা, রবীন্দ্রনাথ ঠাকুর ও সুভাষচন্দ্র বসুর জন্মদিন এবং সরস্বতী পূজা, বড়দিন ও রথযাত্রা পালিত হয়।


text: বিদ্যালয়ের একটি প্রকাশনা বিভাগ আছে। এখান থেকে ইংরেজি ও বাংলা বই প্রকাশিত হয়। বিদ্যালয় থেকে প্রকাশিত কয়েকটি বিখ্যাত বই হল:১৯৯৮ সালে বিদ্যালয়ের প্রাক্তন ছাত্রীদের নিয়ে প্রাক্তনী পরিষদ “সিস্টার নিবেদিতা গার্লস’ স্কুল অ্যালামনি অ্যাসোসিয়েশন” গঠিত হয়। এই পরিষদ নিয়মিত নানা সামাজিক, সাংস্কৃতিক ও ধর্মীয় অনুষ্ঠানের আয়োজন করে থাকে।


title: ভূতুরে বাড়ি

text: একটি ভূতুরে বাড়ি বা পোড়া বাড়ি হলো সেই সকল বাড়ি বা ভবন, যা সেই সম্পত্তির সাথে পরিচিত বা কোন সাবেক বাসিন্দাদের মৃত আত্মা বা ভূত দ্বারা অধ্যুষিত বলে মনে করা হয়। এক্ষেত্রে মৃতের আত্মাতে পূর্বের কোন মানসিকতা এবং আত্মার মধ্যে পূর্বের কোন হিংসাত্মক বা বিয়োগান্তক ঘটনা যা অতীতে উক্ত ভবনে সম্পন্ন হয়েছিল; যেমন, খুন, দূর্ঘটনায় মৃত্যু, বা আত্মহত্যা ইত্যাদি যুক্ত হয়। এসব ক্ষেত্রে বৈজ্ঞানীক ব্যখ্যা হলো, পুরাতন বাড়িগুলোতে বিষাক্ত কিছু পদার্থ থাকে যা থেকে মানুষ তার অবচেতন মনে বিভিন্ন শব্দ শুনতে পেয়েছে বলে মনে করে, স্বপ্নের মধ্যে হাটাহাটি করে বা কোন কোন সময় হ্যালোসিনেশনে ভোগে।


title: ভূতুরে বাড়ি

text: যাইহোক, ২০০৫ সালে গ্যালাপ কম্পানির একটি জড়িপে দেখা গেছে, ৩৭ শতাংশ আমেরিকান, ২৮ শতাংশ কানাডিয়ান ও ৪০ শতাংশ ব্রিটিশ বিশ্বাস করে ভূতুরে বাড়ির অস্তিত্ব রয়েছে এবং কোন ভবন বা বাড়ি ভূতুরে হতে পারে।


title: ভূতুরে বাড়ি

text: বিজ্ঞান লেখক টেরেন্স হিন্সের মতে, ঠান্ডা আবহাওয়া, মচমচ শব্দ ও অদ্ভুত শব্দ যে কোন বাড়িতেই থাকতে পারে, বিশেষ করে বাড়িটি যদি হয় পুরাতন এবং এই সকল শব্দকে খুব সহজেই মানুষ অস্বাভাবিক শব্দ বা বাড়িতে আত্না রয়েছে বলে ভূল করে।


title: ভূতুরে বাড়ি

text: সন্দেহপ্রবণ তদন্তকারী জো নিকেলে লিখেছেন যে, তিনি যে সকল তদন্ত করেছেন তার প্রায় সবগুলোতেই তিনি ভূতুরে ঘটনার সম্ভাব্য কারণ হিসেবে শারীরিক বিভ্রম, সপ্নের মধ্যে হাঁটা এবং মনের প্রভাব ইত্যাদি বিষয়াদি খুঁজে পেয়েছেন। নিকলের মতে, এসব ঘটনায় বিভিন্ন ধরনের উপদেশ ও বিভিন্ন বির্তক, ঘটনা হৃদয়ঙ্গম করতে গুরুত্বপূর্ণ ভূমিকা পালন করে। নিকেল আরো বলেন, মানুষ যখন কোন অস্বাভাবিক ঘটনা আশা করে এবং এটি সবসময় তার হৃদয়ে প্রতিধ্বনিত হয়, তখন সে ঘটনাস্থলে গিয়েও অবচেতন মনে তার আশানুরুপ ঘটনাই দেখতে পায়।


title: ভূতুরে বাড়ি

text: বিষবিদ্যায় পারদর্শী আলবার্ট ডোনে বিশ্বাস করেন যে, ভূতুরে বাড়ির ঘটনায় শিকারের দেহে কার্বন মনোক্সাইড, কীটনাশক ও ফর্মালডিহাইডের প্রভাবে সে হ্যালুসিনেশন ভূগতে পারে। ডোনে ভিক্টোরিয়া যুগের গ্যাস আলো প্রকোপ ও বিংশ শতাব্দীর ভূতুরে বাড়ির মধ্যে যোগাযোগ স্থাপন করে এটিকে, “ভূতুরে বাড়ি উপসর্গ” বলে উল্লেখ করেন। ডোনে আরো বলেন, ১৯২০-এর দশকের একটি ম্যাগাজিনে ভূতুরে বাড়ির একটি পরিবার নিয়ে প্রতিবেদন প্রকাশ হয়েছিল যাতে কার্বন মনোক্সাইডের কথা উল্লেখ করা হয়। বাড়ির পরিবারের সদস্যরা মাথাব্যথা, ক্লান্তি ও হতাশায় ভূগতেন।


title: ভূতুরে বাড়ি

text:
পদটীকা
গ্রন্থপঞ্জি


title: সুমপা

text: সুমপা (ওয়াইলি: Sum-pa) বা সুপি (蘇毗) বা সুনপো (孫波) প্রাচীনকালে উত্তর পূর্ব তিব্বতের বসবাসকারী জাতিগোষ্ঠী।


title: সুমপা

text: জিউ ট্যাংশু গ্রন্থের ২২১ অধ্যায় অনুযায়ী সুপি দেশের অধিবাসী সুমপাদের পশ্চিম চিয়াং জাতি থেকে উৎপত্তি হয়েছিল। এই অঞ্চলে বহুকাল ধরে বসবাসকারী চিয়াংরা শাং রাজবংশের প্রধান বিদেশী শত্রু বলে বিবেচিত ছিল। ক্রিষ্টোফার বেকউইথের মতে সুমপা নামটি ইন্দো-ইউরোপীয় ভাষাপরিবার থেকে এসেছে যার অর্থ ছিল রথী।


title: সুমপা

text: সপ্তন শতাব্দীতে সুমপা রাজ্য পূর্বদিকে হৌমংজিয়া (টা-সাং) গিরিবর্ত্ম থেকে ১৪০০ লি বা ৪৫২ কিলোমিটার দক্ষিণ পশ্চিমে চু-দ্মার নদীর দক্ষিণ তীর হতে খোটান পর্যন্ত বিস্তৃত।


title: সুমপা

text: তারিম নদী উপত্যকা থেকে প্রাপ্ত ৩০০ খ্রিষ্টপূর্বাব্দের খরোষ্ঠী লিপিতে সুমপাদের "সুপিয়া" নামে বর্ণনা করা হয়েছে। তাঁদের খোটান রাজ্য আক্রমণকারী হিসেবে বর্ণনা করা হয়েছে। নিয়া ও চের্চেন শহরেও এঁদের উপস্থিতির ইতিহাস রয়েছে।


title: সুমপা

text: সুই রাজবংশের শাসনকালে সুমপা বা সুপিদের সঙ্গে ও রহস্যময় "স্ত্রীরাজ্য" বা "সুবর্ণগোত্র" রাজ্যের সম্পর্ক খুজে পাওয়া যায়। সুবর্ণগোত্রের এক রাণীর "সু-পি" নাম পাওয়া যায় যার অর্থ সুপিয়ার নারী হতে পারে।


title: সুমপা

text: ষষ্ঠ শতাব্দীর শেষে ইয়ার্লুং উপত্যকার উদীয়মান তিব্বতী সম্রাট গ্নাম-রি-স্রোং-ব্ত্সনের শাসনকাল থেকে সুমপারা তিব্বতের সামন্তরাজ্য হিসেবে বিবেচিত হত। পুরাতন তিব্বতী ধারাবিবরণী অনুসারে স্রোং-ব্ত্সন-স্গাম-পোর মন্ত্রী ম্যাং-মাং-পো-র্জে সম্রাটকে গ্নাম-রি-স্রোং-ব্ত্সনের সামন্ত সুমপা জাতিদের আক্রমণ করা থেকে বিরত থাকার ও তাঁদের রক্ষা করার উপদেশ দেন কিন্তু পুরাতন তিব্বতী বর্ষানুক্রমিক ইতিবৃত্ত থেকে জানা যায়, ৬২৭ খ্রিষ্টাব্দে স্রোং-ব্ত্সন-স্গাম-পোর আদেশে ম্যাং-মাং-পো-র্জে ঝাংঝুং রাজ্যের সাহায্যে সুমপা জাতিকে পরাজিত করেন। এরফলে সুমপারা সম্পূর্ণ রূপে তিব্বতের অধীনে এসে পৃথক জাতিসত্তা হারিয়ে ফেলে। তিব্বতীরা তাঁদের চীনের সঙ্গে পূর্ব সীমান্ত রক্ষা করার জন্য মিন্যাকে পাঠিয়ে দেয়।


title: সুমপা

text: জিউ ট্যাংশুর ২২১ অধ্যায় অনুসারে সুমপাদের রাজা মোলিংজান ট্যাং সাম্রাজের অধিনে আসতে চাইলে তিব্বতীরা তাঁকে হত্যা করেন। তাঁর পুত্র জিনুও চীনের গানসুতে পালিয়ে গিয়ে আশ্রয় নিলে সম্রাট ট্যাং জুয়ানজং তাঁকে সম্মানিত করেন। জিন ট্যাংশুর ২১৬ অধ্যায়ে বলা হয়েছে সুমপা রাজপুত্র জিনুওলুয়োকে ট্যাং সম্রাট 'হুয়ালহি' উপাধি প্রদান করেন।


title: থু-মি-সাম-ভো-তা

text: থু-মি-সাম-ভো-তা () বা থোন-মি-গ্সম-পো-রা () তিব্বতী লিপির উদ্ভাবকi।


title: থু-মি-সাম-ভো-তা

text: থু-মি-সাম-ভো-তা আনুমানিক ৬১৯ খ্রিষ্টাব্দে তিব্বতের ব্রহ্মপুত্র নদের দক্ষিণ তীরে কাম্ভালা পর্বতশ্রেণীর নিচে অবস্থিত থু নামক স্থানে জন্মগ্রহণ করেন। তাঁর পিতা থোন-মি-আ-নু-রা-গা-তা () তিব্বত সম্রাট স্রোং-ব্ত্সন-স্গাম-পোর মন্ত্রী ছিলেন।


title: থু-মি-সাম-ভো-তা

text: সম্রাট স্রোং-ব্ত্সন-স্গাম-পো থু-মি-সাম-ভো-তা সহ সাতজন জ্ঞানী মন্ত্রীদের তিব্বতীদের জন্য নতুন লিপি উদ্ভাবনের জন্য ভারত পাঠান। তাঁরা নেপাল হয়ে ভারতে প্রবেশ করেন। থু-মি-সাম-ভো-তা দক্ষিণ ভারতে লিজিঙ্কর নামক এক ব্রাহ্মণ ও দেববিদ্যাসিংহ বা ল্হা'ই-রিগ-পা-সেং-গে () নামক এক পন্ডিতের নিকট ভাষা, ব্যাকরণ, সাহিত্য, কাব্য ওদর্শন সম্বন্ধে সাত বছর ধরে অধ্যয়ন করেন। এরপর তিনি ভারত থেকে তিব্বত ফিরে আসার সময় ম্দো-স্দে-দ্কোন-ম্ছোগ-স্প্রিন (), দাম-পা'ই-ছোস-পাদ-মা-দ্কার-পো (), গ্ত্সোগ-তোর-দ্রি-মেদ-ক্যি-গ্জুংস (), নোর-বু-কী-তু (), 'দুস-পা-রিন-পো-ছে'ই-তোগ-ম্দো-জা-মা-তোগ-ব্কোদ-পা (), স্প্যান-রাস-গ্জিগ্স-ক্যি-ম্দো-র্গ্যুদ-ন্যি-শু-র্তা-গ্চিগ () প্রভৃতি বৌদ্ধ শাস্ত্র ও সংস্কৃত ব্যাকরণ সম্পর্কিত গ্রন্থগুলিকে নিয়ে যান। এই গ্রন্থগুলি ঐতিহাসিকভাবে ভারত থেকে তিব্বতে প্রবিষ্ট প্রথম গ্রন্থমালা। তাঁর সঙ্গীরা সকলেই মৃত্যুবরণ করায় থু-মি-সাম-ভো-তাকে একাকী তিব্বত ফিরে আসতে হয়।


title: থু-মি-সাম-ভো-তা

text: থু-মি-সাম-ভো-তা তিব্বত ফিরে এসে স্কু-ম্খার-মা-রু () নামক প্রাসাদে তিব্বতীদের জন্য এক নতুন লিপি উদ্ভাবনে সচেষ্ট হন। তিনি ভারতে সেই সময় প্রচলিত ব্রাহ্মী ও গুপ্ত লিপি থেকে এই লিপি তৈরী করেন। দেবনাগরী লিপির চৌত্রিশটি ব্যঞ্জনবর্ণ ও ষোলটি স্বরবর্ণকে কমিয়ে তাঁর নতুন লিপিতে যথাক্রমে তিরিশ ও চারে নামিয়ে আনেন। তিনি স্বরবর্ণ গুলিকে শুধুমাত্র চিহ্নাকারে প্রকাশের বিধি তৈরী করেন বলে তিব্বতী ব্যাকরণে স্বরবর্ণগুলিকে বর্ণ হিসেবে ধরা হয় না। এছাড়া তিনি ত্স, ত্শ, দ্জ, 'অ ইত্যাদি নতুন ধরণের বর্ণেরও সৃষ্টি করেন। তিনি সংস্কৃত ব্যাকরণের ওপর ভিত্তি করে তিব্বতী ব্যাকরণ তৈরী করার উদ্দেশ্যে লুং-স্তোন-পা-লা-র্ত্সা-বা-সুম-চু-পা () এবং র্তাগ্স-ক্যি-'জুগ-পা () সহ ছয়টি গ্রন্থ রচনা করেন। এই নতুন লিপি ও ব্যাকরণ শেখার জন্য সম্রাট স্রোং-ব্ত্সন-স্গাম-পো পাঁচ বছরের জন্য রাজ্যশাসন থেকে অবসর নেন। এই সময় তিনি বৌদ্ধ ধর্মের অবলোকিতেশ্বর সংক্রান্ত গ্রন্থের অনুবাদ ও নতুন সংবিধান তৈরী করেন।


title: থু-মি-সাম-ভো-তা

text: যদিও তিব্বতী বৌদ্ধরা থু-মি-সাম-ভো-তাকে তিব্বতী লিপির স্রষ্টা বলে মনে করেন, কিন্তু বোন ধর্মাবলম্বীদের মতে ঝাংঝুং ভাষার লিপিকে আরো একশত বছর পুরাতন বলে দাবী করেন। তাঁদের মতে ঝাংঝুং ভাষার লিপি স্মার, স্পুংস ও ব্রুশা লিপি থেকে উদ্ভূত, কিন্তু লিপইবিদদের মতে ঝাংঝুং ভাষার লিপি তিব্বতী লিপি থেকে উদ্ভূত।


title: থু-মি-সাম-ভো-তা

text: পুরাতন তিব্বতী বর্ষানুক্রমিক ইতিবৃত্ত গ্রন্থে থু-মি-সাম-ভো-তার কোনো উল্লেখ না থাকায় রয় অ্যান্ড্রু মিলারের মতো গবেষকেরা তাঁকে ঐতিহাসিক ব্যক্তি হিসেবে স্বীকার করেননি। অপরদিকে তিব্বতবিদ রল্ফ আলফ্রেড স্টেইন তাঁর ঐতিহাসিক অস্তিত্ব মেনে নিয়েছেন। দ্বা-ব্ঝেদ নামক তিব্বতের প্রাচীনতম ঐতিহাসিক পুঁথিতে থু-মি-সাম-ভো-তার উল্লেখ পাওয়া যায়।


title: গ্রীষ্মকালীন অলিম্পিকে টেনিস

text: গ্রীষ্মকালীন অলিম্পিকে টেনিস (ইংরেজি: Tennis at the Summer Olympics) প্রতি চার বৎসর অন্তর অনুষ্ঠিত গ্রীষ্মকালীন অলিম্পিক গেমসের অন্যতম ক্রীড়া বিষয়রূপে চিহ্নিত। ১৮৯৬ সালের অলিম্পিক গেমসের উদ্বোধনী আসরে এ খেলাটির অন্তর্ভুক্তি হয়। মহিলাদের টেনিস বিষয়টি আনুষ্ঠানিকভাবে ১৯০০ সালের অলিম্পিকে প্রথমবারের মতো যুক্ত করা হয়। কিন্তু ১৯২৪ সালের অলিম্পিকে আন্তর্জাতিক লন টেনিস ফেডারেশন ও আন্তর্জাতিক অলিম্পিক কমিটির মধ্যকার সৌখিন খেলোয়াড়দের প্রতিযোগিতায় অংশগ্রহণের বিষয়ে মতানৈক্য ঘটায় পরবর্তী আসরগুলো থেকে টেনিস বাদ দেয়া হয়। পরবর্তীতে ১৯৬৮ ও ১৯৮৪ সালের অলিম্পিকে প্রদর্শিত ক্রীড়া বিষয় হিসেবে ঠাঁই দেয়া হয়। এরপর ১৯৮৮ সালের অলিম্পিকে পূর্ণাঙ্গ পদকের ক্রীড়া হিসেবে অন্তর্ভুক্ত হয়ে অদ্যাবধি অনুষ্ঠিত হচ্ছে।


title: গ্রীষ্মকালীন অলিম্পিকে টেনিস

text: লন্ডনে অনুষ্ঠিত ২০১২ সালের গ্রীষ্মকালীন অলিম্পিকের টেনিসে বর্তমান চ্যাম্পিয়নধারী হিসেবে রয়েছেন - পুরুষ এককে অ্যান্ডি মারে, প্রমিলা এককে সেরেনা উইলিয়ামস; পুরুষ দ্বৈতে বব ব্রায়ান-মাইক ব্রায়ান, প্রমিলা দ্বৈতে সেরেনা উইলিয়ামস-ভেনাস উইলিয়ামস এবং মিশ্র দ্বৈতে ভিক্টোরিয়া আজারেঙ্কা-ম্যাক্স মিরনি।


title: গ্রীষ্মকালীন অলিম্পিকে টেনিস

text: ১৮৯৬, ১৯০০, ১৯০৪, ১৯৮৮ ও ১৯৯২ সালের আসরের টেনিস বিষয়ে সেমি-ফাইনালে পরাজিত খেলোয়াড়দেরকে ব্রোঞ্জপদক দেয়া হয়েছে। অন্যান্য আসরে ব্রোঞ্জপদকের জন্য ৩য় স্থান নির্ধারণী খেলায় প্রতিদ্বন্দ্বিতা করতে হয়েছে। ২০০৪ সালের এথেন্স অলিম্পিক থেকে প্রাপ্ত ফলাফলের ভিত্তিতে এটিপি এবং ডব্লিউটিএ কর্তৃপক্ষ তাদের বিশ্ব র‌্যাঙ্কিং প্রথায় যুক্ত করেছে।


title: গ্রীষ্মকালীন অলিম্পিকে টেনিস

text: বিভিন্ন আসরে খেলার মাঠের প্রকৃতি ভিন্নতর হয়েছে। ১৯৮৪ থেকে প্রত্যেক আসরে (হার্ড কোর্টে) অনুষ্ঠিত হলেও ব্যতিক্রম ছিল ১৯৯২ (ক্লে কোর্ট) ও ২০১২ (গ্রাস কোর্ট) সালের আসরে। মাঠের পরিবর্তনের ফলে খেলোয়াড়েরা সুবিধা-অসুবিধার মুখোমুখি হন, যান অলিম্পিকের অন্য কোন ক্রীড়ায় দেখা যায় না।


title: কালীঘাট মেট্রো স্টেশন

text: কালীঘাট মেট্রো স্টেশন হল কলকাতা মেট্রোর একটি স্টেশন। এটি দক্ষিণ কলকাতার কালীঘাট অঞ্চলে শ্যামাপ্রসাদ মুখোপাধ্যায় রোডে রাসবিহারী মোড়ের কাছে অবস্থিত। এই স্টেশন এবং এর পরবর্তী স্টেশন যতীন দাস পার্ক হিন্দুদের বিখ্যাত তীর্থস্থান ঐতিহাসিক কালীঘাট মন্দিরের সঙ্গে অবশিষ্ট কলকাতার রেল যোগাযোগ রক্ষা করছে।


title: যতীন দাস পার্ক মেট্রো স্টেশন

text: যতীন দাস পার্ক মেট্রো স্টেশন হল কলকাতা মেট্রোর একটি স্টেশন।


title: রল্ফ আলফ্রেড স্টেইন

text: রল্ফ আলফ্রেড স্টেইন (Rolf Alfred Stein) (১৩ই জুন ১৯১১ - ৯ই অক্টোবর ১৯৯৯) একজন ফরাসী চীনবিদ তিব্বতবিদ।


title: রল্ফ আলফ্রেড স্টেইন

text: রল্ফ আলফ্রেড স্টেইনের জন্ম ১৩ই জুন ১৯১১ তারিখে তৎকালীন জার্মানীর (বর্তমানে পোল্যান্ডের) শ্ফায়েট্শে শহরে এক ইহুদি পরিবারে হয়। তিনি ১৯৩৩ খ্রিষ্টাব্দে বার্লিন বিশ্ববিদ্যালয়এরথেকে চীনা ভাষার ওপর শিক্ষালাভ করেন। ঐ বছর ফ্রান্সে পালিয়ে গিয়ে ইনস্টিটিউট ন্যাশানাল ডেস ল্যাঙ্গুয়িস এট সিভিলাইজেশন্স ওরিয়েন্টালিস চীনা ও জাপানী ভাষার ওপর ডিগ্রী লাভ করেন। ১৯৩৯ খ্রিষ্টাব্দে তিনি ফরাসী নাগরিকত্ব নেন। দ্বিতীয় বিশ্বযুদ্ধে ফরাসী ইন্দোচীনে অনুবাদকের কাজ করেন ও জাপানীদের হাতে বন্দী হন। ১৯৬০ খ্রিষ্টাব্দে তিব্বতী গ্রন্থ গে-সার র্গ্যাল-পোর ওপরে ডক্টরেট ডিগ্রী লাভ করেন।


title: রল্ফ আলফ্রেড স্টেইন

text: স্টেইন ১৯৫১ থেকে ১৯৭৫ খ্রিষ্টাব্দ পর্যন্ত "একোলে প্রাটিক ডেস হটস এট্যুডস" ও ১৯৬৬ থেকে ১৯৮২ খ্রিষ্টাব্দ পর্যন্ত "কলেজ ডি ফ্রান্স" প্রতিষ্ঠানে অধ্যাপনা করেন। তাঁর ছাত্রদের মধ্যে ব্সাম-গ্তন র্গ্যাল-ম্ত্শন ম্খর-র্মেউ, ইয়োশিরো ইমায়েদা প্রভৃতি উল্লেখযোগ্য।


title: নেতাজি ভবন মেট্রো স্টেশন

text:
নেতাজি ভবন মেট্রো স্টেশন হল কলকাতা মেট্রোর একটি স্টেশন।
এই স্টেশনের আগে নাম ছিল ভবানীপুর মেট্রো স্টেশন। স্টেশনটি নিকটে অবস্থিত নেতাজি ভবনের নামে নামাঙ্কিত। নেতাজি ভবন হল স্বাধীনতা সংগ্রামী নেতাজি সুভাষচন্দ্র বসুর পৈতৃক বাসভবন। বর্তমানে বাড়িটি একটি সংগ্রহশালা ও গবেষণা কেন্দ্র।


title: নেতাজি ভবন মেট্রো স্টেশন

text: নেতাজির জীবনের নানা ঘটনা তাই এই স্টেশনের গায়ে চিত্রিত করা হয়েছে।


title: নেতাজি ভবন মেট্রো স্টেশন

text: কলকাতা মেট্রোর উদ্বোধনের সময় এই স্টেশনটিই ছিল মেট্রোর দক্ষিণ টার্মিনাল। আশুতোষ মেমোরিয়াল হল , শম্ভুনাথ পণ্ডিত হাসপাতাল ও জগুবাবুর বাজার এই স্টেশনের কাছে অবস্থিত।


title: নেতাজি ভবন মেট্রো স্টেশন

text: ২০১৮ সালে আন্তর্জাতিক নারী দিবস থেকেই নেতাজি ভবন স্টেশনকে পুরোপুরি মহিলা চালিত হিসেবে ঘোষণা করা হয়েছে।


title: রবীন্দ্রসদন মেট্রো স্টেশন

text: রবীন্দ্রসদন মেট্রো স্টেশন হল কলকাতা মেট্রোর ব্যস্ততম স্টেশনগুলির একটি। স্থানীয় সংস্কৃতি কেন্দ্র রবীন্দ্রসদনের নামে স্টেশনটি নামাঙ্কিত। জওহরলাল নেহেরু রোড ও সার্কাস অ্যাভিনিউ-এর সংযোগস্থলে এক্সাইড মোড়ে এই স্টেশনটি অবস্থিত। এসএসকেএম হাসপাতাল এই স্টেশনের কাছে অবস্থিত। এই স্টেশনের কাছে অবস্থিত কলকাতার দর্শনীয় স্থানগুলি হল ভিক্টোরিয়া মেমোরিয়াল হল, বিদ্যাসাগর সেতু, ক্যালকাটা ক্লাব, রবীন্দ্রসদন, নন্দন, সেন্ট পলস ক্যাথিড্রাল ও বিড়লা তারামন্ডল।


title: ভূতুরে রেলগাড়ি (লোকাচারবিদ্যা)

text: ভূতুরে রেলগাড়ি হলো ভূতুরে যানবাহন-এর অন্তর্ভুক্ত কোন রেলগাড়ি বা ট্রেন যা মানুষের কাছে অস্বাভাবিক বলে মনে হয়।ভূতুরে রেলগারি নামে বিভিন্ন সময় বিভিন্ন ধরনের নাটক, টেলিভিশন অনুষ্ঠান, চলচ্চিত্র, অ্যালবাম, সঙ্গীত ও অন্যান্য সৃষ্টিকর্ম তৈরি করা হয়েছে। তার মধ্যে উল্লেখযোগ্য কিছু হলো,


title: ময়দান মেট্রো স্টেশন

text: ময়দান মেট্রো স্টেশন হল কলকাতা মেট্রোর একটি স্টেশন।


title: পার্ক স্ট্রীট মেট্রো স্টেশন

text: পার্ক স্ট্রীট মেট্রো স্টেশন হল কলকাতা মেট্রোর একটি স্টেশন।


title: ভারতীয় জাদুঘর

text: ভারতীয় জাদুঘর হল ভারতের বৃহত্তম জাদুঘর। ১৮১৪ সালে ব্রিটিশ ভারতের রাজধানী কলকাতায় এশিয়াটিক সোসাইটি অফ বেঙ্গল এই জাদুঘর প্রতিষ্ঠা করে। জাদুঘরের প্রতিষ্ঠাতা কিউরেটর ছিলেন ড্যানিশ বোটানিস্ট ড. নাথানিয়েল ওয়ালিচ।


title: ভারতীয় জাদুঘর

text: কলকাতা জাদুঘর একটি সাংস্কৃতিক ও বিজ্ঞান জাদুঘর। এর ছয়টি বিভাগ রয়েছে – শিল্পকলা, পুরাতত্ত্ব, নৃতত্ত্ব, ভূতত্ত্ব, প্রাণীতত্ত্ব ও অর্থনৈতিক উদ্ভিজ্জ। ভারতীয় সংবিধানের সপ্তম তফসিলে এই প্রতিষ্ঠানকে জাতীয় গুরুত্বপূর্ণ প্রতিষ্ঠানের মর্যাদা দেওয়া হয়েছে। এটি বিশ্বের অন্যতম প্রাচীন জাদুঘর। এখন এটি ভারত সরকারের সংস্কৃতি মন্ত্রকের পরিচালনাধীন।


title: ভারতীয় জাদুঘর

text: ১৭৮৪ সালে স্যার উইলিয়াম জোন্স এশিয়াটিক সোসাইটি অফ বেঙ্গল প্রতিষ্ঠা করেন। ১৭৯৬ সালে সোসাইটির সদস্যরা মানুষের তৈরি বস্তু ও প্রাকৃতিক সামগ্রী নিয়ে একটি জাদুঘর স্থাপনের সিদ্ধান্ত নেন। ১৮০৮ সালে জাদুঘর তৈরির কাজ শুরু হয়। এই বছরই ভারত সরকার সোসাইটিকে চৌরঙ্গী অঞ্চলে জাদুঘর তৈরির জন্য জমি দেয়।


title: ভারতীয় জাদুঘর

text: ১৮১৪ সালের ২ ফেব্রুয়ারি ডাচ উদ্ভি্দতত্ত্ববিদ ড. নাথানিয়েল ওয়ালিচ (তাঁকে শ্রীরামপুরের যুদ্ধের সময় বন্দী করা হয়েছিল ও পরে মুক্তি দেওয়া হয়েছিল) কলকাতায় জাদুঘর স্থাপনের সম্পর্থনে একটি চিঠি লেখেন। তিনি বলেছিলেন, এই জাদুঘরে দুটি বিভাগ থাকা উচিত। একটি পুরাতাত্ত্বিক, নৃতাত্ত্বিক ও প্রযুক্তিগত এবং অপরটি ভূতাত্ত্বিক ও প্রাণিতাত্ত্বিক। তিনি তাঁর সংগ্রহের কিছু সামগ্রীও জাদুঘরে দান করতে চান।


title: ভারতীয় জাদুঘর

text: সোসাইটি এই প্রস্তাব গ্রহণ করেন। ড. ওয়ালিচ সেই সময় ছলেন এশিয়াটিক সোসাইটির প্রাচ্য জাদুঘরের সুপারিনটেন্ডেন্ট। তাঁকেই ভারতীয় জাদুঘরের প্রথম সাম্মানিক পরিচালক (কিউরেটর) নিযুক্ত করা হয়। ১৮১৪ সালের ১ জুন তিনি কার্যভার গ্রহণ করেন। জাদুঘর প্রতিষ্ঠার পর থেকে তাঁর উৎসাহেই জাদুঘরের আকার দ্রুত বৃদ্ধি পেতে থাকে। সংগ্রাহকরা ছিলেন ইউরোপীয়। একমাত্র ভারতীয় সংগ্রাহক ছিলেন বাবু রামকমল সেন। ইনি পরে সোসাইটির ভারতীয় সচিব হয়েছিলেন। ড. ওয়ালিচ প্রতিষ্ঠার সময় জাদুঘরকে সবচেয়ে বেশি সামগ্রী দান করেছিলেন। ১৮১৬ সাল পর্যন্ত জাদুঘরে দান করা ৭৪টি সামগ্রীর মধ্যে ৪২টি ছিল উদ্দিজ্জ।


title: ভারতীয় জাদুঘর

text: ড. ওয়ালিচ পদত্যাগ করার পর মাসিক ৫০ থেকে ১০০ টাকা বেতনে কিউরেটর নিয়োগ শুরু হয়। ১৮৩৬ সাল পর্যন্ত এশিয়াটিক সোসাইটি এই বেতন দিত। এরপর সোসাইটির ব্যাঙ্কার পামার অ্যান্ড কোম্পানি দেউলিয়া হয়ে গেলে সরকার বেতন দিতে শুরু করে। জাদুঘর ও গ্রন্থাগারের রক্ষনাবেক্ষণের জন্য মাসিক ২০০ টাকা অনুদান দেওয়া শুরু হয়। ১৮৪০ সালে সরকার জাদুঘর ভূতাত্ত্বিক ও খনিজ সংগ্রহ বিভাগ চালুর ব্যাপারে আগ্রহী হয়ে আরও ২৫০ টাকা মাসিক অনুদান দিতে শুরু করে শুধুমাত্র ভূতত্ত্ব বিভাগের জন্য। একটি নতুন বাড়ির প্রয়োজন হয় এই সময়। বাড়ির নকশা করেন ওয়াল্টার আর গ্র্যানভিল। ১৮৭৫ সালে ১,৪০,০০০ টাকা ব্যয়ে এই নতুন বাড়িটি তৈরি হয়। ১৮৭৯ সালে সাউথ কেনসিংটনের ইন্ডিয়ান মিউজিয়ামের সংগ্রহের একাংশ এই জাদুঘরে আসে।


title: ভারতীয় জাদুঘর

text: ১৯১৬ সালে জুওলজিক্যাল সার্ভে অফ ইন্ডিয়ার অনুদানে জাদুঘরে প্রাণিতত্ত্ব এবং ১৯৪৫ সালে অ্যানথ্রোপোলজিক্যাল সার্ভে অফ ইন্ডিয়ার অনুদানে নৃতাত্ত্বিক বিভাগ চালু হয়।


title: ভারতীয় জাদুঘর

text: ২০০৯ সালের হিসেব অনুযায়ী, জাদুঘরের গুরুত্বপূর্ণ সংগ্রহের মধ্যে রয়েছে একটি মিশরীয় মমি, ভারহুতের বৌদ্ধ স্তুপ, অশোক স্তম্ভ (ভারতীয় প্রজাতন্ত্রের জাতীয় প্রতীক), প্রাগৈতিহাসিক প্রাণিদের ফসিল, শিল্প সংগ্রহ, দুষ্প্রাপ্য প্রাচীন সামগ্রী ও ভূতাত্ত্বিক প্রস্তর সংগ্রহ।


title: বাবুঘাট

text: বাবুঘাট হল কলকাতা শহরে হুগলি নদীর তীরে অবস্থিত একটি ঐতিহাসিক ঘাট। এটি স্ট্র্যান্ড রোডে অবস্থিত।


title: বাবুঘাট

text: ঘাটটি ঔপনিবেশিক স্থাপত্যরীতি অনুসারে নির্মিত। এর প্যাভিলিয়নটি বিশালাকার থাম-বিশিষ্ট ডোরিক-গ্রিক শৈলীর। ঘাটটির সম্পূর্ণ নাম বাবু রাজচন্দ্র দাস ঘাট। এটি কলকাতার জানবাজার এলাকার জমিদার রাজচন্দ্র দাসের নামে নামাঙ্কিত। রাজচন্দ্র দাস ছিলেন রানি রাসমণির স্বামী। রানি রাসমণি ১৮৩০ সালে স্বামীর স্মৃতিরক্ষার্থে এই ঘাট তৈরি করান। এটি কলকাতার দ্বিতীয় প্রাচীনতম ঘাট।


title: বাবুঘাট

text: বর্তমানে প্যাভিলিয়নটি হিন্দু পুরোহিত ও হকারদের বসারজায়গা। ঘাটের পুরনো ঔপনিবেশিক কাঠামোটি এখন ভগ্নপ্রায়। মেয়েদের স্নানের জন্য ঘাটের যে অংশটি নির্মিত হয়েছিল, সেটি এখন আস্তাকুঁড়। যদিও ঘাটে সারাদিনই অনেক মানুষ স্নান করেন। এখানে পূজাপার্বনও হয়ে থাকে। দুর্গাপূজার সময় বিভিন্ন অনুষ্ঠান পালনের জন্য এই ঘাটে মানুষের ভিড় জমে। বিভিন্ন পূজার পর প্রতিমা বিসর্জনের জন্যও এই ঘাট ব্যবহৃত হয়।


title: বাবুঘাট

text: হাওড়া স্টেশন ও হাওড়া শহরের অন্যান্য শহরে যাবার জন্য বাবুঘাটের লঞ্চ ঘাটটি ব্যবহৃত হয়। এখান থেকে নিয়মিত ফেরি পরিষেবা দেওয়া হয়। এই পরিষেবার দায়িত্বে আছে আন্তর্দেশীয় জলপথ কর্পোরেশন। বাবুঘাট থেকে হাওড়া, চাঁদপাল ঘাট, তেলকল ঘাট ও বালিতে লঞ্চ চায়।


title: বাবুঘাট

text: ঘাটের বাইরে একটি বাস টার্মিনাস আছে। এটি কলকাতার একটি অন্যতম প্রধান বাস টার্মিনাস। এই টার্মিনাস থেকে বিহার, ঝাড়খণ্ড, ওড়িশা এবং পশ্চিমবঙ্গের অন্যান্য শহরে যাবার বাস ছাড়ে। নিকটস্থ আরেকটি বাস টার্মিনাস থেকে কলকাতার অন্যান্য অঞ্চলে যাবার বাস ছাড়ে। বাবুঘাট কলকাতার প্রধান ব্যবসাকেন্দ্র বড়বাজারের কাছেই অবস্থিত বলে এই বাস স্ট্যান্ডটি খুবই গুরুত্বপূর্ণ একটি বাসস্ট্যান্ড।


title: বাবুঘাট

text: চক্ররেলের ইডেন গার্ডেনস রেলওয়ে স্টেশনটি বাবুঘাট-সংলগ্ন।


title: বাবুঘাট

text: ইডেন গার্ডেনস, নেতাজি ইন্ডোর স্টেডিয়াম, পশ্চিমবঙ্গ বিধানসভা, ক্যালকাটা সুইমিং ক্লাব, কলকাতা হাইকোর্ট, মহাকরণ, প্রিন্সেপ ঘাট ও মিলেনিয়াম পার্ক এই ঘাটের কাছেই অবস্থিত।


title: আউটরাম ঘাট

text: আউটরাম ঘাট হল কলকাতা শহরের হুগলি নদীর তীরে অবস্থিত একটি ঐতিহাসিক ঘাট।


title: আউটরাম ঘাট

text: ঊনবিংশ শতাব্দীতে ব্রিটিশ সরকার স্যার জেমস আউটরামের স্মৃতিতে এই ঘাটটি নির্মাণ করেছিল। সেই যুগে পূর্ববঙ্গ ও ব্রহ্মদেশ থেকে আগত জাহাজের প্রধান মুরিং হিসেবে ব্যবহারের জন্য এই ঘাটটি ব্যবহৃত হত। বাবুঘাটের দক্ষিণে এই ঘাটটি অবস্থিত।


title: প্রতিহিংসাপরায়ণ ভূত

text: পুরাণে ও লোকসাহিত্যে, প্রতিহিংসাপরায়ণ ভূত বা প্রতিহিংসাপরায়ণ আত্মা বলতে সেই সব মৃত আত্মাকে নির্দেশ করা হয় যারা মৃত্যুর পর তাদের উপর ঘটা বিভিন্ন অবিচার যেমন; অস্বাভাবিক মৃত্যু, নিষ্ঠুরতা ও অন্যান্য অবিচারের জন্য প্রতিশোধ নিতে ফিরে আসে। এ কারণে কিছু কিছু সংস্কৃতিতে অন্ত্যেষ্টিক্রিয়া, সমাহিত করা বা শবদাহ অনুষ্ঠানগুলো গুরুত্বপূর্ণ হিসেবে বিবেচিত হয়; প্রতিহিংসাপরায়ণ ভূতদের সেই অসুখী সব ভূতও বলা হয় যাদের মৃত্যুর পর তাদের শেষকৃত্য অনুষ্ঠান বা এধরনের আচার সঠিকভাবে পালিত হয়নি।


title: প্রতিহিংসাপরায়ণ ভূত

text: প্রাচীন বিভিন্ন সংস্কৃতিতেও প্রতিহিংসাপরায়ণ ভূতের বিশ্বাস প্রচলিত ছিল। বিভিন্ন কিংবদন্তি ও বিশ্বাস অনুসারে, এসব ভূতেরা জীবিতদের বিশ্বে লক্ষ্যহীনভাবে ও অস্থিরভাবে ঘুরে বেড়ায় এবং প্রতিশোধ নেওয়ার উত্তম সময় সন্ধান করে। যখন প্রতিশোধ নেওয়া শেষ হয়ে যায় তখন তার মৃতদের দুনিয়ায় ফিরে যায় কিন্তু কিছু কিছু ক্ষেত্রে এরা অসন্তুষ্ঠ থাকে। কিছু কিছু সংস্কৃতিতে বিশ্বাস করা হয় প্রতিহিংসাপরায়ণ ভূতেরা সাধারণত নারী হয়ে থাকে; বিশ্বাস অনুসারে, যে সকল নারীদের বেঁচে থাকতে তাদের উপর অন্যায়-অত্যাচার করা হয়েছে এবং হতাশা নিয়ে মৃত্যুবরণ করেছে তারাই পরবর্তীকালে মৃত্যুর পর প্রতিহিংসাপরায়ণ ভূতে পরিণিত হয়।


title: প্রতিহিংসাপরায়ণ ভূত

text: বিভিন্ন সংস্কৃতিতে প্রতিহিংসাপরায়ণ ভূত তাড়ানোর জন্য মন্ত্র ও তাদের হাত থেকে নিবৃত্তির জন্য সামাজিক ও ধর্মীয়ভাবে বিভিন্ন আচার অনুষ্ঠান পালন করা হয়ে থাকে। প্যরাগুয়ের উত্তরের "আচি জাতিগোষ্ঠীর" লোকজন প্রথাসিদ্ধ সমাধির পরিবর্তে শবদাহ সমাহিত করাকে খুবই বিপদজ্জনক মনে করে এবং এতে প্রতিহিংসাপরায়ণ ভূতের আক্রমনের ঝুঁকি রয়েছে বলে বিশ্বাস করে। যেকোন স্থানে কোন ব্যক্তি খুন হলে এবং মৃতদেহ সঠিকভাবে সমাহিত করা না হলে; মৃতদেহ পুনরায় কবর থেকে উঠানো হয় এবং পরবর্তীতে খারাপ আত্মাদের হাত থেকে বাঁচার জন্য সঠিক আচার অনুষ্ঠানের মাধ্যমে পুনরায় সমাহিত করা হয়।